
Prot. n. 15/72. 

DECRETUM 

Ordinis Baptismi adultorum recognitionem Concilium 
CEcumenicum Vaticanum II praecepit, statuens ut instaurare- 
tur catechumenatus adultorum pluribus gradibus distinctus, 
quo fieret ut tempus catechumenatus, aptae institutioni de- 
stinatum, sacris ritibus, subsequentibus temporibus celebran- 
dis, sanctificari posset. Idem autem Concilium pariter statuit 
ut, ratione habita catechumenatus instaurati, etiam ritus tum 
sollemnior tum simplicior baptizandi adultos recognosce- 
retur. 

Quibus decretis obsecuta, Sacra Congregatio pro Cultu 
Divino novum Ordinem initiationis Christianae adultorum con- 
fecit, quem, a Summo Pontifice Paulo VI approbatum, evul- 
gandum curavit, eiusque editionem, quae nunc exhibetur, 
typicam esse declarat, ut loco Ordinis Baptismi adultorum in 
Rituali Romano nunc exstantis assumatur. Statuit pariter ut 
novus hic Ordo statim adhiberi possit lingua latina; lingua 
autem vernacula a die quem Conferentia Episcopalis indi- 
caverit, postquam popularem interpretationem confecerit 
eandemque ab Apostolica Sede confirmatam habuerit. 

Contrariis quibuslibet minime obstantibus. 

Ex aedibus S. Congregationis pro Cultu Divino, die 6 ianua- 
rii 1972, in sollemnitate Epiphaniae Domini. 

Arturus Card. Tabera 

Praefectus 

A. BUGNINI 

a Secretis 



DE INITIATIONE CHRISTIANA ADULTORUM 


PRAENOTANDA * 

1. Ordo initiationis christianae, qui infra describitur, adultis desti- 
natur, qui, audita annuntiatione mysterii Christi, Spiritu Sancto cor 
ipsorum aperiente, scienter et libere Deum vivum quaerunt atque fidei 
et conversionis iter aggrediuntur. Cuius ope et in praeparatione sua 
auxilio spirituali munientur et tempore opportuno sacramenta ipsa 
fructuose recipient. 

2. Ordo enim non constat e sola celebratione sacramentorum 
Baptismi, Confirmationis et Eucharistiae, sed ex omnibus etiam ritibus 
catechumenatus, qui, perantiquo Ecclesiae usu probatus, hodiernae ope- 
rositati missionali omnibus in regionibus accommodatus, ita undequa- 
que postulatur, ut Concilium Vaticanum II decreverit ipsum esse in- 
staurandum et recognoscendum traditionibusque locorum aptandum. 1 

3. Quo melius componatur cum labore Ecclesiae et cum condicione 
individuorum, paroeciarum et missionum, Ordo initiationis exhibet 
in primis formam completam seu communem, multorum praepara- 
tioni aptam (cf. nn. 68-239), ex qua pastores simplici accommodatione 
obtinent formam uni soli congruam. Deinde, pro casibus particulari- 
bus, praebetur tum forma simplicior, quae vel uno tractu (cf. nn. 240- 
273) vel pluribus celebrationibus absolvitur (cf. nn. 274-277), tum 
forma brevior pro iis qui versantur in periculo mortis (cf. nn. 278-294). 


I. De structura initiationis adultorum 

4. Initiatio catechumenorum fit progressione quadam in medio 
communitatis fidelium qui, una cum catechumenis pretium mysterii 
paschalis considerantes et propriam conversionem renovantes, exem- 
plo suo inducunt eos ad liberalius Spiritui Sancto obsequendum. 

5. Ordo initiationis aptatur spirituali adultorum itineri, quod va- 
rium est secundum Dei gratiam multiformem, liberam ipsorum coo- 
perationem, actionem Ecclesiae et adiuncta temporis et loci. 


* Praenotanda generalia de initiatione Christiana inveniuntur in Ordo Baptismi 
parvulorum, Typis Polyglottis Vaticanis 1969, pp. 7-13. 

1 Cf. Cone. Vat. II, Const. de sacra Liturgia, Sacrosanctum Concilium, nn. 64-66; 
Decr. de activitate missionali Ecclesiae, Ad gentes, n. 14; Decr. de pastorali Episco- 
porum munere, Christus Dominus, n. 14. 

6. In hac via, praeter tempora investigationis et maturationis 
(cf. infra n. 7), sunt « gradus » seu gressus, per quos catechumenus 
progrediens veluti portam transit vel gradum ascendit. 

a) Primus habetur, quando, ad initialem conversionem accedens, 
vult christianus fieri et ab Ecclesia ut catechumenus recipitur. 

b) Secundus, quando, provecta iam fide et catechumenatu fere abso- 
luto, admittitur ad impensiorem sacramentorum praeparationem. 

c) Tertius, cum, perfecta praeparatione spirituali, sacramenta acci- 
pit quibus christianus initiatur. 

Tres ergo sunt gradus seu gressus vel portae, quae habenda sunt 
momenta maiora seu densiora initiationis. Qui gradus tribus riti- 
bus liturgicis signantur, primus per Ordinem ad catechumenum facien- 
dum, secundus per electionem, tertius per celebrationem sacramen- 
torum. 

7. Gradus autem adducunt ad « tempora » investigationis et ma- 
turationis vel per ea praeparantur: 

a) Primum tempus, quod ex parte candidati investigationem exigit, 
ex parte Ecclesiae evangelizationi et « praecatechumenatui » tribui- 
tur et per ingressum in ordinem catechumenorum clauditur. 

b) Secundum tempus, quod ab hoc ingressu in ordinem catechume- 
norum incipit et plures annos perdurare potest, in catechesi ritibus- 
que ipsi adnexis insumitur et absolvitur die electionis. 

c) Tertium tempus, revera brevius, quod de more incidit in quadra- 
gesimalem praeparationem sollemnitatum paschalium et sacramento- 
rum, purificationi et illuminationi assignatur. 

d) Ultimum tempus, quod per totum tempus paschale perdurat, 
attribuitur « mystagogiae », id est tum experientiae et fructibus colli- 
gendis, tum commercio et vinculis cum societate fidelium arctius 
ineundis. 

Quattuor ergo sunt tempora continua: « praecatechumenatus », 
prima evangelizatione distinctus, « catechumenatus » ad catechesim 
integram destinatus, « purificationis et illuminationis » ad impensio- 
rem praeparationem spiritualem comparandam, « mystagogiae » nova 
tum sacramentorum tum communitatis experientia signatum. 

8. Praeterea, cum initiatio Christianorum nihil aliud sit quam 
prima sacramentalis participatio mortis et resurrectionis Christi, cum 
insuper tempus purificationis et illuminationis in tempus Quadra- 
gesimae de more incidat, 2 et « mystagogia » in tempus paschale, ideo 
tota initiatio indolem paschalem prae se ferat oportet. Propterea Qua- 


2 Cf. Cone. Vat. II, Const. de sacra Liturgia, Sacrosanctum Concilium , n. 109. 

dragesima plenam vim obtineat ad impensiorem electorum praepara- 
tionem et ipsa Vigilia paschalis habeatur tempus legitimum sacra- 
mentorum initiationis, 3 veruntamen non vetatur eadem sacramenta, 
propter necessitates pastorales, extra haec tempora celebrari. 

A. De evangelizatione et de « praecatechumenatu » 

9. Etsi Ordo initiationis incipit admissione in catechumenatum, 
tempus tamen praecedens seu « praecatechumenatus » magnum mo- 
mentum habet nec ex more praetermittendum est. In eo enim fit illa 
evangelizatio, qua fiducialiter et constanter annuntiatur Deus vivus 
et, quem ad omnium salutem misit, Iesus Christus, ut non Christiani, 
Spiritu Sancto cor ipsorum aperiente, credentes ad Dominum libere 
convertantur, eique sincere adhaereant qui, cum sit via, veritas et vita, 
omnes eorum exspectationes spirituales explet, immo infinite superat. 4 

10 . Ex evangelizatione cum auxilio Dei peracta oriuntur fides et 
conversio initialis, quibus se quisque sentit a peccato revocari et in 
mysterio dilectionis divinae proclivem. Cui evangelizationi integrum 
praecatechumenatus tempus tribuitur, ut maturescat vera voluntas 
Christum sequendi et Baptismum petendi. 

11. Hoc igitur tempore candidatis apta fiat a catechistis, diaconis 
et sacerdotibus, immo et a laicis, explanatio Evangelii; attentum iis 
auxilium praestetur, ut ipsi purificata et clariore intentione cum divi- 
na gratia cooperentur, denique conventus candidatorum cum fami- 
liis et coetibus Christianorum faciliores evadant. 

12 . Ad Conferentias Episcopales pertinet, praeter illam evange- 
lizationem huic tempori propriam, providere, si casus ferat, et iuxta 
regionis adiuncta, primum modum recipiendi fautores (qui « sympa- 
thizantes » vulgo dicuntur), id est eos qui, etiamsi plene non credant, 
propensionem tamen exhibent in christianam fidem. 

1) Eorum receptio, quae ad libitum ac sine ritu fiet, rectam 
eorum intentionem, nondum vero fidem, manifestat. 

2) Condicionibus locorum et opportunitatibus aptabitur. Aliis 
enim candidatis exhibendus est praesertim Christianorum spiritus, quem 
noscere et experire satagunt; aliis autem, quorum catechumenatus 
propter varias rationes differtur, convenit primus quidam vel ipso- 
rum vel communitatis actus externus. 

3) Receptio fiet inter communitatis loci adunationes et conven- 
tus, dato tempore opportuno amicitiae et colloquiis. Praesentatus ab 

3 Derogatur can. 790 C.I.C. 

4 Cone. Vat. II, Decr. de activitate missionali Ecclesiae, Ad gentes, n. 13. 

amico, fautor (« sympathizans ») ille liberis verbis salutatur et recipi- 
tur a sacerdote vel ab aliquo membro communitatis digno et apto. 

13. Durante eodem « praecatechumenatus » tempore, pastorum est 
« sympathizantes » orationibus aptis adiuvare. 


B. De catechumenatu 

14. Summi momenti est ritus « ad catechumenos faciendos » nun- 
cupatus, quia tunc, publice primum convenientes, et candidati vo- 
luntatem suam Ecclesiae aperiunt, et Ecclesia, munere suo aposto- 
lico fungens, eos admittit, qui membra eius fieri intendunt. Quibus 
Deus gratiam suam largitur, cum illorum desiderium hac celebra- 
tione palam exhibeatur et eorundem receptio primaque consecratio 
ab Ecclesia significentur. 

15. Ad hunc gressum faciendum requiritur ut in candidatis ini- 
tialia vitae spiritualis et doctrinae christianae fundamenta condita 
sint: 5 prima scilicet fides tempore « praecatechumenatus » concepta, 
initialis conversio voluntasque vitam mutandi et commercium cum 
Deo in Christo ineundi, ideoque primus paenitentiae sensus incipiensque 
usus invocandi Deum et orandi, necnon prima experientia societatis 
et spiritus Christianorum. 

16. Auxiliantibus sponsoribus (cf. infra n. 42), catechistis et dia- 
conis, ad pastores pertinet externa indicia harum dispositionum iu- 
dicare. 6 Eorundem praeterea munus est ut, virtuti sacramentorum iam 
valide acceptorum attenti (cf. Praenotanda generalia, n. 4), praecaveant 
ne quis, iam baptizatus, quacumque de causa, iterum baptizari velit. 

17. Post celebrationem ritus, tempestive scribantur in libro ad hoc 
destinato nomina catechumenorum, addita mentione de ministro et 
sponsoribus, de die et loco ipsorum admissionis factae. 

18. Exinde enim catechumeni, quos iam ut suos dilectione curaque 
complectitur Mater Ecclesia, quique cum ipsa coniuncti, iam de domo 
sunt Christi: 7 ab Ecclesia enim verbo Dei pascuntur et liturgicis sub- 
sidiis foventur. Ipsi proinde cordi habeant ut liturgiam verbi partici- 
pent, benedictiones et sacramentalia recipiant. Quoties autem matri- 
monium contrahunt sive duo catechumeni inter se, sive catechume- 

5 Cf. Cone. Vat. II, Decr. de activitate missionali Ecclesiae, Ad gentes, n. 14. 

6 Ibid., n. 13. 

7 Cf. Cone. Vat. II, Const. de Ecclesia, Lumen gentium, n. 14; Decr. de activitate 
missionali Ecclesiae, Ad gentes, n. 14. 

nus cum parte non baptizata, apto ritu utantur. 8 Si denique moriuntur 
durante catechumenatu, christianas obtinent exsequias. 

19. Catechumenatus est tempus protractum, quo candidati institu- 
tione pastorali donantur et opportuna disciplina exercentur, 9 cuius 
ope dispositiones animi, per ingressum manifestatae, ad maturitatem 
perducuntur. Quod quattuor viis obtinentur: 

1) Apta catechesis, a sacerdotibus, diaconis vel catechistis et aliis 
laicis tradita, per gradus disposita et integre exhibita, anno liturgico 
accommodata et celebrationibus verbi fulta, eos adducit non solum 
ad congruam dogmatum et praeceptorum notitiam, sed etiam ad 
intimam cognitionem mysterii salutis, cuius applicationem deside- 
rant. 

2) In exercitio christianae vitae familiariter conversantes, adiuti 
exemplo et subsidio sponsorum et patrinorum, immo fidelium totius 
communitatis, assuescunt Deum facilius orare, fidem testificari, Chri- 
sti exspectationem in omnibus servare, supernam inspirationem 
in operibus sequi, et ad caritatem proximi usque ad abrenuntiatio- 
nem sui operari. Sic instructi, « neo-conversi spirituale iter aggre- 
diuntur, quo, fide iam communicantes mysterio mortis et resurrec- 
tionis, transeunt a vetere homine ad novum hominem in Christo 
perfectum. Hic transitus, secum trahens progressivam sensus et 
morum immutationem, cum suis socialibus consectariis manife- 
stus fieri et tempore catechumenatus paulatim evolvi debet. Cum 
Dominus, cui creditur, signum sit contradictionis, homo conversus 
rupturas et separationes non raro experitur, sed etiam gaudia quae 
non ad mensuram dat Deus ». 10 

3) Liturgicis ritibus congruentibus a Matre Ecclesia in suo iti- 
nere iuvantur, iisque paulatim iam mundantur et benedictione divina 
sustentantur. Ad illorum usum celebrationes verbi opportune promo- 
ventur, immo ipsi ad liturgiam verbi iam accedere possunt una cum 
fidelibus, quo melius se praeparent ad futuram Eucharistiae par- 
ticipationem. Pro more tamen, quando congregationi fidelium adsunt, 
oportet ut, antequam celebratio eucharistica inchoetur, nisi difficul- 
tates urgeant, comiter dimittantur: debent enim exspectare Baptis- 
mum, quo, sacerdotali populo aggregati, deputabuntur ad novum cul- 
tum Christi participandum. 

4) Cum vita Ecclesiae sit apostolica, catechumeni item discant 
testimonio vitae et fidei professione ad evangelizationem et Ecclesiae 
aedificationem actuose cooperari. 11 

8 Ordo celebrandi Matrimonium, nn. 55-56. 

9 Cf. Cone. Vat. II, Decr. de activitate missionali Ecclesiae, Ad gentes, n. 14. 

10 Cf. ibid., n. 13. 

11 Ibid., n. 14. 


12 


ORDO INITIATIONIS CHRISTIANA ADULTORUM 


20. Temporis spatium, catechumenatui congruens, pendet tum e 
gratia Dei tum e variis rerum adiunctis, nempe e ratione institu- 
tionis ipsius catechumenatus, e numero catechistarum, diaconorum 
et sacerdotum, e singulorum catechumenorum cooperatione, e subsi- 
diis necessariis ad sedem catechumenatus petendam ibique commo- 
randum necnon ex auxilio communitatis localis. Nihil ergo « a priori » 
definiri potest. Ad Episcopum proinde spectat tempus determinare, 
sicut et disciplinam catechumenatus moderari. Opportune etiam Con- 
ferentiae Episcopales, attentis populorum et regionum condicionibus, 12 
rem pressius decernent. 


C. De tempore purificationis et illuminationis 

21. Tempus purificationis et illuminationis catechumenorum cum 
Quadragesima ex more congruit, quia Quadragesima tam in liturgia 
quam in catechesi liturgica, per memoriam vel praeparationem Bap- 
tismi et per paenitentiam, 13 renovat communitatem fidelium una cum 
catechumenis, eosdemque disponit ad mysterium paschale recolen- 
dum, quod sacramenta initiationis singulis applicant. 14 

22. Secundo gradu initiationis incipit tempus purificationis et illu- 
minationis, tributum impensiori spiritus et cordis praeparationi. In 
hoc gradu fit ab Ecclesia « electio », seu delectus admissioque cate- 
chumenorum, qui propter dispositiones suas idonei sunt, ut in proxi- 
ma celebratione partem habeant sacramentorum initiationis. Nuncu- 
patur quidem « electio », quia admissio, ab Ecclesia facta, fundatur in 
electione Dei, cuius nomine agit Ecclesia; vocatur pariter « inscriptio 
nominum », quatenus candidati, in pignus fidelitatis, nomina sua in 
libro electorum inscribunt. 

23. Antequam « electio » celebretur, requiritur ad catechumenos 
quod attinet conversio mentis et morum, sufficiens doctrinae Chri- 
stianae notitia, fidei caritatisque sensus; requiritur insuper deliberatio 
de ipsorum idoneitate. Postea in ipsa celebratione ritus manifestatio 
voluntatis eorum et sententia Episcopi vel delegati eius coram com- 
munitate habentur. Quapropter patet electionem, quae tanta sollem- 
nitate ornatur, veluti cardinem esse totius catechumenatus. 


12 Cf. Cone. Vat. II, Const. de sacra Liturgia, Sacrosanctum Concilium, n. 64. 

13 Ibid., n. 109. 

14 Cf. Cone. Vat. II, Decr. de activitate missionali Ecclesiae, Ad gentes, n. 14. 

24. A die « electionis » et admissionis suae catechumeni vocantur 
« electi ». Dicuntur etiam « competentes », quia una simul contendunt 
seu competunt ut accipiant sacramenta Christi et donum Spiritus 
Sancti. Appellantur etiam « illuminandi », quia Baptismus ipse voca- 
tur « illuminatio » et per eum neophyti luce fidei perfunduntur. Diebus 
autem nostris adhibere licet etiam alia verba, quae, pro diversitate 
regionum et civilis cultus, captui omnium ingenioque linguarum ma- 
gis congruunt. 

25. Hoc tempore, impensior animi praeparatio, quae ad recollectio- 
nem spiritualem potius quam ad catechesim pertinet, ordinatur ad 
corda et mentes tum purificanda per discussionem conscientiae et 
paenitentiam, tum illuminanda per altiorem Christi Salvatoris co- 
gnitionem. Quod variis ritibus perficitur, praesertim per scrutinia et 
traditiones. 

1) « Scrutinia », quae sollemniter diebus dominicis celebrantur, 
ad duplicem supradictum finem spectant, nempe ad revelandum in 
cordibus electorum quod est debile, infirmum et pravum, ut sanetur; 
et quod est probum, validum et sanctum, ut firmetur. Scrutinia enim 
ordinantur ad liberationem a peccato et diabolo, et in Christo corro- 
borant, qui est electorum via, veritas et vita. 

2) « Traditiones », per quas Ecclesia electis mandat perantiqua 
fidei et orationis documenta, scilicet Symbolum et Orationem domi- 
nicam, ad illuminationem eorum tendunt. In Symbolo, quo magnalia 
Dei ad salutem hominum recoluntur, oculi eorum fide et gaudio 
perfunduntur. In Oratione autem dominica novum filiorum spiritum 
altius agnoscunt, quo Deum, in medio praesertim congregationis 
eucharisticae, Patrem vocabunt. 

26. Ad proximam sacramentorum praeparationem: 

1) Moneantur electi ut Sabbato sancto, quantum fieri potest ab 
opere consueto vacantes, tempus orationi et recollectioni mentis 
tribuant ieiuniumque pro viribus servent. 15 

2) Eadem die, si qua fiat electorum congregatio, haberi possunt 
aliqui ritus proxime praeparatorii, v. g.: redditio Symboli, « Eph- 
phetha », electio nominis christiani et, si casus ferat, unctio olei cate- 
chumenorum. 


D. De ipsis initiationis sacramentis 

27. Haec sacramenta, nempe Baptismus, Confirmatio et Eucha- 
ristia, sunt ultimus gradus, quo, accedentes electi, peccatis remissis, po- 


15 Cf. Cone. Vat. II, Const. de sacra Liturgia, Sacrosanctum Concilium, n. 110. 

pulo Dei aggregantur, adoptionem filiorum Dei accipiunt, a Spiritu 
Sancto inducuntur in promissam temporum plenitudinem, immo per 
sacrificium conviviumque eucharisticum ad regnum Dei praeliban- 
dum. 


a) De celebratione Baptismi adultorum 

28. Baptismi celebratio, quae ablutione aquae cum invocatione 
SS.mae Trinitatis quasi ad fastigium perducitur, praeparatur bene- 
dictione aquae et professione fidei, quae cum ritu aquae intime co- 
nectuntur. 

29. Etenim per benedictionem aquae, in qua dispensatio mysterii 
paschalis et electio aquae ad illud sacramentaliter operandum reco- 
luntur et SS.ma Trinitas iam primum invocatur, creatura aquae signifi- 
cationem religiosam accipit et coeptum Dei mysterium coram omnibus 
illustratur. 

30. Ritibus abrenuntiationis et professionis fidei, idem paschale 
mysterium, super aquam commemoratum, deinde breviter a cele- 
brante in verbis Baptismi profitendum, actuosa baptizandorum fide 
profertur. Adulti enim non salvantur, nisi, sponte sua accedentes, 
donum Dei credendo velint accipere. Fides, cuius sacramentum reci- 
piunt, non solius Ecclesiae, sed eorum etiam propria est, et exspectatur 
eam fore apud eos actuosam. Dum baptizantur, nedum passive tantum 
suscipiant sacramentum, sua voluntate cum Christo foedus ineunt, er- 
roribus abrenuntiando, Deo autem vero adhaerendo. 

31. Continuo, postquam viva fide paschale Christi mysterium con- 
fessi sunt, accedentes, mysterium illud ablutione aquae expressum 
accipiunt, et, postquam Ss.mam Trinitatem professi sunt, ipsa Tri- 
nitas, a celebrante invocata, operatur, electos suos inter filios adop- 
tionis annumerando et plebi suae aggregando. 

32. Propterea ablutio aquae, cum mysticam participationem mor- 
tis et resurrectionis Christi significet, per quam credentes in nomine 
eius peccatis moriuntur et in vitam resurgunt aeternam, plenum suum 
momentum in celebratione Baptismi obtineat: seligatur proinde ritus 
vel immersionis vel infusionis, singulis casibus aptior, ut, pro variis 
traditionibus et rerum adiunctis, melius intellegatur eam ablutionem 
non esse mere purificationis ritum, sed sacramentum coniunctionis 
cum Christo. 

33. Chrismatis unctio post Baptismum significat sacerdotium re- 
gale baptizatorum eorumque ascriptionem in populi Dei consortium. 
Vestis autem candida est symbolum novae ipsorum dignitatis. Cereus 
vero accensus illustrat eorum vocationem ambulandi ut filios lucis 
addecet. 


b) De celebratione Confirmationis adultorum 

34. Secundum perantiquum usum in ipsa Liturgia Romana ser- 
vatum, adultus ne baptizetur quin statim post Baptismum, dum- 
modo ne obstent graviores rationes, accipiat Confirmationem (cf. n. 44). 
Hac conexione significantur unitas mysterii paschalis, necessitudo in- 
ter missionem Filii et effusionem Spiritus Sancti coniunctioque sacra- 
mentorum, quibus utraque persona divina cum Patre baptizatis ad- 
venit. 


35. Propterea post ritus complementares Baptismi, omissa unc- 
tione post Baptismum (n. 224), confertur Confirmatio. 

c) De prima participatione eucharistica neophytorum 

36. Denique habetur celebratio Eucharistiae, cuius neophyti hac 
die prima vice plenoque iure partem habent et in qua consummationem 
suae initiationis inveniunt. In ipsa enim iidem neophyti, ad dignitatem 
sacerdotii regalis provecti, partem actuosam habent et orationis 
fidelium et, quantum fieri poterit, ritus deferendi oblata ad altare; 
cum tota communitate participes fiunt actionis sacrificii et Oratio- 
nem dominicam reddunt, qua spiritum adoptionis filiorum, Baptis- 
mate acceptum, patefaciunt. Denique, communicantes Corpori tra- 
dito et Sanguini effuso, accepta munera confirmant et aeterna prae- 
libant. 


E . De tempore « mystagogiae » 

37. Perfecto hoc ultimo gradu, communitas una cum neophytis 
tum meditatione Evangelii, tum participatione Eucharistiae, tum exer- 
citio caritatis progreditur in mysterio paschali altius percipiendo et 
in vitae usum magis magisque traducendo. Hoc est ultimum tempus 
initiationis, id est tempus « mystagogiae » neophytorum. 

38. Plenior revera et fructuosior « mysteriorum » intellegentia ac- 
quiritur novitate enarrationis et maxime sacramentorum accepto- 

rum experientia. Neophyti enim mente renovati sunt, intimius gusta- 
verunt bonum Dei verbum, Spiritui Sancto communicaverunt et ex- 
ploraverunt quam suavis sit Dominus. Ex hac experientia, homini 
christiano propria et exercitio vitae aucta, hauriunt novum fidei, Ec- 
clesiae et mundi sensum. 

39. Nova sacramentorum frequentatio, sicut illuminat sacrarum 
Scripturarum intellectum, pariter adeo auget scientiam hominum et 
redundat in experientiam communitatis, ut neophytis facilius et uti- 
lius reddatur commercium ceterorum fidelium. Propterea tempus 
mystagogiae maximum momentum habet ut neophyti, a patrinis adiuti, 
intimiores relationes cum fidelibus ineant iisque renovatam visionem 
rerum novamque impulsionem afferant. 

40 . Cum indoles et vis propriae huius temporis procedant ex hac 
personali et nova experientia tum sacramentorum tum communita- 
tis, praecipuus locus « mystagogiae » sunt sic dictae « Missae pro neo- 
phytis », seu Missae dominicarum paschalium, quia in eis, praeter 
adunatam communitatem et participationem mysteriorum, neophyti 
inveniunt, praesertim anno « A » Lectionarii, lectiones peculiariter sibi 
aptas. Propterea ad illas Missas invitanda est tota communitas loci 
una cum neophytis illorumque patrinis, earumque textus adhiberi 
possunt etiam quando initiatio extra tempora celebratur. 


II. De ministeriis et officiis 

41 . Praeter ea, quae inter Praenotanda generalia (n. 7) dicta sunt, 
populus Dei, Ecclesia locali repraesentatus, intellegat semper et osten- 
dat initiationem adultorum rem esse suam et negotium omnium 
baptizatorum. 10 Paratissimum ergo se praebeat ut, vocationem suam 
apostolicam adimplens, auxilium praestet iis qui Christum quaerunt. 
In variis adiunctis vitae cotidianae, sicut in apostolatu, cuilibet di- 
scipulo Christi onus fidei disseminandae pro parte sua incumbit. 17 
Exinde candidatos et catechumenos iuvare debet toto curriculo ini- 
tiationis, in praecatechumenatu, in catechumenatu et in tempore 
mystagogiae. In specie autem: 

1) Tempore evangelizationis et praecatechumenatus mente reco- 
lant fideles apostolatum Ecclesiae, omniumque membrorum eius, im- 
primis dirigi ad nuntium Christi verbis et factis mundo patefaciendum 


16 Cf. Cone. Vat. II, Decr. de activitate missionali Ecclesiae, Ad gentes, n. 14. 

17 Cf. Cone. Vat. II, Const. de Ecclesia, Lumen gentium, n. 17. 


PRAENOTANDA 


17 


gratiamque eius communicandam. 18 Faciles igitur se praebeant ad 
spiritum communitatis Christianorum aperiendum, ad candidatos ad- 
mittendos in familias, in colloquia privata, immo in quosdam com- 
munitatis coetus. 

2) Celebrationibus catechumenatus, pro opportunitate, adesse 
velint et actuosi se praestent responsionibus, orationi, cantui et accla- 
mationibus. 

3) Die electionis, cum agatur de incremento ipsius communita- 
tis, curam habeant testimonium opportune reddendi de catechu- 
menis iustum et prudens. 

4) Tempore Quadragesimae, id est tempore purificationis et 
illuminationis, assidui adsint ritibus scrutiniorum et traditionum, 
et catechumenis afferant exemplum propriae renovationis in spi- 
ritu paenitentiae, fidei et caritatis. In Vigilia paschali cordi habeant 
renovare promissiones Baptismi. 

5) Tempore mystagogiae Missas pro neophytis participent, 
eosdemque caritate amplectantur auxiliumque eis praestent quo iucun- 
dius in communitate baptizatorum se sentiant. 

42. Candidatum, qui postulat ut inter catechumenos admittatur, 
comitatur sponsor, nempe vir aut mulier, qui eum novit, adiuvit et 
testis est morum, fidei et voluntatis eius. Contingere potest ut hic 
sponsor officium patrini temporibus purificationis et illuminationis 
necnon mystagogiae non adimpleturus sit, sed tunc ab altero in hoc 
munere substituatur. 

43. Patrinus autem, 19 a catechumeno propter exemplum, dotes 
et amicitiam delectus, a communitate christiana loci delegatus et a 
sacerdote approbatus, candidatum comitatur die electionis, in cele- 
bratione sacramentorum et tempore mystagogiae. Illius est catechu- 
meno familiariter ostendere usum Evangelii in vita propria et com- 
mercio societatis, iuvare in dubiis et anxietatibus, ei testimonium 
reddere et incremento vitae eius baptismalis invigilare. Iam ante 
« electionem » delectus, munus suum publice exercet a die « electio- 
nis », cum de catechumeno coram communitate testimonium dicit; 
et officium eius conservat momentum, quando neophytus, sacramen- 
tis acceptis, adiuvandus est ut fidelis promissionibus Baptismi per- 
maneat.. 

44. Episcopi est 20 per se vel per delegatum institutionem pasto- 
ralem catechumenorum condere, moderari atque fovere, necnon can- 
didatos ad electionem et ad sacramenta admittere. Optandum est ut, 

18 Cf. Cone. Vat. II, Decr. de apostolatu laicorum, Apostolicam actuositatem, n. 6. 

19 Cf. Praenotanda generalia, n. 8. 

20 Cf. ibid., n. 12. 

quantum fieri poterit, quadragesimali liturgiae praesidens, ritum elec- 
tionis et in Vigilia paschali sacramenta initiationis ipse celebret. De- 
nique, pro sua pastorali cura, Episcopus catechistis, qui revera digni 
sunt et opportune praeparati, tradat deputationem ad exorcismos mi- 
nores celebrandos. 21 

45 . Presbyterorum est, praeter consuetum ministerium quod in 
qualibet celebratione Baptismi, Confirmationis et Eucharistiae ge- 
runt, 22 ut ad pastoralem personalemque catechumenorum curam 
attendant, 23 de iis praesertim solliciti qui haesitantes et afflicti esse 
videantur, ut, auxiliantibus diaconis et catechistis, catechesi eorum 
provideant; ut patrinorum electionem approbent eosdemque libenter 
audiant et adiuvent; ut denique ad perfectum aptatumque usum ri- 
tuum diligentiam adhibeant in decursu totius Ordinis initiationis 
(cf. infra n. 67). 

46 . Presbyter, qui adultum aut puerum aetatis catecheticae bapti- 
zat, absente Episcopo, Confirmationem quoque conferat, nisi hoc sa- 
cramentum alio tempore conferendum sit (cf. n. 56). 24 

Quando confirmandi numerosiores sunt, Confirmationis minister 
presbyteros ad sacramentum ministrandum sibi sociare potest. 

Necesse est ut hi presbyteri: 

a) aut peculiari munere vel officio in dioecesi fungantur, scilicet 
sint aut Vicarii Generales, aut Vicarii sive Delegati episcopales, aut 
Vicarii districtuales seu regionales, vel, qui Ordinarii mandato, iisdem 
pares ex officio habeantur; 

b) aut sint parochi locorum in quibus Confirmatio confertur, vel 
parochi locorum ad quae confirmandi pertinent, vel presbyteri qui pe- 
culiarem operam naverunt in praeparatione catechetica confirman- 
dorum. 25 

47 . Diaconorum, si adsunt, auxilium praesto sit oportet. Si Con- 
ferentia Episcopalis opportunum iudicaverit stabiles diaconos insti- 
tuere, provideat etiam ut eorum numerus congruus sit, ut gradus, 
tempora et exercitia catechumenatus haberi possint omnibus locis, 
ubi necessitatibus pastoralibus requiruntur. 26 

48 . Catechistae, quorum officium ad progressum catechumenorum 
et incrementum communitatis momentum habet, teneant in ritibus, 

21 Abrogatur in hoc casu can. 1153 C.I.C. 

22 Cf. Praenotanda generalia, nn. 13-15. 

23 Cf. Cone. Vat. II, Decr. de presbyterorum ministerio et vita, Presbyterorum 
Ordinis, n. 6. 

24 Cf. Ordo Confirmationis, Praenotanda, n. 7b. 

25 Cf. ibid., n. 8. 

26 Cf. Cone. Vat. II, Const. dogm. de Ecclesia, Lumen gentium, n. 26; Decr. de 
activitate missionali Ecclesiae, Ad gentes, n. 16. 

quotiescumque fieri poterit, partem actuosam. Dum edocent, atten- 
dant ut doctrina sua sit spiritu evangelico referta, symbolis liturgi- 
cis et curriculo anni accommodata, catechumenis aptata, et tradi- 
tionibus loci, quantum fieri potest, locupletata. Immo, ab Episcopo 
deputati, possunt exorcismos minores (cf. supra n. 44) et bene- 
dictiones peragere, 27 de quibus in Rituali nn. 113-124. 

III. De tempore et loco initiationis 

49 . Ordine initiationis pastores ita de more utantur, ut sacra- 
menta celebrentur in Vigilia paschali et electio fiat prima dominica 
Quadragesimae. Ceteri autem ritus, ratione habita huius supradictae 
dispositionis (nn. 6-8, 14-40), distribuantur. Attamen, propter gra- 
viores necessitates pastorales, curriculum totius Ordinis aliter dispo- 
nere licet, ut pressius infra dicetur (nn. 58-62). 

A. Tempus legitimum seu consuetum 

50 . Quod attinet ad tempus celebrandi ritum ad faciendos cate- 
chumenos, haec notanda sunt: 

1) Ne sit praematurum: exspectetur donec candidatis, pro dis- 
positionibus et condicione, necessarium temporis spatium affuerit ad 
fidem initialem concipiendam et ad ostendenda prima conversionis 
indicia (cf. supra n. 20). 

2) Ubi numerus candidatorum maior esse solet, exspectetur 
donec coetus efformetur sufficiens pro catechesi et liturgicis ritibus. 

3) Statuantur in anno duae vel, pro necessitate, tres dies seu 
tempora opportuniora, in quibus de more ritus perficiatur. 

51 . Ritus « electionis » seu « nominis inscriptionis » de more ce- 
lebretur prima dominica in Quadragesima. Pro opportunitate, paulo 
anticipari potest vel etiam celebrari infra hebdomadam. 

52 . « Scrutinia » locum habeant dominica III, IV et V in Qua- 
dragesima, pro necessitate aliis dominicis eiusdem Quadragesimae, 
immo etiam in feriis hebdomadae magis congruis. Tria celebrentur 
« scrutinia »; attamen propter impedimenta gravia Episcopus potest 
ab uno vel etiam in extraordinariis adiunctis a duobus dispensare. 
Deficiente autem tempore, anticipata electione, anticipetur etiam pri- 
mum scrutinium; attendatur tamen in hoc casu ne « tempus purifi- 
cationis et illuminationis » protrahatur ultra octo hebdomadas. 


27 Cf. Cone. Vat. II, Const. de sacra Liturgia, Sacrosanctum Concilium, n. 79. 

53 . Ab antiquitate « traditiones », cum post scrutinia fiant, per- 
tinent ad idem tempus purificationis et illuminationis; celebrentur 
autem intra hebdomadam. Symbolum traditur in hebdomada post 
primum scrutinium; Oratio autem dominica, post tertium. Attamen, 
pro opportunitate pastorali, quo ditior fiat liturgia temporis catechu- 
menatus, traditiones transferri possunt et celebrari intra catechu- 
menatum ad modum « ritus transitionis » (cf. nn. 125-126). 

54 . Sabbato sancto, cum electi, a labore vacantes (cf. supra n. 26), 
meditationi se dedunt, peragi possunt varii ritus immediate prae- 
paratorii: redditio Symboli, ritus « Ephphetha », electio nominis Chri- 
stiani, immo unctio cum oleo catechumenorum (cf. nn. 193-207). 

55 . In ipsa Vigilia paschali sacramenta initiationis adultorum 
celebrentur (cf. nn. 8 et 49). Si autem catechumeni permulti sunt, 
maior pars eorum hac ipsa nocte sacramentis donatur, ceteri autem 
ad dies infra octavam Paschae remitti possunt et sacramentis re- 
novari vel in ecclesiis primariis vel etiam in stationibus secundariis. 
Quo in casu usurpetur vel Missa diei propria vel Missa ritualis pro 
initiatione Christianorum, adhibitis etiam lectionibus Vigiliae paschalis. 

56 . Quibusdam in casibus collatio Confirmationis remitti potest 
circa finem temporis mystagogiae, v. g. in dominicam Pentecostes 
(cf. n. 237). 

57 . Omnibus et singulis dominicis post primam Paschae habean- 
tur sic dictae « Missae pro neophytis », ad quas et communitas et 
noviter baptizati cum patrinis instanter invitantur (cf. supra n. 40). 


B. Extra tempora 

58. Etsi Ordo initiationis ita de more disponendus est ut sacra- 
menta in Vigilia paschali celebrentur, tamen, propter adiuncta inso- 
lita et necessitates pastorales, permittitur ut ritus electionis nec- 
non temporis purificationis et illuminationis celebrentur extra Quadra- 
gesimam et sacramenta ipsa extra Vigiliam vel diem Paschae. In 
adiunctis etiam ordinariis, solummodo tamen propter graves neces- 
sitates pastorales, v. g. ubi permulti sunt baptizandi, seligere licet, 
praeter curriculum initiationis in Quadragesima de more peractum, 
aliud tempus, praeprimis tempus paschale, ad sacramenta initiatio- 
nis celebranda. Quibus in casibus, mutatis momentis insertionis in 
anno liturgico, ipsa totius Ordinis structura, cum opportunis inter- 
vallis, eadem maneat. Accommodationes autem fiant prout sequitur. 

59 . Sacramenta ipsa initiationis, quantum fieri poterit, celebrentur 
die dominica, adhibita, pro opportunitate, aut Missa dominicae aut 
Missa rituali propria (cf. supra n. 55). 

60. Ritus ad catechumenos faciendos locum habeat tempore con- 
gruo, uti dictum est n. 50. 

61. « Electio » celebretur fere sex hebdomadis ante sacramenta 
initiationis, ita ut sufficiens adsit tempus pro scrutiniis et traditio- 
nibus. Caveatur ne celebratio electionis cadat in sollemnitatem anni 
liturgici. Pro ritu usurpentur lectiones in Rituali assignatae, Formu- 
larium autem Missae erit vel diei vel Missae ritualis. 

62. « Scrutinia » non in sollemnitatibus, sed diebus dominicis 
vel etiam infra hebdomadam, servatis consuetis intervallis, celebren- 
tur, lectiones usurpando in Rituali assignatas. Formularium Missae 
erit vel diei vel Missae ritualis, ut infra n. 374 bis. 

C. De locis initiationis 

63. Ritus fiant in locis congruentibus, prout significatur in Rituali. 
Ratio habeatur necessitatum peculiarium, quae oriuntur in stationibus 
secundariis regionum missionis. 

IV. De aptationibus, quas Conferentiae Episcopales, 
hoc Rituali Romano utentes, facere possunt 

64. Praeter aptationes in Praenotandis generalibus (nn. 30-33) prae- 
visas, Ordo initiationis adultorum alias accommodationes a Confe- 
rentiis Episcopalibus definiendas admittit. 

65. Ad placitum illarum Conferentiarum haec statui possunt: 

1) Ante catechumena tum, ubi opportunum esse videtur, insti- 
tuere modum quendam recipiendi fautores (« sympathizantes ») 
(cf. supra n. 12). 

2) Sicubi cultus gentilitii passim floreant, inserere in Ordinem 
ad catechumenos faciendos, nn. 79 et 80, primum exorcismum primam- 
que abrenuntiationem. 

3) Statuere ut gestus frontem signandi fiat ante frontem, sic- 
ubi tactus decere non videatur (n. 83). 

4) Ubi, iuxta praxim religionum non Christianarum, initiatis 
nomen novum statim datur, statuere ut candidatis novum nomen 
imponatur in Ordine ad catechumenos faciendos (n. 88). 

5) Secundum consuetudines locorum, admittere in eodem Or- 
dine, n. 89, ritus auxiliarios ad significandam receptionem in com- 
munitatem. 

6) Tempore autem catechumenatus, praeter ritus consuetos 
(nn. 106-124), instaurare « ritus transitionis », uti « traditiones » anti- 
cipandas (nn. 125-126), ritum « Ephphetha », redditionem Symboli 
vel etiam unctionem cum oleo catechumenorum (nn. 127-129). 

7) Decernere omissionem unctionis catechumenorum (n. 218) 
vel eius translationem inter ritus immediate praeparatorios (nn. 206- 
207) vel eius usum intra tempus catechumenatus ad modum « ritus 
transitionis » (nn. 127-132). 

8) Formulas ab renuntiationis pressiores et ditiores reddere 
(cf. nn. 217 et 80). 

V. De iis qua ad Episcopum spectant 

66. Episcopo autem, pro sua dioecesi, competit: 

1) Institutionem catechumenatus condere et pro necessitatibus 
normas opportunas decernere (cf. n. 44). 

2) Prout adiuncta ferunt statuere an et quando Ordo initiationis 
celebrari possit extra tempora (cf. n. 58). 

3) Dispensare propter impedimenta gravia ab uno scrutinio vel 
etiam, in extraordinariis adiunctis, a duobus (cf. n. 240). 

4) Permittere ut ex parte vel ex toto adhibeatur Ritus simpli- 
cior (cf. n. 240). 

5) Catechistis, qui revera digni sunt et opportune praeparati, 
deputationem tradere ad exorcismos et benedictiones peragenda (cf. 
nn. 44 et 47). 

6) Ritui « electionis » praesidere et ratam habere per se vel per 
delegatum admissionem electorum (cf. n. 44). 

VI. De accommodationibus qua ministro competunt 

67 . Celebrantis est plene et intellegenter uti libertate quae ipsi 
sive in Praenotandis generalibus, n. 34, sive in rubricis Ordinis dein- 
ceps tribuitur. Multis in locis de consulto modus agendi et precandi 
non determinatus est vel duae solutiones oblatae sunt, ut celebrans 
ritum secundum prudens iudicium suum pastorale condicioni can- 
didatorum et astantium possit accommodare. Maxima libertas re- 
licta est in monitionibus et in supplicationibus, quae pro adiunctis 
semper abbreviari vel mutari possunt vel etiam ditari intentionibus, 
ut respondeant speciali condicioni sive candidatorum (v. g. luctui vel 
gaudio quod alicui ex iis in familia occurrerit) sive astantium (v. g. 
luctui vel gaudio communi paroeciae aut civitatis). 

Ipsius etiam celebrantis erit textus accommodare, mutatis genere 
ac numero, pro cuiusvis circumstantiae opportunitate. 


CAPUT I 


ORDO CATECHUMENATUS 
PER GRADUS DISPOSITUS 


PRIMUS GRADUS: 

RITUS AD CATECHUMENOS FACIENDOS 


68. Ordo, quo ii, qui christiani fieri intendunt, inter catechumenos 
annumerantur, celebratur cum, accepta prima Dei viventis annun- 
tiatione, initialem iam fidem in Christum Salvatorem habent. Exinde 
praesupponitur absoluta prima « evangelizatio », initium conversionis 
et fidei ac sensus Ecclesiae praeviumque cum sacerdote vel aliqui- 
bus membris communitatis commercium necnon praeparatio ad hunc 
ordinem liturgicum. 

69. Antequam candidati inter catechumenos admittantur, quod 
diebus determinatis inter annum iuxta locales condiciones fiet, tem- 
pus pro diversis casibus opportunum et necessarium exspectetur 
ad motiva conversionis investiganda et, si necesse est, purificanda. 

70. Optatur ut vel integra christiana communitas vel aliqua eius 
pars, ex amicis et familiaribus catechistisque ac sacerdotibus con- 
stans, actuosam partem celebrationi habeant. 

71. Adsint praeterea « sponsores », qui candidatos, ab ipsis ad- 
ductos, nunc Ecclesiae praesentent. 

72. Ritum, qui receptione candidatorum, liturgia verbi et dimis- 
sione eorum perficitur, Eucharistia etiam sequi potest. 


Ritus introductionis 

73. Candidati una cum sponsoribus suis fideliumque coetu con- 
gregantur sive extra limen ecclesiae sive in atrio vel ingressu, sive 
etiam in parte ipsius ecclesiae accommodata, sive denique, pro adiunc- 
tis, in alio idoneo extra ecclesiam loco. Ad quem sacerdos vel 
diaconus, indutus alba vel superpelliceo et stola vel etiam pluviali 
festivi coloris, venit, fidelibus psalmum vel hymnum aptum pro op- 
portunitate cantantibus. 

Monitio praevia 

74. Celebrans candidatos humaniter salutat. Alloquens deinde eos 
ipsorumque sponsores atque astantes omnes, gaudium Ecclesiae gra- 
tumque animum significat, et sponsoribus amicisque opportune me- 
morat experientiam propriam sensumque religiosum quo candidati, 
iter suum spirituale secuti, ad hodiernum gressum perveniunt. 

Deinde invitat sponsores et candidatos ut accedant. Dum veniunt 
et locum occupant coram sacerdote, cantus aptus opportune pera- 
gitur, v. g. Ps. 62, 1-9. 


Collocutio 

75. Tunc celebrans singulos candidatos interrogat primo, si 
casus ferat, de nomine civili seu de nomine familiae, nisi nomina, pro- 
pter parvum numerum candidatorum, iam nota sint. Quod fit hoc vel 
simili modo: 

Quo nomine vocaris? 

Candidatus: 

N. 

Singuli semper respondeant, etiamsi interrogatio semel tantum, ratio- 
ne numeri candidatorum, a celebrante fiat. 

Si magis placet, celebrans singulos vocat nominatim; vocati autem 
respondent: 

Adsum. 

Reliquae interrogationes, propter magnum numerum, omnibus simul 
fieri possunt. 

Celebrans: 

Quid petis ab Ecclesia Dei? 

Candidatus: 

Fidem. 

Celebrans: 

Fides quid tibi praestat? 

Candidatus: 

Vitam aeternam. 

Aliis etiam verbis uti potest celebrans ad interrogandum candi- 
datum de eius proposito, et admittere liberas responsiones: v. g., post 
primam interrogationem: Quid petis? Quid vis? Ad quid? admittere 
licet verba: Gratiam Christi, vel Ingressum in Ecclesiam, vel Vitam 
aeternam vel alia convenientia, quibus deinde celebrans interrogatio- 
nes suas aptabit. 


Prima adhaesio 

76. Postea celebrans, iterum pro necessitate accommodans ser- 
monem suum responsionibus acceptis, candidatos denuo alloquitur, 
his vel similibus verbis: 

Omnem, qui venit in mundum, hominem Deus illuminat 
eique manifestat a creatura mundi sua invisibilia, ut gratias 
agere discat suo Creatori. Vobis Igitur, qui lumen eius estis 
secuti, ecce nunc Evangelii via aperitur: ut, iacientes funda- 
menta, vivum agnoscatis Deum, qui hominibus revera loqui- 
tur; ac, luce Christi ambulantes, eius confidatis sapientiae, 
et, in dies vitam vestram in eo reponentes, toto corde in ipsum 
credere valeatis. Haec est fidei via, qua Christus vos perducet 
in caritate, ut vitam habeatis aeternam. Numquid parati estis, 
ductu eius, illam hodie viam Ingredi? 

Candidati: 

Paratus sum. 

Formulae ad libitum, aliis adiunctis aptiores, n. 370. 

77. Deinde ad sponsores et ad omnes fideles conversus, interrogat 
eos his vel similibus verbis: 

Vos, qui nunc istos nobis candidatos praesentatis, spon- 
sores, vosque fratres universi circumstantes, estis parati illos 
adiuvare ad Christum inveniendum eum que sequendum? 

Omnes: 

Parati sumus. 

Exorcismus et abrenuntiatio quoad cultus gentilitios 

[78.] Ubicumque passim floreant cultus sive ad potestates spi- 
rituales colendas, sive ad umbras defunctorum evocandas, sive ad 
beneficia magicis artibus obtinenda, possunt, pro iudicio Conferen- 
tiarum Episcopalium, introduci, ex toto vel ex parte, primus quidam 
exorcismus primaque abrenuntiatio, ubi sequitur. Quo in casu n. 76 
omittendus erit. 

[79.] Post brevissimam monitionem aptam, celebrans, versus fa- 
ciem uniuscuiusque candidati leniter exsufflat, dicens: 

Spiritu oris tui repelle, Domine, malignos spiritus: 

Impera eis ut recedant, quia appropinquavit regnum tuum. 

Sicubi vero exsufflatio, etiam lenis, minus conveniens esse videa- 
tur, omittitur; formulam autem supradictam dicat celebrans manu 
dextera ad candidatos erecta, vel alio modo regionis usibus aptato, 
vel etiam absque ullo gestu. 

Si vero numerosiores sunt candidati, celebrans formulam semel 
tantum dicit pro omnibus, omissa exsufflatione. 

[80.] Si Conferentia Episcopalis opportunum esse iudicaverit ut 
iam nunc candidati cultibus religionis non christianae et spiritibus vel 
magicis artibus aperte abrenuntient, ipsius erit procurare formulam 
interrogationis et abrenuntiationis, adiunctis locorum aptam, quae 
his verbis vel similibus (dummodo sermo non sit ipsis religionum 
non Christianarum cultoribus offensivus) profertur: 

Dilectissimi candidati, cum a Deo vocati et adiuti, illum 
solum eiusque Christum colere et adorare decernatis, atque 
ipsi soli Deo eiusque Christo servire iam velitis, nunc hora 
est ut publice abrenuntietis iis potestatibus, quae non sunt 
Deus, et cultibus, quibus Deo veneratio non exhibetur. Absit 
ergo a vobis, ut Deum eiusque Christum deseratis et alienis 
potestatibus serviatis. 

Candidati: 

Absit a nobis. 

Celebrans: 

Absit a vobis ut N. et N. colatis. 

Candidati: 

Absit a nobis. 

Et ita pariter pro unoquoque cultu, cui renuntiandum est. 

Alia formula ad libitum, n. 371. 

[81.] Celebrans deinde, ad sponsores et ad omnes fideles conversus, 
interrogat eos his vel similibus verbis: 

Vos, qui nunc istos nobis candidatos praesentatis, sponsores, 
vosque fratres universi circumstantes, 
qui eos audistis, 

testes estis candidatos istos Dominum Christum elegisse 
eique soli servire velle? 

Omnes: 

Testes sumus. 

Celebrans: 

Estis parati eos adiuvare ad Christum inveniendum 
eumque sequendum? 

Omnes: 

Parati sumus. 


82. Celebrans, manibus iunctis, dicit: 

Tibi, clementissime Pater, 

pro his famulis tuis gratias agimus, 

quod te, multimodis praevenientem et pulsantem, 

iam quaesierunt, 

tibique, hodie vocanti, coram nobis responderunt. 
Te igitur omnes laudamus et benedicimus, Domine. 

Omnes: 

Te laudamus et benedicimus, Domine. 

Signatio frontis et sensuum 

83. Tunc celebrans candidatos (si pauci sunt) eorumque spon- 
sores invitat his vel similibus verbis: 

Nunc ergo, candidati dilectissimi, accedite cum sponsoribus, 
ut accipiatis signum novae condicionis vestrae. 

Et singuli successive cum sponsoribus accedunt ad celebrantem. 

Qui pollice crucem facit in fronte (vel ante frontem, si Confe- 
rentia Episcoporum censet propter adiuncta tactum non convenire) 
uniuscuiusque catechumeni, dicens: 

N., accipe crucem in fronte: 

Christus ipse te munit 

signo caritatis suae (vel: victoriae suae). 

Edisce nunc illum cognoscere et sequi. 

Postquam celebrans catechumenos signaverit, catechistae vel etiam 
sponsores, pro opportunitate, idem faciunt, nisi postea signare de- 
beant, uti in n. 85. 


[84.] Si vero numerus candidatorum sat magnus sit, celebrans eos 
alloquitur, his vel similibus verbis: 

Candidati carissimi, cum nobis assentiendo (si antea abre- 
nuntiatio facta est: et falsis cultibus abrenuntiando) vitam 
et spem nostram in Christo probaveritis, nunc vos, ut cate- 
chumeni efficiamini, una cum catechlstis et sponsoribus ve- 
stris, signabo signo crucis Christi; et tota vos communitas 
amore suo complectetur et auxilio praeveniet. 

Tunc celebrans signum crucis super omnes simul facit, cate- 
chistis vel sponsoribus illud super singulos applicantibus, dicens: 

Accipite crucem in fronte: 

Christus ipse vos munit 

signo caritatis suae (vel: victoriae suae). 

Ediscite nunc illum cognoscere et sequi. 

85. Deinde fit signatio sensuum (de iudicio autem celebrantis 
omitti potest partim vel etiam totaliter). 

Signationes peraguntur a catechistis vel a sponsoribus (et, si in par- 
ticularibus adiunctis requiritur, fieri possunt a pluribus presbyteris vel 
diaconis). Formula autem semper profertur a celebrante, qui dicit: 

Dum signantur aures: 

Accipite signum crucis in auribus, ut audiatis vocem Domini. 

Dum signantur oculi: 

Accipite signum crucis in oculis, ut videatis claritatem Dei. 

Dum signatur os: 

Accipite signum crucis in ore, ut verbo Dei respondeatis. 

Dum signatur pectus: 

Accipite signum crucis in pectore, 

ut Christus habitet per fidem in cordibus vestris. 

Dum signantur scapulae: 

Accipite signum crucis in scapulis, 
ut suscipiatis suave iugum Christi. 

Celebrans postea solus catechumenos omnes simul signat, non 
tangendo, sed signum crucis super illos producendo, dum ait: 

Signo vos omnes in nomine Patris, et Filii, ^ et Spiritus 
Sancti, ut vivatis in saecula saeculorum. 

Candidati: 

Arnen. 

Ritus signandi cruce, praesertim si pauci sunt catechumeni, fieri potest 
super singulos a celebrante, qui formulas profert numero singulari. 

86. Signationes autem, quotiescumque factae sint (nn. 83, 84, 85), 
concludi possunt, pro opportunitate, collaudando Christum, v. g.: 

Gloria tibi, Domine. 

87. Deinde celebrans dicit: 

Oremus. 

Preces nostras, quaesumus, Domine, clementer exaudi, 

et hos catechumenos N. et N., 

quos crucis dominicae impressione signavimus, 

eiusdem virtute custodi, 

ut, gloriae tuae rudimenta servantes, 

per custodiam mandatorum tuorum 

ad regenerationis gloriam pervenire mereantur. 

Per Christum Dominum nostrum. 

Arnen. 


Vel altera oratio ad libitum: 

Oremus. 

Omnipotens Deus, 

qui per crucem et resurrectionem Filii tui 

populum tuum vivificasti, 

praesta, quaesumus, 

ut famuli tui, quos cruce signavimus, 

vestigia Christi prosequentes, 

salvificam crucis virtutem vivendo teneant 

et operando demonstrent. 

Per Christum Dominum nostrum. 

3>. Arnen. 


Impositio nominis novi 

[88.] Sicubi vigent religiones non christianae, quae nomen novum 
initiatis statim imponunt, Conferentia Episcoporum decernere pot- 
est ut novis catechumenis iam nunc nomen imponatur vel Christia- 
num vel in culturis localibus usitatum, non obstante praescriptione 
can. 761 C.I.C., dummodo christiano sensu affici valeat (quo in casu 
omittentur suo tempore nn. 203-205). 

Celebrans: 

N., deinceps vocaberis etiam N. 

Catechumenus: 

Amen (vel aliud verbum conveniens). 

Interdum satis erit ut explicetur significatio christiana nominis 
antea a parentibus accepti. 


Ritus auxiliarii 

89 . Si quae consuetudines videantur aptae ad significandam re- 
ceptionem in communitatem, v. g. porrectio salis vel alius actus sym- 
bolicus aut etiam traditio crucis vel numismatis sacri, admitti pos- 
sunt, pro iudicio Conferentiae Episcopalis, et inseri sive ante sive 
post ingressum in ecclesiam. 


Introductio in ecclesiam 

90 . His peractis, celebrans invitat catechumenos ut intrent cum 
sponsoribus suis in ecclesiam vel in locum aptum, haec vel similia 
dicens: 

[N. et N.,] ingredimini in ecclesiam, 

ut partem habeatis noblscum in mensa verbi Dei. 

Tunc gestu invitat catechumenos ut intrent cum sponsoribus suis 
in ecclesiam vel in locum aptum. 

Interim, cantatur antiphona: 

Venite, filii, audite me: timorem Domini docebo vos, 

cum Psalmo 33, 2. 3. 6. 9. 10. 11. 16, vel alius cantus congruus. 

Sacra verbi Dei celebratio 

91 . Postquam catechumeni ad suas sedes pervenerint, celebrans 
eos breviter alloquitur, patefaciens dignitatem verbi Dei, quod in ec- 
clesia annuntiatur et auditur. 

Postea liber sacrarum Scripturarum processione defertur, hono- 
rifice deponitur et, pro opportunitate, etiam incensatur. 

Sequitur sacra verbi Dei celebratio. 

Lectiones et homilia 

92. Seligantur una vel plures lectiones novis catechumenis aptio- 
res ex iis quae in Ordine lectionum Missae, n. 743, assignantur. Seligi 
possunt etiam alii textus apti et alii psalmi responsorii, n. 372 pro- 
positi. 

Deinde fit homilia. 

Porrectio Evangeliorum 

93. Postea, si celebranti placuerit, libelli Evangeliorum catechu- 
menis digne et reverenter distribuuntur, adhibita, pro opportunitate, 
formula congrua, v. g.: 

Accipe Evangelium Iesu Christi Filii Dei. 

Etiam cruces dari possunt, nisi forte antea in signum receptionis 
iam traditae sint. 

Catechumenus opportune verbis aptis respondebit dono et verbo 
celebrantis. 

Deprecatio pro catechumenis 

94. Deinde tota congregatio fidelium una cum sponsoribus hanc 
deprecationem vel aliam similem habet pro catechumenis. 

Celebrans: 

Fratribus nostris catechumenis, qui longum iam cursum 
duxerunt, gratulantes pro Dei mansuetudine, qua ad hunc 
diem adducti sunt, oremus pro ipsis, ut magnum, quod adhuc 
restat, iter usque ad plenam vitae nostrae participationem 
percurrere valeant. 

Lector: 

Ut Pater caelestis Christum suum eis in dies magis re- 
velet, Dominum precemur. 

ty. Exaudi, Domine. 

Lector: 

Ut Integram Dei voluntatem corde magno et animo volenti 
amplectantur, Dominum precemur. 

Exaudi, Domine. 

Lector: 

Ut in via sua prosequenda sincero et continenti auxilio 
nostro fulciantur, Dominum precemur. 

Exaudi, Domine. 

Lector: 

Ut communitatem nostram unitate cordium conspicuam 
et caritate affluentem inveniant, Dominum precemur. 

Exaudi, Domine. 

Lector: 

Ut illorum nostrumque corda magis magisque necessita- 
tibus hominum commoveantur, Dominum precemur. 

ty. Exaudi, Domine. 

Lector: 

Ut, suo tempore, lavacro regenerationis et renovationis 
Spiritus Sancti digni habeantur, Dominum precemur. 

Exaudi, Domine. 

In supradicta deprecatione addatur petitio consueta pro necessi- 
tatibus Ecclesiae et totius mundi, si deinde, dimissis catechumenis, 
oratio universalis omittenda erit in celebratione eucharistica (cf. n. 97). 


Oratio conclusiva 

95. Deprecatione absoluta, celebrans, manus ad catechumenos 
extendens, profert orationem sequentem: 


3 ( 5048 ) 

Oremus 

(Deus patrum nostrorum,) Deus universae conditor creaturae, 

te supplices exoramus, 

ut hos famulos tuos N. et N. 

respicere digneris propitius, 

ut sint semper spiritu ferventes, 

spe gaudentes, 

tuo semper nomini servientes. 

Perduc eos, Domine, quaesumus, 

ad novae regenerationis lavacrum, 

ut, una cum fidelibus tuis vitam degentes prosperam, 

promissionum tuarum aeterna praemia consequantur. 

Per Christum Dominum nostrum, 
ty. Amen. 

Vel alia oratio ad libitum: 

Oremus. 

Omnipotens sempiterne Deus, pater universae creaturae, 
qui hominem ad imaginem tuam creasti, 
hos accedentes dilectos amanter suscipe, et praesta, 
ut, qui verbum Christi tui inter nos audierunt, 
virtute eius innovati, 

ad plenam denique cum ipso conformitatem 
tua gratia perveniant. 

Per Christum Dominum nostrum. 
r. Amen. 

Dimissio catechumenorum 

96. Tunc celebrans, brevissime recolens quanto cum gaudio cate- 
chumeni recepti sint, eosque admonens ut secundum verbum auditum 
exinde vivere studeant, dimittit, his vel similibus verbis usus: 

Catechumeni, ite in pace, et Dominus maneat voblscum. 

Catechumeni: 

Deo gratias. 

Coetus catechumenorum, postquam exierit, non statim solvitur, sed 
ductu aliquorum fidelium insimul manent, ut fraterne gaudium et 
spiritualem experientiam inter se conferre possint. 

Si autem propter graviores rationes non exeunt (cf. Praenotanda, 
n. 19, § 3) et cum fidelibus manere debent, caveatur, etiamsi celebra- 
tioni Eucharistiae adsint, ne partem habeant ad modum baptizatorum. 

Si autem Eucharistia non celebretur, cantus aptus pro opportu- 
nitate addatur, et fideles una cum catechumenis dimittantur. 

Celebratio Eucharistiae 

97. Postquam catechumeni recesserint, si Eucharistia sequatur, 
continuo incipit oratio universalis pro Ecclesiae et totius mundi neces- 
sitatibus. Dicitur postea, si casus ferat, Credo et fit praeparatio dono- 
rum. Attamen, ob rationes pastorales, orationem universalem et 
Credo omittere licet. 

DE TEMPORE CATECHUMENATUS EIUSQUE RITIBUS 

98 . Catechumenatus, seu pastoralis catechumenorum disciplina, ita 
protrahatur ut eorum conversio et fides maturescere queant, et si 
necesse est, etiam per plures annos. Etenim totius vitae christianae 
institutione et tirocinio debite producto catechumeni apte initian- 
tur mysteriis salutis et exercitio morum evangelicorum sacrisque 
ritibus, subsequentibus temporibus celebrandis, et introducuntur in 
vitam fidei, liturgiae et caritatis populi Dei. 

In casibus peculiaribus, attenta praeparatione spirituali candidati, 
de iudicio Ordinarii loci, tempus catechumenatus brevius esse potest, 
immo, in adiunctis omnino singularibus, uno tractu persolvi valet 
(cf. n. 240). 

99 . Instructiones intra illud tempus catechumenis tradantur, qui- 
bus, dum doctrina catholica ipsis omni ex parte exhibetur, fides illu- 
minetur, cor in Deum dirigatur, participatio mysterii liturgici fovea- 
tur, actio apostolica excitetur vitaque tota secundum spiritum Chri- 
sti nutriatur. 

100 . Celebrationes verbi Dei habeantur, tempori liturgico accom- 
modatae, quae tum catechumenorum instructionibus, tum necessitati- 
bus communitatis inserviant (cf. infra, nn. 106-108). 

101 . Exorcismi primi, seu minores, modo deprecatorio ac posi- 
tivo instructi, ante oculos catechumenorum veram exhibeant con- 
dicionem vitae spiritualis, pugnam inter carnem et spiritum, momen- 
tum abrenuntiationis ad beatitudines regni Dei consequendas atque 
continuam divini auxilii necessitatem (cf. infra nn. 109-118). 

102 . Benedictiones etiam, quibus Dei caritas et Ecclesiae sollici- 
tudo significantur, catechumenis offerantur, ut, dum ipsi gratia sacra- 
mentorum adhuc carent, animum tamen gaudiumque et pacem in la- 
bore et itinere persequendo ab Ecclesia accipiant (cf. infra nn. 119-124). 

103 . Per eosdem annos, dum catechumeni progredientes a primo 
coetu catechetico ad alios ascendunt, transitus occurrentes ritibus ali- 
quoties significari possunt. Pro opportunitate ergo anticipare licet 
traditionem Symboli, immo Orationis dominicae, et ritum « Ephphe- 
tha », pro quibus tempus nonnumquam deerit in ultima competen- 
tium praeparatione (nn. 125-126). Provideri etiam possunt, pro loco- 
rum utilitate et voto, celebrationes ritus unctionis ope Olei catechu- 
menorum (cf. «infra nn. 127-132). 

104. Catechumeni hoc tempore cogitent de illis patrinis invenien- 
dis, a quibus Ecclesiae die electionis praesentabuntur (cf. Praenotanda 
generalia de initiatione christiana, nn. 8-10, et supra n. 43). 

105. Interdum in anno curetur, 'ut ad aliquas celebrationes ca- 
techumenatus, necnon ad ritus transitionis (cf. nn. 125-132), congre- 
getur universa communitas, quae initiationis catechumenorum par- 
tem habet, nempe presbyteri, diaconi, catechistae, sponsores et pa- 
trini, amici ac familiares. 


De celebrationibus verbi Dei 

106. Ad usum catechumenorum parentur peculiares verbi Dei ce- 
lebrationes, quibus in primis haec proposita sint: 

a) ut doctrina tradita animis infigatur, v. g., ethica Novi Testa- 
menti propria, condonatio iniuriarum et contumeliarum, sensus pec- 
cati et paenitentiae, officia Christianorum in mundo implenda, etc.; 

b) ut orationis aspectus et viae sapide doceantur; 

c) ut signa, actiones et tempora mysterii liturgici catechumenis 
explanentur; 

d) ut iidem paulatim in cultum totius communitatis inducantur. 

107. Ad sanctificationem diei dominicae, cum iam a tempore cate- 
chumenatus institutio quaedam providenda sit: 

a) celebrationes, n. 106 memoratae et catechumenis propriae, hac 
die assidue fiant, ut assuescant actuose et perite earum partem 
habere; 

b) prima pars celebrationis Missae dominicalis paulatim ipsis 
aperiatur, in qua fiat, si potest, dimissio catechumenorum post litur- 
giam verbi et addatur deprecatio pro ipsis in oratione universali. 

108. Celebrationes verbi Dei fieri possunt post catechesim et com- 
plecti exorcismos minores; concludi etiam possunt benedictionibus, 
ut infra dicetur (cf. nn. 110 et 119). 

De exorcismis minoribus 

109. Exorcismi minores celebrantur a sacerdote vel a diacono, 
immo a catechista digno et apto, ab Episcopo deputato ad hoc mini- 
sterium peragendum. Qui omnes, manus extendentes supra catechu- 
menos inclinatos vel genuflexos, unam vel aliam ex orationibus infra- 
scriptis proferunt (nn. 113-118). 

110. In ecclesia vel in sacello vel in domo catechumenatus fiant 
intra celebrationem verbi; etiam, pro opportunitate, in principio vel 
in fine congregationum ad catechesim habendam; denique, ob pecu- 
liares necessitates, privatim pro singulis catechumenis. 

111 . Iam ante catechumenatum, tempore evangelizationis, exorcis- 
mi minores peragi possunt ad bonum spirituale fautorum (qui « sym- 
pathizantes » vulgo appellantur). 

112. Nihil impedit quominus formulae, pro exorcismis minoribus 
assignatae, pluries variis in adiunctis adhibeantur. 

Orationes exorcismi 

113. Oremus. 

Omnipotens sempiterne Deus, 

qui nobis per unigenitum Filium tuum 

Spiritum Sanctum promisisti, 

pro his catechumenis, qui sese tibi offerunt, 

te supplices exoramus: 

omnem ab eis spiritum malignum, 

omnem erroris et peccati operationem averte, 

ut ipsi templum Spiritus Sancti fieri mereantur. 

Et, verbum fidei nostrae confirmans, 

fac ut non loquamur inaniter, 

sed in illa virtute et gratia, 

qua Unigenitus tuus mundum liberavit a malo. 

Per Christum Dominum nostrum. 

Omnes: 

Arnen. 

114. Oremus: 

Domine Deus noster, per quem vita vera revelatur, 
corruptela tollitur, fides roboratur, 
spes erigitur et caritas confovetur, 
te rogamus in nomine dilecti Filii tui 
Domini nostri lesu Christi 

et in virtute Spiritus Sancti: 

ab his famulis amove incredulitatem et dubitationem 

(idolorum servitutem et magiam, 

incantamenta et necromantiam), 

pecuniae cupiditatem et passionum illecebras, 

inimicitias ac dissensiones 

et formam quamlibet pravitatis. 

Et quia vocasti eos, 

ut sancti et immaculati fierent 

in conspectu tuo, 

innova in eis spiritum fidei et pietatis, 
patientiae et spei, 
temperantiae et puritatis, 
caritatis et pacis. 

Per Christum Dominum nostrum. 

Omnes: 

Amen. 

115. Oremus. 

Domine Deus omnipotens, 
qui ad imaginem et similitudinem tuam 
hominem in sanctitate ac iustitia condidisti, 
et, peccatorem non deserens, 

saluti eius per incarnationem Filii tui sapienter providisti, 
hos famulos tuos salva 

et ab omnibus malis et inimici libera servitute; 

aufer ab eis spiritum mendacii, cupiditatis et nequitiae. 

Suscipe eos in regnum tuum, 

aperi oculos cordis eorum 

ad intellegendum Evangelium tuum, 

ut, filii lucis effecti, 

membra sint Ecclesiae tuae sanctae, 

testimonium perhibeant veritati, 

et opera secundum mandata tua exerceant caritatis. 

Per Christum Dominum nostrum. 

Omnes: 

Arnen. 

116. Oremus. 

Domine Iesu Christe, 

qui, montem ascendens, discipulos tuos a via peccati avertere 

et regni caelorum beatitudines revelare voluisti, 

fac, ut famuli tui, 

qui verbum Evangelii audiunt, 

a spiritu cupiditatis et avaritiae, 

voluptatis et superbiae serventur immunes. 

Sicut discipuli tui, 

beatos se censeant pauperes et esurientes, 

misericordes et mundo corde: 

pacem afferant et persecutiones laeti sustineant, 

ut fiant regni tui participes, 

et, promissam sibi misericordiam consecuti, 

videndi Deum gaudio in caelis fruantur: 

Qui vivis et regnas in saecula saeculorum. 

Omnes: 

Arnen. 

117. Oremus. 

Deus, universae carnis creator et salvator, 

qui hos dilectos amore tuo formasti, 

misericordia suscepisti et ad te dignanter vocasti, 

hodie, mentes eorum probans, 

ipsos tuere Filium tuum exspectantes, 

conserva eos providentia tua, 

et, consilium caritatis tuae ad finem perducens. 

praesta, ut ipsi, Christo firmiter adhaerentes, 

inter discipulos eius in terris ascribantur 

et in caelis eiusdem confessionem audire laetentur. 

Per Christum Dominum nostrum. 

Omnes: 

Arnen. 

118 . Oremus. 

Deus, cordium inspector et operum remunerator, 

labores et profectum famulorum tuorum benignus respice. 

Gressus eorum confirma, 

fidem auge, paenitentiam suscipe, 

et, iustltiam bonitatemque tuam patenter aperiens, 

praesta, ut sacramenta tua in terris participare 

et tui mereantur consortio perfrui sempiterno. 

Per Christum Dominum nostrum. 

Omnes: 

Arnen. 

Aliae orationes exorcismi, n. 373. 

De benedictionibus catechumenorum 

119 . Benedictiones n. 102 indicatae impertiri possunt a sacerdote 
vel a diacono vel etiam a catechista (cf. n. 48), qui, manus extendentes 
ad catechumenos, unam vel aliam ex orationibus infrascriptis pro- 
ferunt (nn. 121-124). Oratione absoluta, catechumeni, si commode 
fieri potest, accedunt ad celebrantem, qui singulis manum imponit. 
Deinde exeunt. 

Benedictiones de more conferantur praesertim in fine celebra- 
tionum verbi Dei; etiam, pro opportunitate, in fine catecheticae 
congregationis; denique, ob peculiares necessitates, privatim singulis 
catechumenis. 

120. Iam ante catechumenatum, tempore evangelizationis, eodem 
modo benedicere licet fautores (« sympathizantes »), ad ipsorum spi- 
rituale bonum. 

121. Oremus. 

Da, quaesumus, Domine, catechumenis nostris, 

ut, sanctis edocti mysteriis, 

et renoventur fonte baptismatis, 

et inter Ecclesiae tuae membra numerentur. 

Per Christum Dominum nostrum. 

Omnes: 

Arnen. 

122. Oremus. 

Deus, qui per sanctos prophetas tuos 
accedentibus ad te nuntiasti: 

« Lavamini, mundi estote », 

et per Christum spiritualem regenerationem disposuisti, 

hos nunc respice famulos, 

qui se diligenter ad baptismum disponunt: 

benedic eos, 

et, promissionibus tuis fidelis, praepara et sanctifica, 
ut, donorum tuorum capaces effecti, 
et adoptionem filiorum 

et Ecclesiae tuae consortium recipere mereantur. 

Per Christum Dominum nostrum. 

Omnes: 

Amen. 

123. Oremus. 

Domine Deus omnipotens, 

respice servos tuos, 

qui Evangelio Christi tui erudiuntur: 

da, ut, te cognoscentes ac diligentes, 

corde pleno et alacri animo tuam semper faciant voluntatem. 
Dignare eos initiatione sancta instituere; 
aggrega eos Ecclesiae tuae, 

ut divinorum mysteriorum 

et terrenae fiant et perpetuae sortis participes. 

Per Christum Dominum nostrum. 

Omnes: 

Amen. 

124. Oremus. 

Deus, qui, per adventum unigeniti Filii tui Iesu Christi, 

mundum ab errore providus liberasti, 

exaudi nos et da catechumenis tuis intellegentiam, 

perfectionem, fidem non ancipitem 

et firmam veritatis agnitionem, 

ut in dies ascendant de virtute in virtutem; 

tempore opportuno 

regenerationem accipiant in remissionem peccatorum, 
et nomen tuum noblscum glorificent. 

Per Christum Dominum nostrum. 

Omnes: 

Amen. 

Aliae orationes benedictionis, n. 374. 


Ritus inter tempora catechumenatus 

125. Traditiones, quae tum ad utilitatem « temporis catechume- 
natus », tum propter brevitatem « temporis purificationis et illumina- 
tionis » anticipari possunt, celebrentur oportet quando catechumeni 
maturi videntur; secus, ne fiant. 

126. Celebratio fiat modo infra descripto: traditio Symboli 
nn. 183-187; traditio Orationis dominicae nn. 188-192. Traditione 
peracta, celebratio concludi potest ritu « Ephphetha » (cf. nn. 200-202), 
nisi inter « ritus transitionis » habeatur redditio Symboli (cf. nn. 194- 
199), quae incipit a ritu « Ephphetha ». In his casibus caveatur ne 
in formulis usurpetur verbum « electi »: dicatur simpliciter « cate- 
chumeni ». 

127. Si opportunum videtur catechumenos prima unctione mu- 
niri, ministranda est unctio a sacerdote vel a diacono. 

128. Unctio, quae in fine celebrationis verbi Dei confertur, om- 
nibus catechumenis datur. Ob peculiares rationes conferri potest 
etiam privatim singulis. Praeterea, pro opportunitate, licet pluries 
catechumenos inungere. 

129. In ipso ritu adhibeatur Oleum catechumenorum benedictum 
ab Episcopo in Missa chrismatis vel, ob rationes pastorales, a sa- 
cerdote statim ante unctionem. 1 


Ritus unctionis 

130. Si usurpatur Oleum antea ab Episcopo de more benedictum, 
celebrans prius dicat unam vel aliam ex formulis exorcismorum mi- 
norum (nn. 113-118). Deinde: 

Muniat vos virtus Christi Salvatoris, 
in cuius signum vos oleo linimus salutis, 
in eodem Christo Domino nostro, 
qui vivit et regnat in saecula saeculorum. 

Catechumeni: 

Arnen. 

Singuli catechumeni liniuntur Oleo catechumenorum in pectore 
vel in utraque manu vel etiam in aliis partibus corporis, si oppor- 
tunum esse videtur. Si numerosiores sunt catechumeni, plures mini- 
stros adhibere licet. 


[131.] Si autem Oleum a sacerdote benedicendum sit, ipse illud be- 
nedicit, dicens hanc orationem: 

Deus, plebis tuae virtus et praesidium, 
qui signum roboris in olei creatura posuisti, 
hoc oleum benedicere digneris; 
et catechumenis, qui eo linientur, 


1 Cf. Ordo benedicendi Oleum catechumenorum et infirmorum et conficiendi 
Chrisma, Praenotanda, n. 7. Typis Polyglottis Vaticanis 1971, p. 8. 

concede fortitudinem, 

ut, divinam sapientiam et virtutem accipientes, 

Evangelium Christi tui altius intellegant, 

magno animo labores vitae christianae aggrediantur, 

et, digni adoptionis filiorum effecti, 

se in Ecclesia tua renasci et vivere laetentur. 

Per Christum Dominum nostrum. 

Omnes: 

Amen. 

[132.] Postea celebrans, ad catechumenos conversus, dicit: 

Muniat vos virtus Christi Salvatoris, 

in cuius signum vos oleo linimus salutis, 

in eodem Christo Domino nostro, 

qui vivit et regnat in saecula saeculorum. 

Catechumeni: 

Amen. 

Singuli catechumeni liniuntur Oleo catechumenorum in pectore 
vel in ambabus manibus vel etiam in aliis partibus corporis, si 
opportunum esse videtur. Si numerosiores sunt catechumeni, plu- 
res ministros adhibere licet. 

SECUNDUS GRADUS: 

RITUS ELECTIONIS SEU INSCRIPTIONIS NOMINIS 

133 . Ineunte Quadragesima, quae est proxima initiationis sacra- 
mentalis praeparatio, celebratur « electio » seu « nominis inscriptio », 
in qua Ecclesia, audito patrinorum et catechistarum testimonio, 
catechumenis voluntatem suam confirmantibus, de statu praepara- 
tionis ipsorum iudicat et statuit an possint ad sacramenta pascha- 
lia accedere. 

134 . Celebratione « electionis » concluditur catechumenatus ipse, 
ideoque longa mentis cordisque disciplina. Propterea, ut quis inter 
« electos » ascribi possit, requiritur ab eo fides illuminata delibera- 
taque voluntas recipiendi sacramenta Ecclesiae. Electione autem facta, 
incitabitur ad Christum maiore cum liberalitate sequendum. 

135 . Ad Ecclesiam autem quod attinet, electio est veluti centrum 
attentae erga eosdem catechumenos sollicitudinis. Episcopus, presby- 
teri, diaconi, catechistae, patrini et tota loci communitas, suo quis- 
que ordine et modo, de institutione et profectu catechumenorum, re 
diligentissime perpensa, sententiam ferant. Denique electos oratione 
amplectantur, ut tota Ecclesia eos secum obviam Christo conducat. 

136 . Tunc publice patrini, a catechumenis antea de consensu sa- 
cerdotis electi et, quantum fieri potest, a communitate locali ac- 
cepti, ministerium suum primum exercent: iam nominantur in prin- 
cipio ritus et accedunt cum catechumenis (n. 143), pro his coram com- 
munitate testimonium dicunt (n. 144), et, pro opportunitate, cum 
eis nomen inscribunt (n. 146). 

137 . Ut autem rerum veritati satisfiat, oportet ut, ante ritum 
liturgicum, de idoneitate candidatorum habeatur deliberatio ab iis 
quorum interest, ab iis videlicet in primis qui institutioni catechu- 
menatus praesunt, presbyteri, diaconi et catechistae, necnon a patri- 
nis delegatisque communitatis loci; immo, si casus ferat, cum par- 
ticipatione coetus catechumenorum. Quae deliberatio, secundum con- 
diciones regionis et postulata pastoralia, poterit varias formas exhi- 
bere. Ipsa autem acceptio postea intra ritum liturgicum a cele- 
brante nota fiet. 

138 . Celebrantis munus est, scilicet Episcopi vel eius vice fun- 
gentis, quamvis remota vel proxima fuerit pars eius in deliberatione 
praevia, sive in homilia sive cursu ritus manifestare quae sit reli- 
giosa et ecclesiastica indoles « electionis ». Ad illum ergo pertinet 

tum sententiam Ecclesiae proferre coram astantibus eorumque iudi- 
cium, pro opportunitate, audire, tum a catechumenis personalem 
voluntatis manifestationem exquirere, tum, nomine Christi et Ec- 
clesiae agendo, admissionem « electorum » peragere. Praeterea omni- 
bus aperiat divinum mysterium, quod in vocatione Ecclesiae et in 
eius celebratione liturgica continetur; fidelesque admoneat ut una 
cum electis, quibus exemplum praebeant, ad sollemnia paschalia se 
praeparent. 

139 . Cum sacramenta initiationis in sollemnitatibus paschalibus 
celebrentur eorumque praeparatio ad indolem Quadragesimae pro- 
priam pertineat, ritus electionis fiat ex more dominica prima in 
Quadragesima, et tempus ultimae competentium praeparationis conve- 
niat cum tempore quadragesimali, cuius curriculum, sive propter struc- 
turam eius liturgicam sive propter participationem communitatis, 
electis proderit. Attamen, urgentibus causis pastoralibus (praesertim in 
stationibus secundariis missionum), ritum celebrare licet praecedente 
vel sequente hebdomada. 

140 . Ritus fiat in ecclesia vel, pro necessitate, in loco convenienti 
et apto. Celebretur intra Missam primae dominicae in Quadragesima, 
post homiliam. 

141 . Si forte celebratur extra hanc dominicam, initium fiat a li- 
turgia verbi. Quo in casu, si lectiones diei rei non congruant, seligan- 
tur lectiones ex iis quae assignantur dominicae primae in Quadra- 
gesima (cf. Ordinem lectionum Missae, nn. 22-24), vel aliae aptae. Missa 
ritualis propria (n. 374 bis) semper celebrari potest. Si autem Eucha- 
ristia non celebratur, ritus absolvatur dimissione omnium una cum 
catechumenis. 

142 . Homilia, adiunctis accommodata, praeter catechumenos etiam 
totam communitatem fidelium respiciat, ita ut hi exemplum bonum 
praebere nitentes, una cum electis viam mysterii paschalis arripiant. 


Praesentatio candidatorum 

143 . Homilia peracta, sacerdos initiationi catechumenorum praepo- 
situs vel diaconus vel catechista vel delegatus communitatis, eligendos 
praesentat, his vel similibus verbis: 

Reverende Pater, paschalibus sollemniis mox redeunti- 
bus, catechumeni hic praesentes, divina freti gratia et pre- 
cibus exemploque communitatis adiuti, humiliter petunt, ut, 

post debitam praeparationem et scrutiniorum celebrationem, 
ad sacramenta Baptismi, Confirmationis et Eucharistiae par- 
ticipanda admittantur. 

Celebrans respondet: 

Accedant qui eligendi sunt, una cum patrinis (matrinis) suis. 

Tunc singuli nominatim vocantur et unusquisque, cum patrino 
(matrina) procedens, coram celebrante consistit. 

Si numerosiores sunt, omnium simul fiat praesentatio, v. g. pera- 
gatur a singulis catechistis, quorum interest; quibus etiam catechistis 
suadetur ut in aliqua celebratione praevia suos quisque candidatos 
nominatim vocent antequam ad ritum communem accedant. 

144. Celebrans, si nullam partem habuerit in deliberatione praevia 
(cf. n. 137), astantes alloquitur, his vel similibus verbis: 

Ecclesia sancta Dei certior fieri nunc exoptat an hi ca- 
techumeni reperiantur idonei, qui ad ventura Paschatis sol- 
lemnia celebranda in electorum ordinem assumantur. 

Ad patrinos autem conversus: 

Ideo vos patrinos (et matrinas) rogo, ut testimonium di- 
catis: Audieruntne fideliter verbum Dei annuntiatum ab Ec- 
clesia? 

Patrini: 

Fideliter audierunt. 

Celebrans: 

Coeperunt coram Deo ambulare, verbum acceptum servantes? 
Patrini: 

Coeperunt. 

Celebrans: 

Adhaeserunt communioni fraternas et orationibus? 

Patrini: 

Adhaeserunt. 

Postea, si casus ferat, celebrans totam congregationem interrogat 
de eius assensu. 


[145.] Si vero maluerit celebrans, qui habuerit partem delibe- 
rationis praeviae de idoneitate candidatorum (cf. n. 137), haec vel 
similia verba potest proferre: 

Fratres dilectissimi, catechumeni isti petierunt, ut pro- 
ximis festis paschalibus Ecclesiae sacramentis initientur. Qui 
eos notos habent, iudicaverunt sincerum esse eorum deside- 
rium. Verbum enim Christi iam diu audierunt, conati sunt 
vivere secundum mandata eius; partem habuerunt fraternae 
communionis et orationum. Nunc totam congregationem 
certiorem facio consilium communitatis statuisse eos ad sa- 
cramenta vocare. Quam sententiam vobis notam faciens et 
patrlnos alloquens, peto ab ipsis, ut Iterum coram vobis suf- 
fragium suum afferant. 

Ad patrinos autem conversus: 

Iudicatis coram Deo candidatos dignos esse, qui ad sa- 
cramenta initiationis christianae admittantur? 

Patrini: 

Eos dignos esse iudicamus. 

Postea, si casus ferat, celebrans totam congregationem interro- 
gat de eius assensu. 


Candidatorum interrogatio et postulatio 

146. Tunc celebrans, respiciens catechumenos, his vel similibus 
verbis eos admonet et interrogat: 

Nunc vos, dilecti catechumeni, alloquor. Patrini vestri et 
catechlstse (necnon tota communitas) bonum de vobis testi- 
monium reddiderunt. Quorum suffragio confisa, in nomine 
Christi Ecclesia vos ad sacramenta paschalia advocat. Nunc 

Igitur vestrum est, qui iam diu vocem Christi audivistis, re- 
sponsum coram Ecclesia reddere, aperiendo mentem vestram. 

Vultis sacramentis Christi, Baptismo, Confirmatione et 
Eucharistia initiari? 

Catechumeni: 

Volumus. 

Celebrans: 

Faveatis ergo nomina vestra dare. 

Candidati, vel ad celebrantem cum patrinis accedentes vel in loco 
suo manentes, dant nomen; cuius inscriptio variis modis perfici pot- 
est. Nomen vel ab ipso candidato inscribitur, vel, clare prolatum, 
sive a patrino sive a sacerdote conscribitur. Si vero candidati nu- 
merosiores sunt, elenchus nominum celebranti afferri potest, hisce 
vel similibus verbis: Haec sunt nomina competentium. 

Dum fit inscriptio nominum, cantus aptus, v. g. Ps 15, edi potest. 


Admissio seu electio 

147. Absoluta nominum inscriptione, celebrans, postquam bre- 
viter astantibus significationem peracti ritus explanavit, ad candi- 
datos se convertit, dicens, his vel similibus verbis: 

N. et N., electi estis, ut in proxima Vigilia paschali sacris 
mysteriis initiemini. 

Catechumeni: 

Deo gratias. 

Prosequitur: 

Nunc autem munus vestrum est, sicut et nostrum 
omnium, ut, divinitus adiuti, Deo, qui fidelis est vocationi 
suae, fidelitatem vestram offeratis, et magno animo ad plenam 
electionis vestrae veritatem pervenire contendatis. 

Deinde ad patrinos conversus, celebrans eos admonet, his vel simi- 
libus verbis: 

Catechumenos, de quibus testimonium reddidistis, com- 

mendatos in Domino habeatis, eos fraterna ope vestra et 
exemplo prosequentes usque ad divinae vitae sacramenta. 

Et invitat eos ut manum ponant in umerum candidatorum, quos 
assumunt, vel alium faciant gestum, quo idem significetur. 


Deprecatio pro electis 

148. Postea communitas deprecationem facit, his vel similibus 
verbis: 

Celebrans: 

Carissimi fratres, salutifera passionis et resurrectionis 
mysteria praestolantes, hodie viam Quadragesimae intramus. 
Electi, quos noblscum ad paschalia sacramenta ducimus, 
renovationis nostrae exemplum exspectant. Pro ipsis ergo et 
nobis Dominum precemur, ut, mutua instauratione permoti, 
paschalibus gratiis digni efficiamur. 

Lector: 

Pro catechumenis, ut, diei electionis suae memores, pro 
caelesti benedictione grati perpetuo maneant, Dominum 
precemur. 

Exaudi, Domine. 

Lector: 

Ut opportunitate temporis utentes, labores abrenuntia- 
tionis sustineant et sanctificationis opera noblscum exse- 
quantur, Dominum precemur. 

Exaudi, Domine. 

Lector: 

Pro catechlstis eorum, ut dulcedinem verbi Dei quaeren- 
tibus exhibeant, Dominum precemur. 

ty. Exaudi, Domine. 

Lector: 

Pro patrlnis eorum, ut continuum Evangelii usum in vita 

privata et in societatis commercio catechumenis ostendant, 
Dominum precemur. 

Exaudi, Domine. 

Lector: 

Pro familiis eorum, ut, nullum eis interponentes impedi- 
mentum, ad sequendum potius Spiritus instinctum eos adiu- 
vent, Dominum precemur. 

Exaudi, Domine. 

Lector: 

Pro congregatione nostra, ut hoc quadragesimali tempore 
plenitudine caritatis et perseverantia in oratione refulgeat, 
Dominum precemur. 

$. Exaudi, Domine. 

Lector: 

Pro omnibus qui dubitationibus adhuc tenentur, ut, Chri- 
sto fidentes, ad communionem fraternitatis nostrae incunc- 
tanter adveniant, Dominum precemur. 

Exaudi, Domine. 

In supradicta deprecatione addatur petitio consueta pro necessi- 
tatibus Ecclesiae et totius mundi, si deinde, dimissis catechumenis, 
oratio universalis omittitur in Missa (cf. n. 151). 

Alia forma deprecationis ad libitum, n. 375. 

149. Celebrans, manus super electos extendens, deprecationem hac 
oratione concludit: 

Deus, qui humani generis ita es conditor, 
ut sis etiam reformator, 
propitiare filiis adoptionis, 

et novo testamento sobolem novae prolis ascribe, 
ut, filii promissionis effecti, 
quod non potuerunt assequi per naturam, 
gaudeant se recepisse per gratiam. 

Per Christum Dominum nostrum. 
y. Arnen. 

Vel alia oratio conclusiva ad libitum: 

Omnipotens dilectissime Pater, 

qui omnia vis instaurare in Christo 

hominesque trahis ad illum, 

hos Ecclesiae electos regere digneris, et concede, 

ut, acceptae vocationi fideles, 

in regnum Filii tui aedificari 

et Spiritu promissionis Sancto signari mereantur. 
Per Christum Dominum nostrum. 

9. Arnen. 


Dimissio electorum 

150. Postea celebrans electos dimittit, hac vel simili monitione: 

Dilectissimi electi, quadragesimalem viam nobiscum in- 
trastis. Christus vobis erit via, veritas et vita, praesertim 
proximis scrutiniis, in quibus nobiscum convenietis. Nunc 
ite in pace. 

Electi: 

Arnen. 

Electi exeunt. Si autem propter graviores rationes egredi nequeant 
(cf. Praenotanda, n. 19, § 3) et cum fidelibus manere debeant, caveatur, 
etiamsi Eucharistiae adsint, ne partem habeant ad modum bapti- 
zatorum. 

Si autem Eucharistia non celebretur, cantus aptus pro opportu- 
nitate addatur, et fideles una cum electis dimittantur. 


Celebratio Eucharistiae 

151. Postquam electi recesserunt, Eucharistia celebratur. Conti- 
nuo incipit oratio universalis pro Ecclesiae et totius mundi necessita- 
tibus. Dicitur postea, si casus ferat, Credo et fit praeparatio donorum. 
Attamen, propter rationes pastorales, orationem universalem et Credo 
omittere licet. 

DE TEMPORE PURIFICATIONIS 
ET ILLUMINATIONIS EIUSQUE RITIBUS 


152. Hoc tempore, quod ex more in Quadragesimam incidit et ab 
« electione » incipit, catechumeni una cum communitate loci recol- 
lectioni spirituali se dedunt, ut ad festa paschalia et ad sacramento- 
rum initiationem se praeparent. Ad hunc finem eis offeruntur scru- 
tinia, traditiones et ritus immediate praeparatorii. 

Scrutinia et traditiones 

153. In Quadragesima, quae sacramenta initiationis praecedit, fiunt 
scrutinia et traditiones. Quibus ritibus praeparatio spiritualis et cate- 
chetica electorum, seu « competentium », completur et per totum 
tempus Quadragesimae protrahitur. 

I. Scrutinia 

154. Spiritualis praecipue est finis scrutiniorum, quae ope exorcis- 
morum perficiuntur. Scrutiniis enim propositum est purificare men- 
tes et corda, contra tentationes munire, intentiones convertere et 
voluntates excitare, ut arctius Christo adhaereant et suum catechume- 
ni Dei diligendi studium fortius prosequantur. 

155. A competentibus postulatur voluntas perveniendi ad sensum 
intimum Christi et Ecclesiae, et maxime profectus in sincera sui co- 
gnitione, seria animi discussione et vera paenitentia, exspectatur. 

156. In ritu exorcismi, a sacerdotibus vel diaconis celebrato, electi, 
de mysterio Christi a peccato liberantis eruditi a Matre Ecclesia, 
solvuntur a sequelis peccati et a diabolico influxu, roborantur in 
itinere suo spirituali, et corda aperiunt ad dona Salvatoris recipienda. 

157. Ad excitandum desiderium purificationis et redemptionis 
Christi, tria fiunt scrutinia, sive ut catechumeni paulatim doceantur 
de illo mysterio peccati, a quo mundus universus et quivis homo 
redimi exoptat, ut a sequelis eius praesentibus ac futuris liberentur; 
sive ut animi imbuantur sensu Christi Redemptoris, qui est aqua viva 
(cf. Evangelium de muliere samaritana), lux (cf. Evangelium de caeco 
nato), resurrectio et vita (cf. Evangelium de Lazaro suscitato). A pri- 
mo usque ad ultimum scrutinium progressum fieri oportet in cogni- 
tione peccati et desiderio salutis. 

158. Scrutinia celebrentur a sacerdote vel a diacono, communi- 
tati praesidente, ut ex liturgia scrutiniorum etiam fideles utilitatem 
capiant et in deprecationibus pro electis intercedant. 

159. Scrutinia fiant in Missis scrutiniorum, quae habentur domi- 
nica III, IV et V in Quadragesima; seligantur lectiones seriei << A » 
cum suis cantibus, prout in Ordine lectionum Missae assignantur 
(nn. 745, 746, 747). Quae, si his dominicis propter rationes pastorales 
fieri nequeant, eligantur aliae dies dominicae in Quadragesima, vel 
etiam feriae magis convenientes. Semper tamen prima Missa scruti- 
niorum sit Missa de muliere Samaritana, secunda de caeco nato, 
tertia de Lazaro. 


Primum scrutinium 

160. Primum scrutinium celebratur dominica III in Quadragesima, 
adhibitis formulis quae in Missali et Lectionario apponuntur (cf. etiam 
infra, nn. 376-377). 


Homilia 

161. In homilia celebrans, in lectionibus Scripturae sacrae inni- 
xus, rationem primi scrutinii exponit, attentis tum liturgia quadra- 
gesimali tum itinere spirituali electorum. 

Oratio in silentio 

162. Post homiliam, electi cum patrinis et matrinis coram cele- 
brante consistunt. 

Qui, fideles primo respiciens, invitat eos ut in silentio orent pro 
electis, spiritum paenitentiae et sensum peccati veramque filiorum Dei 
libertatem implorantes. 

Deinde, ad catechumenos conversus, eos pariter invitat ad oran- 
dum in silentio admonetque, ut sensum paenitentiae etiam corpora- 
liter significent sive inclinati, sive genua flectentes. Postremo con- 
cludit, his vel similibus verbis: 

Electi Dei, capita inclinantes (vel: genua flectentes), orate. 

Tunc electi se inclinant vel genua flectunt. Et omnes orant per ali- 
quod tempus in silentio. Deinde, pro opportunitate, omnes se erigunt. 

Deprecatio pro electis 

163. Dum fit deprecatio pro electis, patrini et matrinse dexteram 
umero uniuscuisque electi imponunt. 

Celebrans: 

Oremus pro his electis, quos fidenter Ecclesia post lon- 
gum iam iter elegit, ut, perfecta praeparatione, in festis pa- 
schalibus Christum in sacramentis eius inveniant. 

Lector: 

Ut verba divina in corde suo conferant eaque de die in 
diem penitius sapiant, Dominum precemur. 
ty. Exaudi, Domine. 

Lector: 

Ut Christum cognoscant, qui venit salvare quod perierat, 
Dominum precemur. 

Exaudi, Domine. 

Lector: 

Ut seipsos corde humili peccatores profiteantur, Domi- 
num precemur. 

$. Exaudi, Domine. 

Lector: 

Ut sincere respuant quod in moribus suis Christo displi- 
cuit eique adversatur, Dominum precemur. 

Exaudi, Domine. 

Lector: 

Ut Spiritus Sanctus, qui corda omnium scrutatur, infir- 
mitatem eorum virtute sua roboret, Dominum precemur. 
Exaudi, Domine. 

Lector: 

Ut ab eodem Spiritu ipsi ediscant quae Dei sunt et Deo 
placeant, Dominum precemur. 
ty. Exaudi, Domine. 

Lector: 

Ut et familiae eorum spem suam in Christo collocent et 
in eo pacem et sanctitatem inveniant, Dominum precemur. 

Exaudi, Domine. 

Lector: 

Ut nos ipsi, ad praeparanda festa paschalia, mentes emen- 
demus, corda erigamus et caritatis opera peragamus, Domi- 
num precemur. 

Exaudi, Domine. 

Lector: 

Ut in mundo universo infirma roborentur, confracta eri- 
gantur, perdita inveniantur et inventa redimantur, Dominum 
precemur. 

9. Exaudi, Domine. 

Variis adiunctis licet monitionem celebrantis et invocationes ac- 
commodare. Praeterea petitio consueta pro necessitatibus Ecclesiae 
et totius mundi addatur, si deinde, dimissis catechumenis, oratio uni- 
versalis omittitur in Eucharistia (cf. n. 166). 

Alia forma deprecationis ad libitum, n. 378. 

Exorcismus 

164. Post deprecationem celebrans, ad electos conversus, dicit 
manibus iunctis: 

Oremus. 

Deus, qui Filium tuum Salvatorem nobis misisti, 
praesta, ut hi catechumeni, 

qui aquam vivam haurire cupiunt sicut Samaritana mulier, 
verbo dominico conversi, 

propriis se fateantur peccatis et infirmitatibus praepeditos. 

Ne eos permittas, quaesumus, 

inani in se fiducia confisos, 

diabolica decipi potestate, 

sed eos a spiritu fallaciae libera, 

ut, sua mala agnoscentes, 

interius mundari viamque salutis aggredi mereantur. 

Per Christum Dominum nostrum. 

Omnes: 

Amen. 

Deinde unicuique electo, si commode fieri potest, celebrans ma- 
num silens imponit. 

Postea, manibus extensis super electos, celebrans pergit: 

Domine Iesu, tu es fons ad quem isti sitiunt 
et magister quem exquirunt. 

Coram te, qui solus es sanctus, 
innocentes se dicere non audent. 

Sua fidenter aperiunt corda, 

sordes confitentur, vulnera detegunt ignota. 

Tu ergo eos ab infirmitatibus amanter libera, 
aegros restaura, sitientes pota, eisque pacem largire. 

In virtute nominis tui, quod in fide invocamus, 
adesto nunc et salva. 

Impera maligno spiritui, quem resurgendo vicisti. 

Electis tuis iter ostende in Spiritu Sancto, 

ut, ad Patrem gradientes, eum in veritate adorent. 

Qui vivis et regnas in saecula saeculorum. 

Omnes: 

Amen. 

Alia forma exorcismi ad libitum, n. 379. 

Pro opportunitate fit cantus aptus, qui seligetur v. g. inter psalmos 
6, 25, 31, 37, 38, 39, 50, 114, 129, 138, 141. 

Dimissio electorum 

165 . Postea celebrans electos dimittit, dicens: 

Ite in pace, et ad proximum scrutinium conveniatis. Do- 
minus sit semper vobiscum. 

Electi: 

Amen. 

Electi exeunt. Si autem propter graviores rationes egredi ne- 
queant, fiat sicut in ordine ad catechumenos faciendos, n. 96. 

Si vero Eucharistia non celebratur, cantus aptus pro opportuni- 
tate addatur, et fideles una cum electis dimittantur. 

Celebratio Eucharistiae 

166. Postquam electi recesserunt, celebratur Eucharistia. Con- 
tinuo incipit oratio universalis pro Ecclesiae et totius mundi necessi- 
tatibus. Dicitur postea Credo et fit praeparatio donorum; attamen, 
propter rationes pastorales, orationem universalem et Credo omittere 
licet. In Prece eucharistica memoria habeatur de electis et patrinis 
(cf. nn. 377 et 412). 


Secundum scrutinium 

167. Secundum scrutinium celebratur dominica IV in Quadrage- 
sima, adhibitis formulis quae in Missali et Lectionario apponuntur 
(cf. etiam infra, nn. 380-381). 

Homilia 

168. In homilia celebrans, in lectionibus Scripturae sacrae inni- 
xus, rationem secundi scrutinii exponit, attentis tum liturgia qua- 
dragesimali tum itinere spirituali electorum. 

Oratio in silentio 

169. Post homiliam, electi cum patrinis et matrinis coram cele- 
brante consistunt. 

Qui, fideles primo respiciens, invitat eos ut in silentio orent pro 
electis, spiritum paenitentiae et sensum peccati veramque filiorum Dei 
libertatem implorantes. 

Deinde, ad catechumenos conversus, illos pariter invitat ad oran- 
dum cum silentio admonetque, ut sensum paenitentiae etiam corpo- 
raliter exprimant sive inclinati, sive genua flectentes. Postremo con- 
cludit his vel similibus verbis: 

Electi Dei, capita inclinantes (vel: genua flectentes), 
orate. 

Tunc electi se inclinant vel genua flectunt. Et omnes orant per 
aliquod tempus in silentio. Deinde, pro opportunitate, omnes se 
erigunt. 

Deprecatio pro electis 

170. Dum fit deprecatio pro electis, patrini et matrinae dexteram 
umero uniuscuisque electi imponunt. 

Celebrans: 

Oremus pro his electis, quos vocavit Deus, ut in ipso 
sancti maneant et de verbis vitae aeternae validum reddant 
testimonium. 

Lector: 

Ut ipsi, veritati Christi fidentes, libertatem mentis et 
cordis consequantur et perpetuo conservent, Dominum pre- 
cemur. 

Exaudi, Domine. 

Lector: 

Ut, sapientiam crucis contemplantes, gloriari queant in 
Deo, qui sapientiam huius saeculi confundit, Dominum 
precemur. 

ty. Exaudi, Domine. 

Lector: 

Ut, in virtute Spiritus Sancti liberati, a timore in fiduciam 
convertantur. Dominum precemur. 

ty. Exaudi, Domine. 

Lector: 

Ut, homines spirituales effecti, quae sunt iusta et sancta 
probare studeant, Dominum precemur. 

ty. Exaudi, Domine. 

Lector: 

Ut omnes, qui pro Christi nomine persecutionem patiun- 
tur, ab ipso adiuventur, Dominum precemur. 

Exaudi, Domine. 

Lector: 

Ut familiae et populi, qui a fide amplectenda deterrentur, 
libertate credendi Evangelio donentur, Dominum precemur. 

y. Exaudi, Domine. 

Lector: 

Ut nos, mundi cognitione exerciti, evangelico spiritui fi- 
deles maneamus, Dominum precemur. 

ty. Exaudi, Domine. 

Lector: 

Ut mundus universus, a Patre dilectus, ad plenam spiri- 
tualemque in Ecclesia libertatem valeat accedere, Dominum 
precemur. 

ty. Exaudi, Domine. 

Variis adiunctis licet monitionem celebrantis et invocationes 
deprecationis accommodare. Praeterea petitio consueta pro necessi- 
tatibus Ecclesiae et totius mundi addatur, si deinde, dimissis electis, 
oratio universalis omittitur in Eucharistia (cf. n. 173). 

Alia forma deprecationis ad libitum, n. 382. 


Exorcismus 

171. Post deprecationem, celebrans, ad electos conversus, dicit 
manibus iunctis: 

Oremus. 

Clementissime Pater, qui caeco nato dedisti, 
ut in Filium tuum crederet 

et per hanc fidem ad luminis tui regnum accederet, 
fac ut electi tui, hic praesentes, 

liberentur a fallaciis, quibus circumventi obcaecantur, 
elsque concede, ut, firmiter in veritate radicati, 
filii lucis efficiantur 

et in perpetuum maneant. 

Per Christum Dominum nostrum. 

Omnes: 

Arnen. 

Deinde unicuique electo, si commode fieri potest, celebrans ma- 
num silens imponit. 

Postea, manibus extensis super electos, celebrans pergit: 

Domine Iesu, lux vera, quae omnem illuminas hominem, 

libera, per Spiritum veritatis, 

omnes qui sub iugo patris mendacii vexantur, 

et in eis, quos ad sacramenta tua elegisti, 

bonam suscita voluntatem, 

ut, luminis tui gaudio fruentes, 

sicut caecus ad claritatem olim restitutus, 

fidei testes firmi et impavidi evadant. 

Qui vivis et regnas in saecula saeculorum. 

Omnes: 

Arnen. 

Alia forma exorcismi ad libitum, n. 383. 

Pro opportunitate fit cantus aptus, qui seligetur v. g. inter psalmos 
6, 25, 31, 37, 38, 39, 50, 114, 129, 138, 141. 

Dimissio electorum 

172 . Postea celebrans electos dimittit, dicens: 

Ite in pace, et ad proximum scrutinium conveniatis. Do- 
minus sit semper vobiscum. 

Electi: 

Amen. 

Electi exeunt. Si autem propter graviores rationes egredi ne- 
queant, fiat sicut in ordine ad catechumenos faciendos, n. 96. 

Si vero Eucharistia non celebratur, cantus aptus pro opportuni- 
tate addatur, et fideles una cum electis dimittantur. 

Celebratio Eucharistiae 

173. Postquam electi recesserunt, celebratur Eucharistia. Con- 
tinuo incipit oratio universalis pro Ecclesiae et totius mundi necessi- 
tatibus. Dicitur postea Credo et fit praeparatio donorum; attamen, 
propter rationes pastorales, orationem universalem et Credo omit- 
tere licet. In Prece eucharistica memoria habeatur de electis et pa- 
trinis (cf. nn. 377 et 412). 

Tertium scrutinium 

174. Tertium scrutinium celebratur dominica V in Quadragesima, 
adhibitis formulis quae in Missali et Lectionario apponuntur (cf. etiam 
infra, nn. 384-385). 

Homilia 

175. In homilia celebrans, in lectionibus Scripturae sacrae inni- 
xus, rationem tertii scrutinii exponit, attentis tum liturgia quadra- 
gesimali tum itinere spirituali electorum. 

Oratio in silentio 

176. Post homiliam, electi cum patrinis et matrinis coram cele- 
brante consistunt. 

Qui, fideles primo respiciens, invitat eos ut in silentio orent pro 
electis, spiritum paenitentiae, sensum mysterii peccati et mortis, nec- 
non filiorum Dei spem vitae aeternae implorantes. 

Deinde, ad catechumenos conversus, illos pariter invitat ad oran- 
dum cum silentio admonetque, ut sensus paenitentiae etiam corpo- 
raliter exprimant sive inclinati, sive genua flectentes. Postremo con- 
cludit, his vel similibus verbis: 

Electi Dei, capita inclinantes (vel: genua flectentes), orate. 

Tunc electi se inclinant vel genua flectunt. Et omnes orant per 
aliquod tempus in silentio. Deinde, pro opportunitate, omnes se 
erigunt. 

Deprecatio pro electis 

177. Dum fit deprecatio pro electis, patrini et matrinae dexteram 
umero uniuscuisque electi imponunt. 

Celebrans: 

Oremus pro his famulis, quos elegit Deus ut, morti et 

resurrectioni Christi conformes effecti, mortis acerbam sor- 
tem, gratia sacramentorum, valeant superare. 

Lector: 

Ut adversus quaslibet mundi fallacias fide roborentur, 
Dominum precemur. 

ty. Exaudi, Domine. 

Lector: 

Ut grati maneant quod, ab aeternae spei ignorantia, Dei 
electione erepti, viam salutis ingressi sunt, Dominum 
precemur. 

Exaudi, Domine. 

Lector: 

Ut exemplo et intercessione catechumenorum, qui pro 
Christo sanguinem fuderunt, in spem vitae aeternae erigantur, 
Dominum precemur. 

ty. Exaudi, Domine. 

Lector: 

Ut a peccato, quo vita evertitur, omnes abhorreant, Do- 
minum precemur. 

ty. Exaudi, Domine. 

Lector: 

Ut qui morte suorum affliguntur, consolationem in Christo 
inveniant, Dominum precemur. 

ty. Exaudi, Domine. 

Lector: 

Ut nos ipsi, redeuntibus paschalibus sollemnitatibus, spe 
resurgendi cum Christo firmemur, Dominum precemur. 

ty. Exaudi, Domine. 

Lector: 

Ut mundus universus, ex dilectione a Deo creatus, pro- 
fectu fidei et caritatis vivificetur, Dominum precemur. 

Exaudi, Domine. 

Variis adiunctis licet monitionem celebrantis et invocationes de- 
precationis accommodare. Praeterea petitio consueta pro necessitati- 
bus Ecclesiae et totius mundi addatur, si deinde, demissis electis, 
oratio universalis omittitur in Eucharistia (cf. n. 180). 

Alia forma deprecationis ad libitum, n. 386. 

Exorcismus 

178. Post deprecationem, celebrans, ad electos conversus, dicit 
manibus iunctis: 

Oremus. 

Pater vitae aeternae, 

qui Deus es non mortuorum sed vivorum, 
et Filium tuum vitae praeconem misisti, 
ut homines, de mortis regno ereptos, 
ad resurrectionem adduceres, 
hos electos libera, quaesumus, 
a mortifera spiritus maligni potestate, 
ut novam Christi resuscitati vitam accipere 
et testificari valeant. 

Per Christum Dominum nostrum. 

Omnes: 

Amen. 

Deinde unicuique electo, si commode fieri potest, celebrans ma- 
num silens imponit. 

Postea, manibus extensis super electos, celebrans pergit: 

Domine Iesu, qui, Lazarum a mortuis suscitans, 
praesignasti te venisse ut homines vitam haberent 
et abundantius acciperent, 

libera a morte eos, qui vitam tuis expetunt sacramentis, 

solve eos a spiritu pravitatis 

elsque per Spiritum tuum vivificantem 

communica fidem, spem et caritatem, 

ut, tecum semper viventes, 

gloriam resurrectionis tuae participent. 

Qui vivis et regnas in saecula saeculorum. 

Omnes: 

Arnen. 

Alia forma exorcismi ad libitum, n. 387. 

Pro opportunitate, editur cantus aptus, qui seligetur v. g. inter psal- 
mos 6, 25, 31, 37, 38, 39, 50, 114, 129, 138, 141. 

Dimissio electorum 

179 . Postea celebrans electos dimittit, dicens: 

Ite in pace, et Dominus sit semper voblscum. 

Electi: 

Amen. 

Electi exeunt. Si autem propter graviores rationes egredi ne- 
queant, fiat sicut in ordine ad catechumenos faciendos, n. 96. 

Si vero Eucharistia non celebratur, cantus aptus pro opportuni- 
tate addatur, et fideles una cum electis dimittantur. 

Celebratio Eucharistiae 

180 . Postquam electi recesserunt, celebratur Eucharistia. Conti- 
nuo incipit oratio universalis pro Ecclesiae et totius mundi necessita- 
tibus. Dicitur postea Credo et fit praeparatio donorum; attamen, 
propter rationes pastorales, orationem universalem et Credo omit- 
tere licet. In Prece eucharistica memoria habeatur de electis et pa- 
trinis (cf. nn. 377 et 412). 


II. Traditiones 

181 . Si nondum factae sunt antea (cf. nn. 125-126), celebrandae sunt 
post scrutinia « traditiones », quibus, institutione catechumenorum 
perfecta vel a tempore congruo incepta, Ecclesia ipsis peramanter 
mandat documenta, quae fidei et orationis suae compendium ab anti- 
quitate habentur. 

182 . Optandum est ut coram communitate fidelium fiant post li- 
turgiam verbi Missae ferialis, cum lectionibus « traditionibus » con- 
gruentibus. 

Traditio Symboli 

183 . Prima occurrit «traditio Symboli », quod electi memoriae com- 
mendabunt, deinde publice reddent (cf. nn. 194-199), antequam iuxta 
illud fidem suam die Baptismi profiteantur. 

184 . Traditio Symboli fit infra hebdomadam post primum scruti- 
nium. Pro opportunitate etiam tempore catechumenatus celebrari 
potest (cf. nn. 125-126). 

Lectiones et homilia 

185 . Loco lectionum, quae feriae assignantur, legantur pericopae 
congruentes, v. g.: 

Lectio I. Deut 6, 1-7: «Audi, Israel: Diliges Dominum ex toto 
corde tuo ». 

Locutus est Moyses populo, dicens: Haec sunt praecepta ... 

Psalmus responsorius. Ps. 18, 8. 9. 10. 11. 

(Io. 6, 68): Domine, verba vitae aeternae habes. 

Lectio II. Rom 10, 8-13: Fidei confessio credentis in Deum. 

Fratres: Quid dicit Scriptura? ... 

Vel 1 Cor 15, l-8a (longior) vel 1-4 (brevior): « Per Evangelium 
salvamini, qua ratione evangelizaverim vobis si tenetis ». 

Notum vobis facio, fratres, Evangelium ... 8 novissime autem 
omnium visus est et mihi. 

Versus ante Evangelium. Io 3, 16: Sic dilexit Deus mundum, ut Filium 
suum unigenitum daret; omnis qui credit in eum habet vitam 
aeternam. 

Evangelium. Mt 16, 13-8: « Super hanc petram aedificabo Ecclesiam 
meam ». 

In illo tempore: Venit Iesus in partes Caesareae Philippi ... 

Vel Io 12, 44-50: « Ego lux in mundum veni, ut omnis qui 
credit in me in tenebris non maneat ». 

In illo tempore: Clamavit Iesus et dixit ... 

Sequitur homilia, in qua celebrans, in textu sacro innixus, ex- 
ponit significationem et momentum Symboli tum respectu catechesis 
traditae, tum pro fidei professione in Baptismo elicienda et tota 
vita servanda. 

Traditio Symboli 

186. Post homiliam diaconus dicit: 

Accedant electi, ut ab Ecclesia Symbolum fidei recipiant. 

Tunc celebrans eos alloquitur, his vel similibus verbis: 
Dilectissimi nobis, audite verba fidei, per quam iustifica- 
tionem accipietis. Pauca quidem sunt, sed magna continent 
mysteria. Corde sincero ea suscipite atque servate. 

Deinde celebrans incipit Symbolum, dicens: 

Credo in Deum, 

et prosequitur vel solus vel una cum communitate fidelium: 

Patrem omnipotentem, 
creatorem caeli et terrae. 

Et in Iesum Christum, 

Filium eius unicum, Dominum nostrum: 
qui conceptus est de Spiritu Sancto, 
natus ex Maria Virgine, 
passus sub Pontio Pilato, 
crucifixus, mortuus et sepultus; 
descendit ad inferos; 
tertia die resurrexit a mortuis; 
ascendit ad caelos, 

sedet ad dexteram Dei Patris omnipotentis; 
inde venturus est iudicare vivos et mortuos. 

Credo in Spiritum Sanctum, 
sanctam Ecclesiam catholicam, 

Sanctorum communionem, 
remissionem peccatorum, 
carnis resurrectionem, 
vitam aeternam. Arnen. 


Pro opportunitate, adhiberi potest etiam Symbolum Nicaeno-Constanti- 
nopolitanum: 

Credo in unum Deum, 

Patrem omnipotentem, factorem caeli et terrae, 
visibilium omnium et invisibilium. 

Et in unum Dominum Iesum Christum, 

Filium Dei unigenitum, 

et ex Patre natum ante omnia saecula. 

Deum de Deo, lumen de lumine, Deum verum de Deo vero, 
genitum, non factum, consubstantialem Patri: 
per quem omnia facta sunt. 

Qui propter nos homines et propter nostram salutem 
descendit de caelis. 

Et incarnatus est de Spiritu Sancto 
ex Maria Virgine, et homo factus est. 

Crucifixus etiam pro nobis sub Pontio Pilato; 
passus et sepultus est, 

et resurrexit tertia die, secundum Scripturas, 
et ascendit in caelum, sedet ad dexteram Patris. 

Et iterum venturus est cum gloria, iudicare vivos et mortuos, 
cuius regni non erit finis. 

Et in Spiritum Sanctum, Dominum et vivificantem: 
qui ex Patre Filioque procedit. 

Qui cum Patre et Filio simul adoratur et conglorificatur: 
qui locutus est per prophetas. 

Et unam, sanctam, catholicam et apostolicam Ecclesiam. 
Confiteor unum baptisma in remissionem peccatorum. 

Et exspecto resurrectionem mortuorum, 
et vitam venturi saeculi. Arnen. 


Oratio super electos 

187. Postea celebrans fideles ad orandum invitat, his vel similibus 
verbis: 

Oremus pro electis nostris, 
ut Deus et Dominus noster 
adaperiat aures praecordiorum ipsorum 

ianuamque misericordiae, 

ut per lavacrum regenerationis, 

accepta remissione omnium peccatorum, 

et ipsi inveniantur in Christo Iesu Domino nostro. 

Omnes orant in silentio. 

Deinde celebrans, manibus super electos extensis, ait: 

Sternam ac iustlssimam pietatem tuam 

deprecamur, Domine, 

fons luminis et veritatis, 

pro his famulis tuis N. et N.: 

munda eos et sanctifica; da eis scientiam veram, 

firmam spem, sanctamque doctrinam 

ut digni efficiantur accedere ad gratiam Baptismi. 

Per Christum Dominum nostrum. 

Omnes: 

Arnen. 


Traditio Orationis dominice 

188 . Electis etiam « Oratio dominica » traditur, quae ab antiqui- 
tate propria est eorum qui spiritum adoptionis filiorum Baptismate 
acceperunt, et quam neophyti in prima celebratione Eucharistiae, cuius 
partem habebunt, una cum ceteris baptizatis dicent. 

189 . Traditio Orationis dominicae fit infra hebdomadam post ter- 
tium scrutinium. Pro opportunitate etiam celebrari potest intra tem- 
pus catechumenatus (cf. nn. 125-126). Pro necessitate insuper eam 
differre licet cum ritibus immediate praeparatoriis (cf. nn. 193 ss). 


Lectiones et cantus 

190 . Loco lectionum, quae feriae assignantur, legantur pericopae 
congruentes, v. g.: 

Lectio I. Os 11, lb. 3-4. 8c-9: «Traham vos in vinculis caritatis ». 
Haec dicit Dominus: Puer Israel et dilexi eum ... 

Psalmus responsorius. Ps 22, l-3a. 3b-4. 5. 6. 

(1): Dominus pascit me, et nihil mihi deerit. 

Vel Ps 102, 1-2. 8 et 10. 11-12. 13 et 18. 

(13): Quomodo miseretur pater filiorum, misertus est Domi- 
nus timentibus se. 

Lectio II. Rom 8, 14-17. 26-27: « Accepistis Spiritum adoptionis filio- 
rum, in quo clamamus: Abba, Pater! » 

Fratres: Quicumque Spiritu Dei aguntur, ii filii Dei sunt ... 

Vel Gal 4, 4-7: « Misit Deus Spiritum Filii sui in corda vestra, cla- 
mantem: Abba, Pater! » 

Fratres: Ubi venit plenitudo temporis... 

Versus ante Evangelium. Rom 8, 15: Non accepistis spiritum servitu- 
tis iterum in timore, sed accepistis spiritum adoptionis, in quo 
clamamus: « Abba, Pater! » 


Evangelium 

191 . Diaconus dicit: 

Accedant qui accepturi sunt Orationem dominicam. 

Tunc celebrans electos alloquitur his vel similibus verbis: 

Nunc audite quomodo Dominus discipulos suos docuit 
orare. 

Lectio sancti Evangelii secundum Matthaeum 6, 9-13 

In illo tempore: Dixit Iesus discipulis suis: « Sic vos 
orabitis: 

Pater noster, qui es in caelis, 

sanctificetur nomen tuum; 

adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo ». 

Sequitur homilia, in qua celebrans exponit significationem et mo- 
mentum Orationis dominicae. 


Oratio super electos 

192. Postea celebrans, his vel similibus verbis, fideles invitat ad 
orandum: 

Oremus pro electis nostris, 

ut Deus et Dominus noster 

adaperiat aures praecordiorum ipsorum 

ianuamque misericordiae, 

ut per lavacrum regenerationis, 

accepta remissione omnium peccatorum, 

et ipsi inveniantur in Christo Iesu Domino nostro. 

Omnes orant in silentio. 

Deinde celebrans, manibus super electos extensis, dicit: 

Omnipotens sempiterne Deus, 

qui Ecclesiam tuam nova semper prole fecundas, 
auge fidem et intellectum electis nostris, 
ut, renati fonte Baptismatis, 
adoptionis tuae filiis aggregentur. 

Per Christum Dominum nostrum. 

Omnes: 

Arnen. 


Ritus immediate praeparatorii 

193. Sicubi Sabbato sancto congregari possunt electi, ut recol- 
lectione mentis et oratione ad recipienda sacramenta se disponant, 
proponuntur ritus sequentes, quos, pro opportunitate, vel omnes 
vel ex parte adhibere licet. 

I. Redditio Symboli 

194. Hoc ritu ad professionem fidei baptismalem praeparantur 
electi et edocentur de officio verbum Evangelii annuntiandi. 

195 . Si propter necessitatem Symbolum tradi non potuerit, non 
reddetur. 


Lectiones et homilia 

196 . In principio peragitur cantus aptus. Deinde legitur una ex 
pericopis sequentibus vel alia congruens: 

Mt 16 ; 13-17: « Tu es Christus Filius Dei vivi ». 

Io 6, 35. 63-71: « Ad quem ibimus? Verba vitae aeternae habes ». 

Mc 7, 31-37: « Ephphetha, quod est adaperire » (dummodo ritus 
« Ephphetha » celebretur insimul). 

Et fit brevis homilia. 

197 . Si insimul peragitur ritus « Ephphetha », celebratio incipit ab 
iis quae infra, nn. 200-202, habentur. 


Oratio ad reddendum Symbolum 

198 . Manibus ante pectus extensis, celebrans dicit orationem hanc: 
Oremus. 

Da, quaesumus, Domine, electis nostris, 
qui consilium caritatis tuae 
et mysteria vitae Christi tui acceperunt, 
ut eadem ore profiteantur ac fide teneant, 
et voluntatem tuam opere compleant. 

Per Christum Dominum nostrum. 

Omnes: 

Arnen. 

Redditio Symboli 

199 . Deinde electi reddunt Symbolum: 

Credo in Deum, 

Patrem omnipotentem, 
creatorem caeli et terrae. 

Et in Iesum Christum, 

Filium eius unicum. Dominum nostrum: 
qui conceptus est de Spiritu Sancto, 
natus ex Maria Virgine, 
passus sub Pontio Pilato, 
crucifixus, mortuus et sepultus; 
descendit ad inferos;' 
tertia die resurrexit a mortuis; 
ascendit ad caelos, 

sedet ad dexteram Dei Patris omnipotentis; 
inde venturus est iudicare vivos et mortuos. 

Credo in Spiritum Sanctum, 
sanctam Ecclesiam catholicam, 

Sanctorum communionem, 
remissionem peccatorum, 
carnis resurrectionem, 
vitam aeternam. Arnen. 

Si in traditione Symboli adhibitum est Symbolum Nicaeno-Constan- 
tinopolitanum, idem dicitur in redditione (cf. p. 69). 

II. Ritus « Ephphetha » 

200. Hoc ritu, vi proprii symbolismi, inculcatur necessitas gratiae, 
ut quis verbum Dei audire et ad salutem profiteri valeat. 

Lectio 

201. Post cantum aptum legitur Mc 7, 31-37, quod celebrans bre- 
viter explanat. 

Ritus « Ephphetha » 

202. Tunc celebrans, pollice tangens dexteram et sinistram aurem 
singulorum electorum necnon os labiis clausum, ait: 

Ephphetha, quod est adaperire, 

ut profitearis fidem, quam audisti, in laudem et gloriam Dei 

Si autem numerosiores sunt, pro primo tantum electorum adhi- 
beatur integra formula; pro ceteris solummodo dicatur: 

Ephphetha, quod est adaperire. 

III. Electio nominis Christiani 

203. Nomen novum, nisi antea datum sit ad normam n. 88, nunc 
imponi potest vel christianum vel secundum civilem cultum regionis 
usitatum, dummodo christiano sensu indui queat. Interdum, si casus 
fert et si pauci sunt electi, satis erit ut electo explanetur significatio 
christiana nominis antea a parentibus accepti. 


Lectiones 

204. Post cantum aptum, pro opportunitate fit lectio, quam cele- 
brans breviter exponit, v. g.: 

Gn 17, 1-7: « Appellaberis Abraham ». 

Is 62, 1-5: « Vocabitur tibi nomen novum ». 

Ap 3, 11-13: « Scribam super eum nomen meum novum ». 

Mt 16, 13-18: « Tu es Petrus ». 

Io 1, 40-42: « Tu vocaberis Cephas ». 


Electio nominis 

205. Celebrans electum interrogat de nomine, quod ipse sibi forte 
elegerit. Deinde, pro opportunitate (cf. n. 203), ait: 

N., deinceps vocaberis N. 

Electus: 

Amen (vel aliud verbum conveniens). 

Si autem casus ferat, explanat significationem christianam nomi- 
nis antea a parentibus accepti. 


IV. Unctio Olei catechumenorum 

206. Unctio Olei catechumenorum, si de iudicio Conferentiae Epis- 
copalis servanda sit, et propter exiguitatem temporis nequeat in 
ipsa Vigilia paschali celebrari, die Sabbati sancti conferri potest. Mi- 
nistrari licet separatim vel etiam una cum redditione Symboli sive 
ante, ad eam praeparandam, sive post, ad eam confirmandam. 

207. Oleum ab Episcopo in Missa chrismatis benedictum adhi- 
beatur. Ob rationes pastorales 1 sacerdos illud benedicit, dicens se- 
quentem orationem: 

Deus, plebis tuse virtus et praesidium, 
qui signum roboris in olei creatura posuisti, 
hoc oleum benedicere digneris; 
et catechumenis, qui eo linientur, 
concede fortitudinem, 

ut, divinam sapientiam et virtutem accipientes, 

Evangelium Christi tui altius intellegant, 
magno animo labores vitae christianae aggrediantur, 
et, digni adoptionis filiorum effecti, 
se in Ecclesia tua renasci et vivere laetentur. 

Per Christum Dominum nostrum. 

Omnes: 

Amen. 

Postea celebrans, ad electos conversus, dicit: 

Muniat vos virtus Christi Salvatoris, 
in cuius signum vos oleo linimus salutis, 
in eodem Christo Domino nostro, 
qui vivit et regnat in saecula saeculorum. 

Electi: 

Amen. 

Singuli electi liniuntur Oleo catechumenorum in pectore vel in 
ambabus manibus vel etiam in aliis partibus corporis, si opportu- 
num esse videtur. Si numerosiores sunt electi, plures ministros adhi- 
bere licet. 


1 Cf. Ordo benedicendi Oleum catechumenorum et infirmorum et conficiendi 
Chrisma, Praenotanda, n. 7. 

TERTIUS GRADUS: 

CELEBRATIO INITIATIONIS SACRAMENTORUM 

208. Cum ex more initiatio adultorum in sancta nocte Vigiliae pa- 
schalis celebretur, sacramenta ipsa conferuntur post benedictionem 
aquae, ut in Ordine Vigiliae paschalis indicatur, n. 44. 

209. Si autem extra tempora consueta peragitur (cf. Praenotanda 
nn. 58-59), curetur ut celebratio indole paschali refulgeat (cf. Prae- 
notanda generalia de initiatione christiana, n. 6), adhibita Missa 
rituali, quae in Missali proponitur, p. 732 (cf. etiam infra, n. 388). 

Celebratio Baptismi 

210. Etiam quando sacramenta initiationis celebrantur extra sol- 
lemnitatem paschalem, habeatur ritus benedictionis aquae (cf. Prae- 
notanda generalia de initiatione christiana, n. 21), in quo per com- 
memorationem magnalium Dei recolitur inde ab initio mundi et crea- 
tione generis humani mysterium caritatis Dei; ac deinde, per invoca- 
tionem Spiritus Sancti et annuntiationem mortis et resurrectionis 
Christi, inculcatur novitas lavacri regenerationis Domini, quo mor- 
tem et resurrectionem eius participamus et divinam sanctitatem acci- 
pimus. 

211. Abrenuntiatio Satanae et professio fidei unus ritus sunt, qui 
in adultorum Baptismo plenam vim consequitur. Cum enim Baptismus 
sit sacramentum fidei, qua catechumeni Deo adhaerent et insimul ab 
eo regenerantur, apte lavacro praemittitur singulorum actus, quo, 
sicut in primo patriarcharum foedere praefigurabatur, ita nunc pec- 
cato et Satanae prorsus abrenuntiant, ut in perpetuum promissio- 
ni Salvatoris et mysterio Trinitatis inhaereant. Hac professione, quam 
coram celebrante et communitate peragunt, significant voluntatem, 
tempore catechumenatus maturatam, novum cum Christo foedus 
ineundi. In hac fide, quam, ab Ecclesia divinitus traditam, amplexi 
sunt baptizantur adulti. 

212. Olei catechumenorum unctio, quae inter abrenuntiationem 
et professionem fidei occurrit, potest, pro necessitate pastorali et op- 
portunitate liturgica, anticipari (cf. nn. 206-207). 

Quo in casu attendatur per eam significari necessitatem divini 
roboris, ut baptizandus, non obstantibus vitae praeteritae vinculis et 
superata diaboli adversitate, gressum professionis fidei strenue per- 
agat eamque totius vitae decursu indefectibiliter teneat. 

Monitio celebrantis 

213. Ante litaniam baptizandi cum patrinis et matrinis accedunt 
ad fontem, circa quem ita consistunt, ut prospectui fidelium non 
officiant. Si vero baptizandi permulti sunt, accedere possunt dum can- 
tantur litaniae. 

Celebrans, astantes alloquens, hanc vel similem monitionem habet: 

Fratres dilectissimi, misericordiam Dei Patris omnipo- 
tentis obsecremus pro his famulis Dei N. et N., qui sanctum 
Baptismum postulant. Quos ipse vocavit et ad hanc horam 
adduxit, eis lumen et robur largiatur, ut forti animo adhae- 
reant Christo, et fidem Ecclesiae profiteantur. Et det eis 
renovationem Spiritus Sancti, quem instanter super hanc 
aquam sumus invocaturi. 


Litaniae 

214. Deinde cantantur litaniae, in quibus addi possunt aliqua no- 
mina Sanctorum, praesertim vero Titularis ecclesiae vel Patronorum 
loci et eorum qui sunt baptizandi. 

Cognomina Sanctorum parenthesibus inclusa, pro opportunitate, 
omitti possunt, quando litaniae lingua latina canuntur. 


Kyrie, eleison 
Kyrie, eleison 
Christe, eleison 
Christe, eleison 
Kyrie, eleison 
Kyrie, eleison 

nobis 
nobis 
nobis 
nobis 
nobis 
nobis 
nobis 
nobis 


Sancta Maria, Mater Dei 

ora 

pro 

Sancte Mlchael 

ora 

pro 

Sancti Angeli Dei 

orate 

pro 

Sancte Ioannes Baptista 

ora 

pro 

Sancte Ioseph 

ora 

pro 

Sancti Petre et Paule 

orate 

pro 

Sancte Andrea 

ora 

pro 

Sancte Ioannes 

ora 

pro 

Sancta Maria Magdalena 

Sancte Stephane 

Sancte Ignati Antiochene 

Sancte Laurenti 

Sanctae Perpetua et Felicitas 

Sancta Agnes 

Sancte Gregori 

Sancte Augustine 

Sancte Athanasi 

Sancte Basili 

Sancte Martine 

Sancte Benedicte 

Sancti Francisce et Dominice 

Sancte Francisce (Xavier) 

Sancte Ioannes Maria (Vianney) 

Sancta Catharina (Senensis) 

Sancta Teresia (de Avila) 

Omnes Sancti et Sanctae Dei 

Propitius esto 

Ab omni malo 

Ab omni peccato 

A morte perpetua 

Per incarnationem tuam 

Per mortem et resurrectionem tuam 

Per effusionem Spiritus Sancti 

Peccatores te 

Ut hos electos per gratiam Baptismi 

regenerare digneris te 

Iesu, Fili Dei vivi te 

Christe, audi nos 
Christe, audi nos 

Christe, exaudi nos 
Christe, exaudi nos 

ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 

libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 

rogamus, audi nos 

rogamus, audi nos 
rogamus, audi nos 

Benedictio aquae 

215. Tunc celebrans, ad fontem conversus, profert benedictionem 
hanc: 

Deus, qui invisibili potentia 

per sacramentorum signa mirabilem operaris effectum, 
et creaturam aquae multis modis praeparasti, 
ut Baptismi gratiam demonstraret; 

Deus, cuius Spiritus 

super aquas inter ipsa mundi primordia ferebatur, 
ut iam tunc virtutem sanctificandi 
aquarum natura conciperet; 

Deus, qui regenerationis speciem 
in ipsa diluvii effusione signasti, 
ut unius eiusdemque elementi mysterio 
et finis esset vitiis et origo virtutum; 

Deus, qui Abrahae filios 

per mare Rubrum sicco vestigio transire fecisti, 
ut plebs, a Pharaonis servitute liberata, 
populum baptizatorum praefiguraret; 

Deus, cuius Filius, in aqua Iordanis a Ioanne baptizatus, 
Sancto Spiritu est inunctus, 
et, in cruce pendens, 

una cum sanguine aquam de latere suo produxit, 
ac, post resurrectionem suam, discipulis iussit: 

« Ite, docete omnes gentes, 

baptizantes eos in nomine Patris, et Filii, et Spiritus Sancti »: 

Respice in faciem Ecclesiae tuae, 

eique dignare fontem Baptismatis aperire. 

Sumat haec aqua Unigeniti tui gratiam de Spiritu Sancto, 
ut homo, ad imaginem tuam conditus, 
sacramento Baptismatis 
a cunctis squaloribus vetustatis ablutus, 
in novam infantiam 

ex aqua et Spiritu Sancto resurgere mereatur. 

Celebrans manu dextera tangit aquam et pergit: 

Descendat, quaesumus, Domine, in hanc plenitudinem fontis 
per Filium tuum virtus Spiritus Sancti, 
ut omnes, cum Christo consepulti per Baptismum in mortem, 
ad vitam cum ipso resurgant. 

Per Christum Dominum nostrum. 

Omnes: 

Arnen. 

Aliae formulae ad libitum, n. 389. 

216. Tempore autem paschali, si praesto est aqua baptismalis in 
Vigilia paschali benedicta, ne desit Baptismo elementum gratiarum 
actionis et deprecationis, fit benedictio et invocatio Dei super aquam 
secundum formulas, quae inveniuntur n. 389, ratione habita variationis 
textus in fine earundem formularum. 

Abrenuntiatio 

217. Consecratione fontis peracta, celebrans electos omnes simul 
interrogat: 

Formula A 

Abrenuntiatis Satanae et omnibus operibus et seductionibus 
eius? 

Electi: 

Abrenuntio. 

Vel 

Formula B 

Abrenuntiatis Satanae? 

Electi: 

Abrenuntio. 

Celebrans: 

Et omnibus operibus eius? 

Electi: 

Abrenuntio. 


6 ( 5048 ) 

Celebrans: 

Et omnibus pompis eius? 

Electi: 

Abrenuntio. 

Vel 

Formula C 

Abrenuntiatis peccato, ut in libertate filiorum Dei vivatis? 

Electi: 

Abrenuntio. 

Celebrans: 

Abrenuntiatis seductionibus iniquitatis, ne peccatum vobis 
dominetur? 

Electi: 

Abrenuntio. 

Celebrans: 

Abrenuntiatis Satanae, qui est auctor et princeps peccati? 

Electi: 

Abrenuntio. 

Pro opportunitate, celebrans, de nomine baptizandorum a patri- 
nis (vel a matrinis) certior factus, unumquemque interrogat, ad 
libitum eligens unam ex tribus formulis supradictis. 

Praeterea haec tres formulae, si casus ferat, pressius accommodari 
possunt a Conferentiis Episcopalibus, praesertim ubi necesse est ut 
electi abrenuntient superstitionibus, divinationibus et magicis artibus 
(cf. supra n. 80). 

Unctio Olei catechumenorum 

218. Nisi unctio cum Oleo catechumenorum antea, inter ritus im- 
mediate praeparatorios (nn. 206-207), facta sit celebrans dicit: 

Muniat vos virtus Christi Salvatoris, 
in cuius signum vos oleo linimus salutis, 
in eodem Christo Domino nostro, 
qui vivit et regnat in saecula saeculorum. 

Electi: 

Arnen. 

Singuli electi liniuntur Oleo catechumenorum in pectore vel in 
ambabus manibus vel etiam in aliis partibus corporis, si opportu- 
num esse videtur. Si numerosiores sunt electi, plures ministros adhi- 
bere licet. 

Unctio hasc omitti potest de iu dicio Conferentiae Episcopalis. 

Professio fidei 

219. Deinde celebrans, de nomine uniuscuiusque baptizandi tem- 
pestive iterum certior factus a patrino (vel a matrina), unumquemque 
interrogat: 

N., credis in Deum Patrem omnipotentem, creatorem 
caeli et terrae? 

Electus: 

Credo. 

Celebrans: 

Credis in Iesum Christum, Filium eius unicum, Dominum 
nostrum, natum ex Maria Virgine, passum et sepultum, qui a 
mortuis resurrexit et sedet ad dexteram Patris? 

Electus: 

Credo. 

Celebrans: 

Credis in Spiritum Sanctum, sanctam Ecclesiam catholi- 
cam, Sanctorum communionem, remissionem peccatorum, 
carnis resurrectionem et vitam aeternam? 

Electus: 

Credo. 

Post professionem fidei quisque statim immergitur vel abluitur. 
Quando baptizandi numerosiores sunt, professio fidei ab omnibus 
simul vel a pluribus simul fieri potest. 

Ritus Baptismi 

220. Si Baptismus fit per immersionem sive totius corporis sive 
capitis tantum, provideatur ut iura pudicitiae et decoris serventur. 

Celebrans, electum tangens, eum vel caput eius ter immergendo 
et toties erigendo, baptizat, sanctissimam Trinitatem semel tantum 
invocans: 

N., ego te baptizo in nomine Patris, 
immergit primo 
et Filii, 

immergit secundo 
et Spiritus Sancti, 
immergit tertio 

Patrinus vel matrina vel ambo baptizandum tangunt. 

Post Baptismum uniuscuiusque adulti opportune profertur brevis 
acclamatio populi (cf. nn. 391-411). 

221. Si autem Baptismus fit per infusionem, celebrans haurit 
aquam baptismalem e fonte et, eam ter infundens supra caput electi 
inclinatum, baptizat eum in nomine sanctissimae Trinitatis: 

N., ego te baptizo in nomine Patris, 
fundit primo 
et Filii, 

fundit secundo 
et Spiritus Sancti, 
fundit tertio 

Patrinus vel matrina vel ambo manum dexteram super dexte- 
ram electi umerum imponit. 

Post Baptismum uniuscuiusque adulti opportune profertur brevis 
acclamatio populi (cf. nn. 391-411). 

222. Quando numerosiores sunt electi, si plures adsunt sacerdotes 
vel diaconi, baptizandi possunt inter singulos ministros distribui, qui 
immergunt eos vel abluunt, quorum singuli formulam in singulari 
pronuntiant dum agunt. 

Dum peragitur ritus, optatur cantus populi. Licet etiam lectio- 
nes facere vel sacrum silentium servare. 

Ritus explanativi 

223 . Post baptismum continuo peraguntur ritus explanativi (nn. 
224-226). Quibus expletis, ex more, celebratur Confirmatio, ut infra 
(nn. 227-231), quo in casu unctio post Baptismum omittitur. 


Unctio post Baptismum 

[ 224 .] Si autem celebratio Confirmationis, peculiari de causa, a 
Baptismo separatur, tunc, post immersionem vel infusionem aquae, 
celebrans unctionem chrismatis modo consueto ministrat, dicens su- 
per omnes insimul baptizatos: 

Deus omnipotens, Pater Domini nostri Iesu Christi, 
qui vos regeneravit ex aqua et Spiritu Sancto, 
quique dedit vobis remissionem omnium peccatorum, 
ipse vos linit chrismate salutis, 
ut, eius aggregati populo, 

Christi sacerdotis, prophetae et regis membra permaneatis 
in vitam aeternam. 

Baptiza ti: 

Arnen. 

Postea celebrans singulos sacro Chrismate in vertice capitis linit, 
nihil dicens. 

Si autem baptizati numerosiores sunt et plures adsunt presbyteri 
vel diaconi, singuli possunt aliquos baptizatos Chrismate linire. 


Impositio vestis candidae 

225 . Celebrans dicit: 

N. et N.,nova creatura facti estis 
et Christum induistis. 

Accipite ergo vestem candidam, 

quam perferatis immaculatam 

ante tribunal Domini nostri Iesu Christi, 

ut habeatis vitam aeternam. 

Baptizati: 

Arnen. 

Ad verba Accipite ergo vestem candidam, patrini vel matrinae neo- 
phytis imponunt vestem albam, nisi color aptior consuetudinibus 
loci requiratur. 

Pro opportunitate, hic ritus omitti potest. 


Traditio cerei accensi 

226. Postea celebrans cereum paschalem manibus accipit vel tan- 
git, dicens: 

Accedite, patrini et matrinae, ut lumen neophytis tradatis. 

Accedunt patrini ac matrinae et cereum e cereo paschali accendunt, 
eumque neophyto porrigunt. Deinde celebrans ait: 

Lux in Christo facti estis. 

Ut filii lucis indesinenter ambulate, 
ut, in fide perseverantes, 
advenienti Domino occurrere valeatis 
cum omnibus Sanctis in aula caelesti. 

Baptizati: 

Arnen. 

Celebratio Confirmationis 

227. Inter celebrationem Baptismi et Confirmationis, pro oppor- 
tunitate, peragitur a congregatione cantus aptus. 

Celebratio Confirmationis fieri potest aut in presbyterio aut in ipso 
baptisterio, prouti locorum adiuncta suadent. 

228. Si Baptismus ab Episcopo collatus est, expedit ut ipse Confir- 
mationem quoque statim ministret. 

Absente vero Episcopo, Confirmatio dari potest a presbytero, qui 
Baptismum contulit. 

Quando confirmandi numerosiores sunt, Confirmationis ministro 
ad sacramentum ministrandum sociari possunt presbyteri, qui ad hoc 
munus designari valent (cf. n. 46). 

229. Celebrans breviter alloquitur neophytos, his vel similibus 
verbis: 

Dilectissimi neophyti, in Christo regenerati et membra 
Christi eiusque populi sacerdotalis effecti, vobis nunc super- 
est ut in nos effusum accipiatis Spiritum Sanctum, qui, 
super Apostolos die Pentecostes a Domino missus, ab ipsis 
eorumque successoribus datus est baptizatis. 

Vos ergo pariter accipietis promissam Spiritus Sancti 
virtutem, qua, perfectius Christo conformati, dominicae pas- 
sionis et resurrectionis testimonium perhibeatis et actuosa 
Ecclesiae membra efficiamini, in aedificationem Corporis Chri- 
sti in fide et caritate. 

Deinde celebrans (habens apud se presbyteros qui ipsi sociantur) 
stans, manibus iunctis, versus ad populum dicit: 

Oremus, dilectissimi, Deum Patrem omnipotentem, 

ut super hos neophytos 

Spiritum Sanctum benignus effundat, 

qui illos abundantia suorum confirmet donorum, 

et unctione sua Christi, Filii Dei, conformes perficiat. 

Et omnes per aliquod temporis spatium in silentio orant. 

230. Deinde celebrans (et presbyteri qui ipsi sociantur) manus 
super omnes confirmandos imponunt. Solus autem celebrans dicit: 

Deus omnipotens, Pater Domini nostri Iesu Christi, 
qui hos famulos tuos regenerasti 
ex aqua et Spiritu Sancto, 
liberans eos a peccato, 

tu, Domine, immitte in eos Spiritum Sanctum Paraclitum; 
da eis spiritum sapientiae et intellectus, 
spiritum consilii et fortitudinis, 

spiritum scientiae et pietatis; 
adimple eos spiritu timoris tui. 

Per Christum Dominum nostrum. 

Omnes: 

Arnen. 

231 . Tunc celebranti offertur a ministro sanctum Chrisma. Unus- 
quisque confirmandorum accedit ad celebrantem; vel pro opportuni- 
tate ipse celebrans accedit ad singulos confirmandos. Patrinus autem 
(vel matrina) ponit manum dexteram super umerum eius et dicit 
celebranti nomen eius, vel confirmandus sua sponte nomen profert. 

Celebrans, summitate pollicis dexterae manus Chrismate intincta, 
ducit pollice signum crucis in fronte confirmandi, dicens: 

N., accipe signaculum Doni Spiritus Sancti. 

Confirmatus: 

Amen. 

Celebrans subdit: 

Pax tibi. 

Confirmatus: 

Et cum spiritu tuo. 

Si autem alii presbyteri ad sacramentum conferendum celebranti 
sociantur, ipsis omnia vascula sancti Chrismatis ab Episcopo, si adest, 
praebentur. 

Confirmandi accedunt ad celebrantem vel ad presbyteros; aut, pro 
opportunitate, celebrans et presbyteri accedunt ad confirmandos, qui 
unguntur modo supra descripto. 

Inter unctionem cani potest aliquis cantus aptus. 

Celebratio Eucharistiae 

232 . Omisso Symbolo, statim fit oratio universalis, quam neo- 
phyti primum participant. 

Dum oblata ad altare portantur, nonnulli ex eis ea deferunt. 

233 . In Prece eucharistica I, mentio fiat neophytorum in Hanc 
Igitur, et patrinorum in Memento (n. 377). Si sumatur Prex euchari- 
stica II, III vel IV, addantur pro neophytis verba inserenda, quae 
inveniuntur n. 391. 

234. Expedit ut neophyti sacram communionem recipiant sub 
utraque specie, una cum patrinis, matrinis, parentibus et coniugibus, 
necnon catechistis laicis. 

Ante communionem, id est ante Ecce Agnus Dei, celebrans 
neophytos breviter monere potest de pretio tanti mysterii, quod est 
initiationis culmen et totius vitae christianae centrum. 


DE TEMPORE MYSTAGOGIS 


235. Ut primi gressus neophytorum firmiores sint, optatur ut in 
omnibus adiunctis a communitate fidelium, a patrinis suis et a pa- 
storibus attente et familiariter adiuventur. Omnino curetur, ut ple- 
nam et iucundam insertionem in communitatem assequantur. 

236. Per totum tempus paschale, in Missis dominicalibus, loca 
particularia neophytis propria inter fideles serventur. Omnes neophyti 
studeant Missas cum patrinis suis participare. In homilia et, pro 
opportunitate, etiam in oratione universali de illis ratio habeatur. 

237. Ad claudendum tempus mystagogiae, in fine temporis pascha- 
lis, circa dominicam Pentecostes, habeatur aliqua celebratio, addi- 
tis etiam externis festivitatibus iuxta consuetudines regionis. 

238. In anniversario Baptismi optandum est ut neophyti iterum 
congregentur ad gratias Deo agendas, spiritualem experientiam inter 
se conferendam et novas sumendas vires. 

239. Ad ineundum cum novis Ecclesiae suae membris pastorale 
commercium, curam habeat Episcopus, praesertim si ipse sacramentis 
initiationis praesidere nequierit, ut semel saltem in anno, quantum 
fieri potest, neophytos nuper baptizatos conveniat celebrationique 
Eucharisticae praesideat, in qua ipsis sub utraque specie communi- 
care licet. 


CAPUT II 

240 . In adiunctis extraordinariis, quando candidatus omnes gra- 
dus initiationis percurrere nequiverit, vel quando Ordinarius loci, de 
sinceritate conversionis christianae candidati de eiusque religiosa ma- 
turitate diudicans, decernit ut sine mora baptismum recipiat, ipse 
permittere potest pro singulis casibus ut usurpetur ritus hic simpli- 
cior, in quo vel omnia uno tractu absolvuntur (nn. 245-273), vel datur 
etiam facultas habendi, praeter celebrationem sacramentorum, unum 
vel alterum ritum sive catechumenatus sive temporis purificationis 
et illuminationis (nn. 274-277). 

241 . Antequam baptizetur candidatus, qui patrinum (vel matri- 
nam) sibi elegerit (cf. Praenotanda, n. 43) communitatemque loci 
frequentaverit (cf. ib., nn. 12 et 19 § 2), oportet ut tempore congruo 
instructus et praeparatus sit, quo melius rationes propter quas Baptis- 
mum petierit purificentur et conversio fidesque eius maturescere 
queant. 

242. Praeter praesentationem et receptionem candidati, ritus signi- 
ficat eius manifestam firmamque voluntatem petendi initiationem 
christianam necnon assensum Ecclesiae; deinde, post aptam liturgiam 
verbi, celebratio omnium sacramentorum initiationis peragitur. 

243 . Ritus ex more celebratur intra Missam, cuius lectiones apte 
seligantur, formularium autem sumatur e Missa initiationis vel ex 
alia; post Baptismum et Confirmationem, neophytus celebrationis 
eucharisticae primum partem habet. 

244 . Celebratio fiat, quantum fieri potest, die dominica (cf. Prae- 
notanda, n. 59), cum actuosa participatione communitatis loci. 


Ritus receptionis 

245 . Fidelibus psalmum vel hymnum aptum pro opportunitate 
cantantibus, sacerdos, sacris vestibus indutus, procedit extra limen vel 
in atrium vel ingressum vel etiam in locum aptum ecclesiae, ubi can- 
didatus cum patrino (matrina) consistit, ante liturgiam verbi. 

246 . Celebrans candidatum humaniter salutat. Alloquens deinde 
eum eiusque patrinum atque circumstantes, gaudium Ecclesiae gra- 
tumque animum significat, et patrino amicisque opportune in memo- 
riam vocat experientiam propriam sensumque religiosum quo candi- 
datus, iter suum spirituale secutus, ad hodiernum diem pervenit. 

Deinde invitat candidatum eiusque patrinum (matrinam) ut acce- 
dant. Dum veniunt et locum occupant coram sacerdote, cantus aptus, 
si libet, peragitur, v. g. Ps 62, 1-9. 

247 . Postea celebrans, ad candidatum conversus, eum interrogat: 

N., quid petis ab Ecclesia Dei? 

Candidatus: 

Fidem. 

Celebrans: 

Fides quid tibi praestat? 

Candidatus: 

Vitam aeternam. 

Aliis etiam verbis uti potest celebrans ad interrogandum candida- 
tum de eius proposito, et admittere liberas responsiones: v. g., post 
primam interrogationem Quid petis? Quid vis? Ad quid? admittere 
licet verba: Gratiam Christi, vel Ingressum in Ecclesiam, vel Vitam 
aeternam, vel alia convenientia, quibus deinde celebrans interrogatio- 
nes suas aptabit. 

248 . Postea celebrans, iterum pro necessitate accommodans ser- 
monem suum responsionibus acceptis, candidatum denuo alloquitur, 
his vel similibus verbis: 

Vita aeterna haec est, ut cognoscas Deum verum et quem 
misit, Iesum Christum. Ipse enim, a mortuis suscitatus, a 
Deo constitutus est vitae princeps et universorum, visibilium 
atque invisibilium, Dominus. 

Hanc autem vitam una cum Baptismo hodie non postu- 
lares, nisi Christum iam notum haberes et discipulus eius 
fieri voluisses. Verbum igitur eius antea audisti, mandata 
eius servare voluisti et communionis fraternae et orationis 
partem habuisti? Haec omnia, ut fieres christianus, iam fe- 
cisti? 

Candidatus: 

Feci. 

249. Ad patrinum (matrinam) conversus, petit: 

Tu, qui huius candidati patrinus (matrina) advenis, iri- 
dicas coram Deo eum dignum esse, qui hodie ad sacramenta 
initiationis christianae admittatur? 

Patrinus: 

Eum dignum esse iudico. 

Celebrans: 

Paratus es candidatum (vel: N.)> pro quo testimonium 
reddidisti, verbo et exemplo ad serviendum Christo iterum 
adiuvare? 

Patrinus: 

Paratus sum. 

250. Tunc celebrans concludit, manibus iunctis, dicens: 

Oremus. 

Tibi, clementissime Pater, pro hoc famulo tuo gratias agimus, 
quod te iam, multimodis praevenientem, quaesivit, 
tibique, hodie vocanti, coram Ecclesia respondit. 

Nunc igitur concede benignus, 

ut ad consummationem consilii caritatis tuae 

laetanter perveniat. 

Per Christum Dominum nostrum. 

Omnes: 

Amen. 

Introductio in ecclesiam 

251. Deinde celebrans, his vel similibus verbis, candidatum invitat: 

N„ f ingredere in ecclesiam, ut partem habeas noblscum 
mensae verbi Dei. 

Et candidatus cum patrino suo (matrina sua) intrat in ecclesiam. 
Interea fit cantus aptus. 


LlTURGIA VERBI 

252. Cum candidatus eiusque patrinus (matrina) ad sedes suas 
et celebrans in presbyterium pervenerint, omissis ritibus initialibus 
Missae, incipit liturgia verbi. 


Lectiones et homilia 

253. Lectiones cum psalmis responsoriis et versibus ante Evan- 
gelium seliguntur ex iis quae n. 388 indicantur; sumi possunt etiam 
lectiones dominicae vel festivitatis occurrentis. Deinde fit homilia. 


Deprecatio et ritus paenitentialis 

254. Post homiliam, candidatus accedit cum patrino (matrina) 
coram celebrante. Tunc tota congregatio hanc deprecationem facit 
vel aliam similem: 

Oremus pro hoc dilecto, sacramenta Christi postulante, 
et pro nobis quoque peccatoribus, ut, ad Christum credente 
et paenitente animo gradientes, in novitate vitae indesinenter 
ambulemus. 

Lector: 

Ut in nobis omnibus sensum verae paenitentiae renovare 
et accendere dignetur, Dominum precemur. 

Exaudi, Domine. 

Lector: 

Ut, qui per Baptismum mortui sumus peccato, salvati 
a Christo, gratiam eius ostendere valeamus, Dominum pre- 
cemur. 

Exaudi, Domine. 

Lector: 

Ut hic famulus, pietate Dei fidens et corde compunctus, 
ad occursum Christi Salvatoris se disponat, Dominum 
precemur. 

ty. Exaudi, Domine. 

Lector: 

Ut Christum sequens, qui tollit peccatum mundi, ab huius 
peccati contagione sanetur eiusque pressura solvatur, Do- 
minum precemur. 

Exaudi, Domine. 

Lector: 

Ut a Spiritu Sancto mundetur eiusque ductu in omnem 
sanctitatem dirigatur, Dominum precemur. 

Exaudi, Domine. 

Lector: 

Ut, per sacramentum Baptismi cum Christo consepultus, 
peccato moriatur ac Deo semper vivat, Dominum precemur. 

y. Exaudi, Domine. 

Lector: 

Ut, ad Patrem accedens, fructus sanctitatis et caritatis 
afferat, Dominum precemur. 

fy. Exaudi, Domine. 

Lector: 

Ut mundus universus, pro quo Pater dilectum Filium tra- 

didit, dilectioni eius credat et ad eam convertatur, Dominum 

precemur. 

iji. Exaudi, Domine. 

Post deprecationem, candidatus, caput inclinans vel genua flectens, 
una cum congregatione confessionem generalem facit, quam, secun- 
dum adiuncta, omittere licet. 

Oratio exorcismi et unctio catechumeni 

255. Omisso Misereatur, celebrans concludit, dicens hanc ora- 
tionem: 

Domine Deus omnipotens, 

qui Filium tuum unigenitum misisti, 

ut hominem, peccati servitute captivum, 

filiorum tuorum libertate donares, 

te humillime pro hoc famulo deprecamur, 

ut, qui, huius mundi expertus illecebras 

et diaboli tenta tus insidiis, 

coram te se agnovit peccatorem, 

eum passione et resurrectione Filii tui 

a potestate tenebrarum eripias 

et, eiusdem Christi gratia munitum, 

in itinere vitae suae sine intermissione custodias. 

Per Christum Dominum nostrum. 

Omnes: 

Amen. 

256. Prosequitur celebrans: 

Muniat te virtus Christi Salvatoris, 
in cuius signum te oleo linimus salutis 
in eodem Christo Domino nostro, 
qui vivit et regnat in saecula saeculorum. 

Omnes: 

Amen. 

Candidatus linitur Oleo catechumenorum in pectore vel in utraque 
manu vel etiam, si opportunum esse videtur, in aliis partibus corporis. 

Unctio haec omitti potest de iudicio Conferentiae Episcopalis. 
Quo in casu, celebrans dicit: 

Muniat te virtus Christi Salvatoris, 
qui vivit et regnat in saecula saeculorum. 

Omnes: 

Amen. 

Et statim manum imponit super candidatum, nihil dicens. 

Celebratio Baptismi 

Monitio celebrantis 

257. Postea candidatus cum patrino (matrina) ad fontem acce- 
dit. Celebrans, astantes alloquens, hanc vel similem monitionem iis 
adhibet: 

Fratres dilectissimi, misericordiam Dei Patris omnipo- 
tentis obsecremus pro hoc famulo Dei N., qui sanctum Bapti- 
smum postulat. Quem ipse vocavit et ad hanc horam adduxit, 
ei lumen et robur largiatur, ut forti animo adhaereat Chri- 
sto, et fidem Ecclesiae profiteatur. Et det ei renovationem 
Spiritus Sancti, quem instanter super hanc aquam sumus 
invocaturi. 

Benedictio aquae 

258. Tunc celebrans, ad fontem conversus, profert benedictionem 
hanc: 

Deus, qui invisibili potentia 

per sacramentorum signa mirabilem operaris effectum, 
et creaturam aquae multis modis praeparasti, 
ut Baptismi gratiam demonstraret; 

Deus, cuius Spiritus 

super aquas inter ipsa mundi primordia ferebatur, 
ut iam tunc virtutem sanctificandi 

aquarum natura conciperet; 

Deus, qui regenerationis speciem 
in ipsa diluvii effusione signasti, 
ut unius eiusdemque elementi mysterio 
et finis esset vitiis et origo virtutum; 

Deus, qui Abrahae filios 

per mare Rubrum sicco vestigio transire fecisti, 
ut plebs, a Pharaonis servitute liberata, 
populum baptizatorum praefiguraret; 

Deus, cuius Filius, in aqua Iordanis a Ioanne baptizatus, 
Sancto Spiritu est inunctus, 
et, in cruce pendens, 

una cum sanguine aquam de latere suo produxit, 
ac, post resurrectionem suam, discipulis iussit: 

« Ite, docete omnes gentes, 

baptizantes eos in nomine Patris, et Filii, et Spiritus Sancti »: 

Respice in faciem Ecclesiae tuae, 

eique dignare fontem Baptismatis aperire. 

Sumat haec aqua Unigeniti tui gratiam de Spiritu Sancto, 
ut homo, ad imaginem tuam conditus, 
sacramento Baptismatis 
a cunctis squaloribus vetustatis ablutus, 
in novam infantiam 

ex aqua et Spiritu Sancto resurgere mereatur. 

Celebrans manu dextera tangit aquam et pergit: 

Descendat, quaesumus, Domine, in hanc plenitudinem fontis 
per Filium tuum virtus Spiritus Sancti, 
ut omnes, cum Christo consepulti per Baptismum in mortem, 
ad vitam cum ipso resurgant. 

Per Christum Dominum nostrum. 

Omnes: 

Arnen. 

Aliae formulae ad libitum, n. 389. 

Tempore autem paschali, si praesto est aqua baptismalis in Vigilia 
paschali benedicta, ne desit Baptismo elementum gratiarum actionis 
et deprecationis, fit benedictio et invocatio Dei super aquam secun- 
dum formulas, quae invenitur n. 389, ratione habita variationis textus 
in fine earundem formularum. 


Abrenuntiatio 

259. Consecratione fontis peracta, celebrans candidatum inter- 
rogat: 

Formula A 

Abrenuntias Satanae et omnibus operibus et seductionibus 
eius? 

Candidatus: 

Abrenuntio. 

Vel 

Formula B 

Abrenuntias Satanae? 

Candidatus: 

Abrenuntio. 

Celebrans: 

Et omnibus operibus eius ? 

Candidatus: 

Abrenuntio. 

Celebrans: 

Et omnibus pompis eius? 

Candidatus: 

Abrenuntio. 


ORDO SIMPLICIOR INITIATIONIS ADULTI 


99 


Vel 

Formula C 

Abrenuntias peccato, ut in libertate filiorum Dei vivas? 

Candidatus: 

Abrenuntio. 

Celebrans: 

Abrenuntias seductionibus iniquitatis, ne peccatum tibi do- 
mine tur? 

Candidatus: 

Abrenuntio. 

Celebrans: 

Abrenuntias Satanae, qui est auctor et princeps peccati? 

Candidatus: 

Abrenuntio. 

Hae formulae, si casus ferat, pressius accommodari possunt a Confe- 
rendis Episcopalibus, praesertim si necesse est ut electus abrenuntiet 
superstitionibus, divinationibus et magicis artibus (cf. supra n. 80). 

Professio fidei 

260. Deinde celebrans candidatum interrogat: 

N., credis in Deum Patrem omnipotentem, creatorem 
caeli et terrae? 

Candidatus: 

Credo. 

Celebrans: 

Credis in Iesum Christum, Filium eius unicum, Dominum 
nostrum, natum ex Maria Virgine, passum et sepultum, qui 
a mortuis resurrexit et sedet ad dexteram Patris ? 

Candidatus: 

Credo. 

Celebrans: 

Credis in Spiritum Sanctum, sanctam Ecclesiam catho- 
licam, Sanctorum communionem, remissionem peccatorum, 
carnis resurrectionem et vitam aeternam? 

Candidatus: 

Credo. 

Post suam professionem fidei, candidatus statim immergitur vel 
abluitur. 


Ritus Baptismi 

261. Si Baptismus fit per immersionem sive totius corporis sive 
capitis tantum, provideatur ut iura pudicitiae et decoris serventur. 

Celebrans, candidatum tangens, illum vel caput eius ter immer- 
gendo et toties erigendo, baptizat, sanctissimam Trinitatem semel 
tantum invocans: 

N., ego te baptizo in nomine Patris, 
immergit primo 
et Filii, 

immergit secundo 
et Spiritus Sancti, 
immergit tertio 

Patrinus vel matrina vel ambo baptizandum tangit. 

Post Baptismum opportune profertur brevis acclamatio populi 
(cf. nn. 391-411). 

262. Si autem Baptismus fit per infusionem, celebrans haurit 
aquam baptismalem e fonte, et, eam ter infundens supra caput can- 
didati inclinatum, baptizat eum in nomine sanctissimas Trinitatis: 

N., ego te baptizo in nomine Patris, 
fundit primo 
et Filii, 

fundit secundo 
et Spiritus Sancti, 
fundit tertio 

Patrinus vel matrina vel ambo manum dexteram super dexterum 
electi umerum imponit. 

Post Baptismum opportune profertur brevis acclamatio populi 
(cf. n. 390). 

Ritus explanativi 


Unctio post Baptismum 

[263.] Si autem celebratio Confirmationis, peculiari de causa, a 
Baptismo separatur, tunc, post immersionem vel infusionem aquae, 
celebrans unctionem Chrismatis modo consueto ministrat, dicens 
super baptizatum: 

Deus omnipotens, Pater Domini nostri Iesu Christi, 
qui te regeneravit ex aqua et Spiritu Sancto, 
quique dedit tibi remissionem omnium peccatorum, 
ipse te linit chrismate salutis, 
ut, eius aggregatus populo, 

Christi sacerdotis, prophetae et regis membrum permaneas 
in vitam aeternam. 

Baptizatus: 

Amen. 

Postea celebrans baptizatum sacro Chrismate in vertice capitis 
linit, nihil dicens. 


Impositio vestis candidae 

264. Celebrans dicit: 

N., nova creatura factus es 
et Christum induisti. 

Accipe ergo vestem candidam, 
quam perferas immaculatam 
ante tribunal Domini nostri Iesu Christi, 
ut habeas vitam aeternam. 

Baptizatus: 

Amen. 

Ad verba Accipe ergo vestem candidam, patrinus (matrina) neo- 
phyto imponit vestem albam, nisi color aptior consuetudinibus loci 
requiratur. 

Pro opportunitate, hic ritus omitti potest. 


Traditio cerei accensi 

265. Postea celebrans cereum paschalem manibus accipit vel tan- 
git, dicens: 

Accede, patrine (matrina), ut lumen neophyto tradas. 

Accedit patrinus (matrina) et cereum e cereo paschali accendit, 
eumque neophyto porrigit. Deinde celebrans ait: 

Lux in Christo factus es. 

Ut filius lucis indesinenter ambula, 
ut, in fide perseverans, 
advenienti Domino occurrere valeas 
cum omnibus Sanctis in aula caelesti. 

Baptizatus: 

Arnen. 


Celebratio Confirmationis 

266. Inter celebrationem Baptismi et Confirmationis, pro oppor- 
tunitate, editur a congregatione cantus aptus. 

267. Si Baptismus ab Episcopo datus est, expedit ut ipse Confir- 
mationem quoque statim ministret. 

Absente vero Episcopo, Confirmatio dari potest a presbytero, qui 
Baptismum contulit. 

268. Neophytum coram se stantem celebrans breviter alloquitur, 
his vel similibus verbis: 

N., in Christo regeneratus et membrum Christi eiusque 
populi sacerdotalis effectus, tibi nunc superest ut in nos 
effusum accipias Spiritum Sanctum, qui, super Apostolos 
die Pentecostes a Domino missus, ab ipsis eorum que suc- 
cessoribus datus est baptizatis. 

Tu ergo pariter accipies promissam Spiritus Sancti vir- 
tutem, qua, perfectius Christo conformatus, dominicae pas- 
sionis et resurrectionis testimonium perhibeas et actuosum 
Ecclesiae membrum efficiaris, in aedificationem Corporis Chri- 
sti in fide et caritate. 

Deinde celebrans stans, manibus iunctis, versus ad populum dicit: 

Oremus, dilectissimi, Deum Patrem omnipotentem, 

ut super hunc neophytum 

Spiritum Sanctum benignus effundat, 

qui eum abundantia suorum confirmet donorum, 

et unctione sua Christi, Filii Dei, conformem perficiat. 

Et omnes per aliquod temporis spatium in silentio orant. 

269. Deinde celebrans, manibus super confirmandum impositis, 
dicit: 

Deus omnipotens, Pater Domini nostri Iesu Christi, 

qui hunc famulum tuum regenerasti 

ex aqua et Spiritu Sancto, 

liberans eum a peccato, \ 

tu, Domine, immitte in eum Spiritum Sanctum Paraclitum; 

da ei spiritum sapientiae et intellectus, 

spiritum consilii et fortitudinis, 

spiritum scientiae et pietatis; 

adimple eum spiritu timoris tui. 

Per Christum Dominum nostrum. 

Omnes: 

Amen. 

270. Tunc confirmandus accedit ad celebrantem. Patrinus autem 
(vel matrina) ponit manum dexteram super umerum eius et dicit 
celebranti nomen eius, vel confirmandus sua sponte nomen profert. 

Celebrans, summitate pollicis dexterae manus Chrismate intincta, 
ducit pollice signum crucis in fronte confirmandi, dicens: 

N., accipe signaculum Doni Spiritus Sancti. 

Confirmatus: 

Amen. 

Celebrans subdit: 

Pax tibi. 

Confirmatus: 

Et cum spiritu tuo. 


Celebratio Eucharistia 

271 . Omisso Symbolo, statim fit oratio universalis, quam neophy- 
tus primum participat. 

Neophytus oblata ad altare defert. 

272 . In Prece eucharistica I, mentio fiat neophyti in Hanc Igitur 
et patrini in Memento (n. 377). Si sumatur Prex eucharistica II, III 
vel IV, addantur pro neophyto verba inserenda, quae inveniuntur 
n. 412. 

273 . Expedit ut neophytus sacram communionem recipiat sub 
utraque specie, una cum patrino, matrina, parentibus et coniugi 
necnon catechistis laicis. 

Ante communionem, id est ante Ecce Agnus Dei, celebrans 
neophytum monere breviter potest de pretio tanti mysterii, quod est 
initiationis culmen et totius vitae christianae centrum. 


274 . In adiunctis extraordinariis, uti sunt morbus, senium, mu- 
tatio commorationis, longa itinera, etc., quando: 

a) candidatus non potuit totum catechumenatum vel ritu apto, 
incipere vel inceptum persolvere cum omnibus ritibus; 

b) et aliunde bono ipsius spirituali detrimento esset si, adhibito 
ritu priore, privaretur beneficiis longioris praeparationis, 

tunc magni refert ut, cum permissione Episcopi, ritus prior augea- 
tur uno vel pluribus elementis Ordinis completi. 

275 . Hic ritus auctus praebet facultatem faciendi sive ut novus ali- 
quis candidatus alios provectiores consequatur, additis opportune 
ritibus initialibus Ordinis completi (v. g.: ingressu in catechumenatum, 
exorcismis minoribus, benedictionibus, etc.); sive ut perficiat solus 

quod, inceptum cum aliis, non fuerit absolutum (v. g.: electio, ritus 
purificationis et illuminationis, sacramenta ipsa). 

276. Accommodationes, prudentia pastorum faciendae, provideri 
possunt, collatione habita inter ritum priorem et ritum auctum, 
modo sequenti: 

1) simpliciter addendo: v. g. ritus temporis catechumenatus 
(nn. 106-132), traditiones (nn. 183-192); 

2) dividendo et ampliando vel ritum receptionis (nn. 245-251) vel 
liturgiam verbi (nn. 252-256). In ritu receptionis, nn. 245-247 augeri 
possunt ad instar Ritus ad faciendum catechumenum (nn. 73-97); 
ablatis autem pro opportunitate nn. 246-247, nn. posteriores 248-249 
possunt dare locum ritui electionis. In liturgia verbi, nn. 253-255 
aptari possunt ad unum vel alterum scrutinium (nn. 160-179), etc.; 

3) adhibendo partem huius ritus simplicioris loco aliquorum 
rituum Ordinis communis seu completi; vel, quando recipiuntur fau- 
tores (qui vulgo dicuntur « sympathizantes ») (cf. Praenotanda, n. 12 
§ 3), coniungendo ritum ad catechumenos faciendos (nn. 73-97) et elec- 
tionem (nn. 143-151). 

277. In usu huius ritus aucti curetur: 

1) ut catechesis candidati sit integra; 

2) ut ritus celebretur cum actuosa participatione alicuius congre- 
gationis; 

3) ut, sacramentis acceptis, neophyto tribuatur, quantum fieri pot- 
est, tempus mystagogiae. 


CAPUT III 


ORDO BREVIOR INITIATIONIS ADULTI 
IN PROXIMO PERICULO VEL 
IN ARTICULO MORTIS ADHIBENDUS 


278. Qui in proximo periculo mortis versatur, sive catechumenus 
sive non catechumenus baptizari potest ritu breviore infrascripto 
(nn. 283-294), dummodo, nondum in ipso mortis articulo degens, in- 
terrogationes audire iisque respondere valeat. 

279. Si est catechumenus iam receptus, promittere debet se, 
post recuperatas vires, catechesim consuetam absoluturum esse. Si 
non est catechumenus, oportet ut seria signa ostendat conversionis 
ad Christum et abrenuntiationis gentilitiis cultibus, neque vitae mo- 
ralis obicibus alligari videatur (v.g. polygamia « simultanea », etc.); 
praeterea promittat se, post restitutam sanitatem, totum curriculum 
initiationis sibi congruentis secuturum. 

280. Hic ritus catechistis et laicis praesertim aptatur. 

Attamen etiam presbyter et diaconus, in casu urgentioris necessi- 
tatis, hoc ritu uti poterunt. De more tamen presbyter et diaconus adhi- 
beant ritum qui simplicior appellatur (n. 240-273), inductis necessariis, 
pro loco et tempore, accommodationibus. 

Presbyter autem qui baptizat, et sacrum Chrisma habeat tempus- 
que supersit, ne praetermittat, post Baptismum, conferre Confirma- 
tionem, omissa hoc in casu chrismatione post Baptismum (n. 263). 

Item, si fieri potest, tum presbyter tum diaconus, et, pro oppor- 
tunitate, etiam catechista vel laicus, qui facultatem habeat sacram 
communionem distribuendi, Eucharistiam neophyto ministrent. Quo 
in casu, sacramentum ante ritus celebrationem deferri potest et, 
tempore ipsius celebrationis, super mensa, alba tobalea cooperta, hono- 
rifice collocatur. 

281. In articulo autem mortis seu, morte imminente, quando tem- 
pus urget, minister, omissis ceteris, aquam, etsi non benedictam, sed 
naturalem, in caput infirmi infundit, formulam consuetam dicens 
(cf. Praenotanda generalia de initiatione christiana, n. 23). 

282. Pro iis, qui sive in proximo periculo sive in articulo mortis 
baptizati sunt, provideatur, si redeant ad sanitatem, ut catechesi apta 

instituantur, et, in ecclesiam tempore opportuno recepti, ceteris sacra- 
mentis initiationis donentur. Quo in casu serventur, cum debitis ac- 
commodationibus, principia, quae nn. 295-305 statuuntur. 


Initium ritus 

283. Catechista vel laicus, postquam familiam humaniter brevi- 
terque salutavit, statim cum ipso infirmo colloquitur de petitione 
eius et, si non est catechumenus, de rationibus conversionis eius; 
deinde, postquam iudicavit de opportunitate Baptismi, eum, pro 
necessitate, breviter catechizat. 

284. Postea circa infirmum invitat familiam eius, patrinum (matri- 
nam), aliquos propinquos et amicos, e quibus eligetur unus vel 
alter testis. Et praeparatur aqua, etiam non benedicta. 


Collocutio 

285. Deinde, ad infirmum rediens, minister iterum eum interrogat, 
his vel similibus verbis: 

Dilectissime, Baptismum petisti, quia, sicut christiani, aeter- 
nam vis habere vitam. Vita autem aeterna haec est, ut cogno- 
scas Deum verum et quem misit Iesum Christum. Haec est 
Christianorum fides: hoc notum habes? 

Infirmus: 

Notum habeo. 

Minister: 

Et una cum fide in Iesum Christum opus tibi erit ut 
etiam mandata eius servare velis, uti faciunt christiani: hoc 
pariter notum habes? 

Infirmus: 

Notum habeo. 

Minister: 

Vis ergo ad modum Christianorum vivere? 


108 


ORDO INITIATIONIS CHRISTIANAE ADULTORUM 


Infirmus: 

Volo. 

Minister: 

Promitte Igitur te, postquam vires recuperaveris, tempus 
insumpturum ut Christum melius cognoscas et curriculum 
institutionis christianae sequaris. 

Infirmus: 

Promitto. 

286 . Tunc, ad patrinum et ad testes conversus, minister interro- 
gat eos, his vel similibus verbis: 

Tu, qui sponsionem eius (vel: N.) audisti, patrlne, pro- 
mittis eam in mentem eius revocare eumque adiuvare, ut 
doctrinam Christi ediscat, communitatem frequentet bonus- 
que christianus evadat? 

Patrinus: 

Promitto. 

Minister: 

Et vos, qui testes adestis, de eius promissione sponsores 
estis? 

Testes: 

Sponsores sumus. 

287 . Ad infirmum iterum conversus, minister dicit: 

Proinde, secundum mandatum Domini Iesu, baptizaberis in 
vitam aeternam. 

Pro tempore et opportunitate, legit aliqua verba evangelica, quae, 
si fieri potest, explanat, v. g.: 

Io 3, 1-6: « Nisi quis renatus fuerit, non potest videre regnum Dei ». 
Io 6, 44-46: « Qui credit habet vitam aeternam ». 

Mt 22, 35-40: « Hoc est maximum et primum mandatum ». 

Mt 28, 18-20: « Docete omnes gentes, baptizantes eos» . 

Mc 1, 9-11: « Baptizatus est a Ioanne in Iordane ». 

Deprecatio 

288 . Postea astantes invitat ut secum hanc deprecationem pro- 
ferant: 

Pro hoc infirmo, qui gratiam Baptismi postulat, pro pa- 
trino eius, pro tota familia et amicis, Dei omnipotentis mi- 
sericordiam invocemus. 

Minister (vel unus inter astantes) unam alteramve ex invocatio- 
bus sequentibus profert: 

Ut fidem eius in Christum, Filium tuum et Salvatorem 
nostrum, augere digneris: 

Te rogamus, audi nos. 

Ut eius desiderium vitam aeternam habendi et regnum 
caelorum ingrediendi exaudire digneris: 

Te rogamus, audi nos. 

Ut spem eius te cognoscendi, creatorem mundi et Pa- 
trem hominum, adimplere digneris: 

ty. Te rogamus, audi nos. 

Ut eum a peccatis suis per Baptismum absolvere et sanc- 
tificare digneris: 

ty. Te rogamus, audi nos. 

Ut ei salutem, quam Christus passione et resurrectione 
sua promeruit, largiri digneris: 

ty. Te rogamus, audi nos. 

Ut in caritate tua adoptionem filiorum tuorum ei tribuere 
digneris: 

ty. Te rogamus, audi nos. 

Ut ad sanitatem eum restituere eique tempus Christum 
penitius cognoscendi et imitandi concedere digneris: 

ty. Te rogamus, audi nos. 

Ut nos omnes Christi discipulos, in unum corpus bap- 
tizatos, in una semper fide et caritate conservare digneris: 

Te rogamus, audi nos. 

Invocationes supradictas accommodare licet pro opportunitate. 

289. Minister hac oratione deprecationem concludit: 

Exaudi, Domine, orationem nostram 

et, fidem desideriumque dilecti tui N. respiciens, 

praesta, ut ex hac aqua, 

quam ad supernam hominum nativitatem elegisti, 
passioni et resurrectioni Christi efficiatur conformis, 
remissionem omnium peccatorum suorum consequatur, 
filius constituatur adoptionis tuae 
et populo sancto tuo annumeretur. 

[Concede etiam ut, ad sanitatem restitutus, 
tibi in Ecclesia gratiarum referat actiones 
et, mandatis Christi fideliter inhaerens, 
perfectus eius efficiatur discipulus.] 

Per Christum Dominum nostrum. 

Omnes: 

Arnen. 

Abrenuntiatio et professio fidei 

290. Deinde minister, infirmum respiciens, postulat ab eo abre- 
nuntiationem fideique professionem: 

Abrenuntias Satanae et omnibus operibus et seductio- 
nibus eius? 

Infirmus: 

Abrenuntio. 

Pro opportunitate, minister potest usurpare formulam ampliorem 
(cf. n. 217) et accommodationem de qua in n. 80 Et pergit: 

Credis in Deum Patrem omnipotentem, creatorem caeli 
et terrae? 

Infirmus: 

Credo. 

Minister: 

Credis in Iesum Christum, Filium eius unicum, Dominum 
nostrum, natum ex Maria Virgine, passum et sepultum, qui 
a mortuis resurrexit et sedet ad dexteram Patris? 

Infirmus: 

Credo. 

Minister: 

Credis in Spiritum Sanctum, sanctam Ecclesiam catho- 
licam, Sanctorum communionem, remissionem peccatorum, 
carnis resurrectionem et vitam aeternam? 

Infirmus: 

Credo. 

Ritus Baptismi 

291. Deinde minister, pronuntians nomen, quod infirmus accipere 
desiderat, baptizat eum, dicens: 

N., ego te baptizo in nomine Patris, 
fundit aquam primo 
et Filii, 

fundit aquam secundo 
et Spiritus Sancti, 
fundit aquam tertio 

Si minister Baptismi est diaconus, post infusionem aquae, unctio- 
nem Chrismatis post Baptismum, modo et formula consueta (n. 263), 
ministrare poterit. 


292. Si nec Confirmatio nec sacra Communio dari potest, statim 
post Baptismum minister dicat: 

N.., a peccatis tuis liberatus et a Deo Patre regeneratus, 
factus es filius eius in Christo. Mox, si Deus annuerit, pleni- 
tudinem Spiritus Sancti per Confirmationem accipies, et, ad 
altare Dei accedens, particeps fies mensae sacrificii eius. Nunc 
autem, in spiritu adoptionis filiorum, quem hodie recepisti, 
una noblscum ora, uti Dominus nos docuit orare. 

Et neophytus astantesque omnes una cum ministro simul dicunt 
Orationem dominicam (cf. infra, n. 294). 


Ritus Confirmationis 

293 . Si Baptismus a presbytero datus est, hic Confirmationem con- 
ferre potest (cf. supra n. 280), praemissa admonitione, his vel simi- 
libus verbis: 

N., in Christo regeneratus et membrum Christi eiusque 
populi sacerdotalis effectus, tibi nunc superest ut in nos 
effusum accipias Spiritum Sanctum, qui, super Apostolos 
die Pentecostes a Domino missus, ab ipsis eorumque suc- 
cessoribus datus est baptizatis. 

Deinde, pro opportunitate, astantes invitat ut per aliquod tem- 
poris spatium in silentio orent. Expleta oratione, presbyter, manibus 
super confirmandum impositis, dicit: 

Deus omnipotens, Pater Domini nostri Iesu Christi, 
qui hunc famulum tuum regenerasti 
ex aqua et Spiritu Sancto, 
liberans eum a peccato, 

tu, Domine, immitte in eum Spiritum Sanctum Paraclitum; 

da ei spiritum sapientiae et intellectus, 

spiritum consilii et fortitudinis, 

spiritum scientiae et pietatis; 

adimple eum spiritu timoris tui. 

Per Christum Dominum nostrum. 

Omnes: 

Arnen. 

Tunc presbyter, summitate pollicis dexterae manus Chrismate in- 
tincta, ducit pollice signum crucis in fronte confirmandi, dicens: 

N., accipe signaculum Doni Spiritus Sancti. 

Confirmatus: 

Amen. 

Presbyter subdit: 

Pax tibi. 

Confirmatus: 

Et cum spiritu tuo. 

Urgente vero necessitate, sufficit ut peragatur chrismatio cum 
verbis Accipe signaculum Doni Spiritus Sancti, praemissa, si fieri po- 
test, manuum impositione cum oratione Deus omnipotens. 

Post Confirmationem sacra Communio neophyto dari potest, ser- 
vato ritu infra descripto, n. 294. Secus celebratio recitatione Ora- 
tionis dominicae concluditur. 


Sacra Communio 

294 . Si sacra Communio administratur immediate post Confir- 
mationem, aut post Baptismum cum Confirmatio conferri nequit, mi- 
nister sequentem vel similem monitionem dicere potest, omissis ver- 
bis inter parentheses positis quando Confirmatio data est. 

N., a peccatis tuis liberatus et a Deo Patre regeneratus, 
factus es filius eius in Christo. (Mox, si Deus annuerit, ple- 
nitudinem Spiritus Sancti per Confirmationem accipies.) 
Nunc autem, antequam Corpus Christi suscipias, in spiritu 
adoptionis filiorum, quem hodie recepisti, una noblscum 
ora, uti Dominus nos docuit orare: 

Et neophytus astantesque omnes una cum ministro simul dicunt: 

Pater noster, qui es in caelis: 
sanctificetur nomen tuum; 
adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem, 

sed libera nos a malo. 

Minister accipit hostiam, eamque aliquantulum elevatam tenens, 
ad neophytum versus, dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Neophytus et astantes semel dicunt: 

Domine, non sum dignus ut intres sub tectum meum, 
sed tantum dic verbo, 
et sanabitur anima mea. 

Minister communionem dat neophyto, dicens: 

Corpus Christi. 

Neophytus respondet: 

Arnen. 

Et communicatur. Astantes qui communicare cupiunt, Sacramen- 
tum recipere possunt. 

Communione expleta, minister dicit orationem conclusivam: 

Domine sancte, Pater omnipotens, aeterne Deus, 
te fideliter deprecamur, ut accipienti fratri nostro 
sacrosanctum Corpus Domini nostri Iesu Christi Filii tui, 
tam corpori, quam animae prosit ad remedium sempiternum. 
Qui vivit et regnat in saecula saeculorum. 

Omnes: 

Arnen. 

Infirmus qui, in proximo periculo mortis constitutus, omnia vel 
quaedam sacramenta initiationis recipit, si vires forte recuperaverit, 
consuetam catechesim, sacramenta vel ritus, quae peragi non potue- 
rit, absolvere debet (cf. nn. 279, 295-305). 


CAPUT IV 


DE PFLEPARANDIS AD CONFIRMATIONEM 
ET EUCHARISTIAM ADULTIS QUI, INFANTES BAPTIZATI, 
CATECHESIM NON RECEPERUNT 


295 . Suasiones pastorales, quae sequuntur, eos adultos respiciunt, 
qui ut infantes baptizati, catechesim postea non receperunt neque 
proinde ad Confirmationem et Eucharistiam sunt admissi. Possunt 
tamen casibus similibus aptari, praesertim pro adulto qui in periculo 
vel in articulo mortis baptizatus est. 

Etsi huiusmodi adulti nuntium mysterii Christi nondum au- 
dierunt, eorum tamen condicio a catechumenorum condicione eo 
differt quod iam sunt in Ecclesiam introducti et filii Dei per Bap- 
tismum effecti. Eorum proinde conversio fundatur in Baptismo iam 
accepto, cuius vim exinde explicare debent. 

296 . Eadem ratione ac pro catechumenis, praeparatio horum adul- 
torum tempus protractum requirit (cf. Praenotanda, n. 21), quo fides 
in Baptismo ipsis infusa crescere, ad maturitatem pervenire et plene 
imprimi debet per pastoralem institutionem quae ipsis traditur; eo- 
rundemque vita christiana confirmetur oportet per opportunam di- 
sciplinam quae ipsis proponitur, per iis aptam catechesim, com- 
mercium cum fidelium communitate et quorundam liturgicorum ri- 
tuum participationem. 

297 . Catecheseos ordo plerumque respondet ordini pro catechu- 
menis proposito (cf. Praenotanda, n. 19 § 1); in ea tamen tradenda, 
sacerdos, diaconus vel catechista rationem habeat peculiaris con- 
dicionis horum adultorum qui Baptismo iam sunt donati. 

298 . Sicut catechumenis, ita et his adultis communitas fidelium 
opem suam afferat fraterna caritate et oratione, testimoniumque red- 
dendo de eorum idoneitate cum ad sacramenta erunt admittendi 
(cf. Praenotanda, nn. 4, 19 § 2, 23). 

299 . Adulti a sponsore praesentantur communitati. Tempore vero 
suae formationis unusquisque illorum eligit, sacerdote approbante, 
patrinum, qui ut delegatus communitatis apud ipsum aget, et qui 
eadem munera erga ipsum habebit ac patrinus erga catechumenum 

(cf. Praenotanda, n. 43). Patrinus autem, hoc tempore electus, po- 
terit esse etiam patrinus Baptismi, dummodo revera capax sit hoc 
munus implendi. 

300 . Praeparationis tempus actionibus liturgicis sanctificatur, qua- 
rum prima est ritus quo adulti in communitatem recipiuntur, et se, 
utpote iam Baptismo signatos, partem eius se habere agnoscunt. 

301 . Exinde celebrationes liturgiae verbi participabunt, tum eas 
ad quas fidelium coetus congregatur, tum eas quae catechumenis pro- 
xime destinantur. 

302 . Ad actionem autem Dei in hoc praeparationis opere signifi- 
candam, opportune adhiberi poterunt quidam ritus catechumenatus 
proprii, qui horum adultorum condicioni et utilitati spirituali re- 
spondeant, cuiusmodi sunt traditiones Symboli, Orationis dominicae 
aut etiam Evangeliorum. 

303 . Catecheseos tempus anno liturgico apte inseratur, praesertim 
vero ad ultimam partem quod spectat, quae plerumque cum Qua- 
dragesima componetur. Huius vero temporis spatio ad actiones sa- 
cras paenitentiales ordinandas opportune conferent, quae ad celebratio- 
nem sacramenti Paenitentiae conducent. 

304 . Culmen vero totius formationis erit ex more Vigilia pascha- 
lis, in qua adulti fidem baptismalem profitebuntur, sacramentum 
Confirmationis recipient et Eucharistiam participabunt. Si Confir- 
matio in ipsa Vigilia paschali dari nequit, quia Episcopus vel minister 
extraordinarius Confirmationis abest, quam primum conferatur, et 
quidem, quantum fieri potest, tempore paschali. 

305 . Denique christianam formationem suam complebunt adulti 
suamque in communitatem perficient insertionem, tempus mystago- 
giae una cum neophytis viventes. 


CAPUT V 


ORDO INITIATIONIS PUERORUM 
QUI AETATEM CATECHETICAM ADEPTI SUNT 


306. Ritus hic destinatur pueris, qui, tempore infantiae non bap- 
tizati et aetatem discretionis catechesisque adepti, ad initiationem 
Christianam veniunt sive a parentibus vel a tutoribus adducti, sive 
cum eorundem permissione sponte moti. Iam idonei sunt qui fidem pro- 
priam concipiant ac nutriant et ipsi pro conscientiae officio aliquid in 
se recipiant. Attamen nondum tractari possunt ut adulti, quia, ornati 
cultura puerili, e parentibus vel e tutoribus pendent et influxu sodalium 
necnon societatis nimis moventur. 

307. Initiatio illorum ante requirit tum conversionem propriam 
et, pro condicione aetatis, paulatim maturatam, tum auxilium edu- 
cationis huic aetati necessariae. Exinde aptanda est et itineri spiri- 
tuali candidatorum, nempe incremento eorum in fide et institutioni 
catecheticae, quam audiunt. Propterea, ad instar adultorum, initia- 
tio eorum etiam per plures annos, si necesse est, protrahitur 
antequam accedant ad sacramenta, et variis gradibus temporibusque 
distinguitur atque ritibus est instructa. 

308. Cum autem progressus puerorum in institutione accepta 
pendeat tam ex auxilio et exemplo sodalium quam e parentibus, utro- 
rumque ratio habeatur. 

a) Etenim cum pueri initiandi plerumque pertineant ad aliquem 
coetum sodalium iamdiu baptizatorum, qui ad Confirmationem et 
Eucharistiam catechetice praeparantur, initiatio progressione imperti- 
tur et in hoc ipso coetu catechetico velut in fundamento innititur. 

b) Optatur autem ut iidem pueri, quantum fieri poterit, auxilium 
et exemplum inveniant pariter apud parentes suos, quorum permis- 
sio requiritur ad initiationem faciendam necnon ad futuram eorum 
vitam christianam ducendam. Praeterea tempus initiationis opportune 
familiae praebebit opportunitatem colloquendi cum sacerdotibus et ca- 
techistis. 

309. Pro rerum adiunctis, non parvi refert plures pueros, in hac 
eadem condicione versantes, insimul consociari in celebrationibus huius 
Ordinis, ut mutuo exemplo in itinere catechumenatus se adiuvent. 

310. Quod autem attinet ad tempus celebrationum, optatur ut, 
quantum fieri potest, ultimum tempus praeparationis cum Quadra- 

gesima conveniat et sacramenta ipsa celebrentur in Vigilia paschali 
(cf. Praenotanda, n. 8). Sed, antequam pueri in festis paschalibus ad- 
mittantur ad sacramenta, attendatur tum an ipsi idonei facti sint, 
tum an tempus congruat ordini institutionis catecheticae, quam fre- 
quentant. Etenim, quantum fieri poterit, curandum est ut candidati 
ad sacramenta initiationis accedant dum eorum sodales iamdiu bapti- 
zati ad Confirmationem vel ad Eucharistiam admittuntur. 

311 . Celebrationes fiant cum actuosa participatione alicuius con- 
gregationis, quae, congruo numero fidelium constans, a parentibus 
familiaque, necnon a sodalibus coetus catechetici et a nonnullis adul- 
tis familiaribus afficiatur. Plerumque enim, quando initiantur pueri 
huius aetatis, optanda non est praesentia totius communitatis parce- 
cialis: satis est ut haec repraesentetur. 

312 . Prout est concinnatus, hic Ordo a Conferentiis Episcopalibus 
opportunas accipere potest accommodationes et additamenta, quo ple- 
nius necessitatibus et adiunctis regionis opportunitatibusque pasto- 
ralibus respondeat. Inseri potest, pro aetate puerorum aptatus, ritus 
« traditionum », in usu pro adultis (cf. nn. 103, 125, 181-192). Praeterea, 
quando Ordo hic vertitur in linguas vernaculas, curandum est ut mo- 
nitiones et deprecationes et orationes captui puerorum accommoden- 
tur. Pro opportunitate, v. g. cum oratio aliqua Ritualis Romani con- 
vertitur in linguam loci, approbari etiam potest a Conferentia Episco- 
pali altera oratio, quae eadem argumenta congruentius pueris proponat 
(cf. Praenotanda de initiatione christiana, n. 32). 

313 . Ministri, hunc Ordinem adhibentes, libenter et intellegenter 
utantur facultatibus quae sibi tribuuntur sive in Praenotandis gene- 
ralibus (nn. 34 et 35), sive in Praenotandis particularibus Ordinis 
Baptismi parvulorum (n. 31) et Initiationis adultorum (n. 67). 

PRIMUS GRADUS: 

RITUS AD CATECHUMENOS FACIENDOS 


314. Ritus hic in primis celebretur coram parva, etsi actuosa, 
congregatione, ne mens puerorum multitudine turbetur (cf. n. 311). 
Parentes vel tutores candidatorum, quantum fieri potest, adsint. Si 
autem venire nequeant, significent consensum pueris datum; et loco 
eorum adsint « sponsores » (cf. n. 42), nempe fideles idonei qui, pro 
casu, vicem parentum gerant et praesentent pueros. 

315. Celebratio fit in ecclesia vel in loco tam apto ut, pro aetate 
et captu candidatorum, foveatur experientia intimae receptionis. 
Prima pars seu ritus introductionis fiat, pro adiunctis, ad in- 
gressum ecclesiae vel alius loci; altera pars seu liturgia verbi, in ipsa 
ecclesia vel in loco ad id electo. 

Ritus receptionis 

316. Celebrans, vestibus liturgicis indutus, accedit ad locum quo 
pueri eorumque parentes vel tutores vel etiam, si casus ferat, spon- 
sores congregantur. Et ipse una cum congregatione astantium eos 
simpliciter et humaniter salutat. 


Monitio praevia 

317. Tunc, candidatos eorumque parentes alloquens, gaudium 
gratumque Ecclesiae animum significat. Deinde eosdem invitat, nec- 
non sponsores si adsint, ut coram se accedant. 


Collocutio 

318. Postea singulos pueros, nisi sint numerosiores, celebrans, 
his vel similibus verbis, interrogat: 

(N.), quid vis fieri? 

Puer: 

Christianus. 

Celebrans: 

Cur vis Christianus fieri? 

Puer: 

Quia credo in Christum. 

Celebrans: 

Fides in Christum quid tibi praestat? 

Puer: 

Vitam aeternam. 

Attamen celebranti licet aliis verbis uti ad interrogandum et ad- 
mittere liberas responsiones: Volo voluntatem Dei facere, Volo verbum 
Dei sequi, Volo baptizari, Volo fidem, Volo amicus Iesu fleri, Volo 
in familiam Christianorum intrare, etc. 

Si vero pueri numerosiores sunt, celebrans potest omnes simul 
interrogare, aliquorum responsiones excitare et postea petere a ceteris 
an consentiant. 

319. Deinde celebrans colloquium concludit brevi catechesi, adiunc- 
tis et aetati puerorum apta, quam his vel similibus verbis profert: 

Cum in Christum iam credatis et praeparari velitis ad 
Baptismum, magno gaudio vos recipimus in familiam Chri- 
stianorum, in qua Christum in dies melius cognoscetis. Et 
una noblscum contendetis ad modum filiorum Dei vivere, 
sicut Christus nos erudivit: Diliges Deum in toto corde tuo. 
Diligatis Invicem, sicut dilexi vos. 

Quae ultima Christi verba, pro opportunitate, iterare possunt pueri, 
ut assensum suum ostendant. 

Colloquium cum parentibus et congregatione 

320. Postea celebrans, iterum pueros alloquens, postulat ab eis 
ut assensum petant a parentibus suis vel a sponsoribus a quibus 
praesentantur. Quod hoc vel simili modo fieri potest: 

N. *et N., ad assequendum assensum parentum vestro- 
rum, ite nunc ad eos et ab ipsis petite ut voblscum huc ac- 
cedant. 

Pueri parentes vel sponsores suos adeunt eosque adducunt coram 
celebrante, qui prosequitur: 

Dilecti parentes, pueri vestri, N. et N., postulant ut ad 
Baptismum praeparentur. Vos, eorum voluntati assensum 
datis ? 

Parentes: 

Assensum damus. 

Celebrans: 

Estis autem parati partem vestram eorum praeparationi 
ad Baptismum praestare? 

Parentes: 

Parati sumus. 

321. Deinde celebrans omnes astantes interrogat, his vel similibus 
verbis: 

Cum autem his pueris ad prosequendum iter hodie in- 
ceptum opus sit auxilio fidei et caritatis nostrae, rogo etiam 
vos, amici et sodales: estis parati eos adiuvare, ut gradatim 
perveniant ad Baptismum? 

Omnes: 

Parati sumus. 

Signatio 

322. Postea celebrans, ad pueros conversus, dicit: 

Christi, qui vos, N. et N., ad se vocavit, ut amici eius 
efficiamini, utinam semper memores sitis, ei que fideles adhae- 
reatis! 

Propterea signo vos signo crucis Christi, quod est signum 
Christianorum. 

Hoc signo in posterum admoniti, Christi et dilectionis 
eius memores sitis. 

Statim celebrans, ante pueros transiens, signum crucis super fron- 
tem uniuscuiusque ducit, nihil dicens. 

Pro opportunitate (cf. n. 323), parentes et catechistas invitat ut 
et ipsi in silentio producant signum crucis super frontem puerorum: 

Vos pariter, parentes et catechlstae (N. et N.), cum Christi 
sitis, signate eos signo Christi. 


[323.] Si opportunum esse videatur, pueris praesertim qui aetate 
paulum processerunt, addi potest signatio aliarum corporis partium. 
Quod perficitur a sacerdote, qui ipse solus et verba dicit et signationem 
efficit. 

Celebrans ait, dum aures signat: 

Signo te signo crucis in auribus, ut verba Christi audias. 

Dum signat oculos: 

Signo te signo crucis in oculis, ut opera Christi videas. 

Dum signat os: 

Signo te signo crucis in labiis, ut loquaris sicut Christus. 

Dum signat pectus: 

Signo te signo crucis in pectore, ut per fidem Christum 
recipias in cor tuum. 

Dum signat scapulas: 

Signo te signo crucis in scapulis, ut robur Christi habeas. 

Dum signat totum corpus: 

Signo te totum signo crucis Christi in nomine Patris, et 
Filii, © et Spiritus Sancti, ut cum Iesu nunc et semper vivas. 

Puer: 

Amen. 

Pro opportunitate, eadem signatio sensuum perfici potest a pa- 
rentibus (vel etiam a sponsoribus), vel a catechistis; verba autem a 
solo sacerdote dicuntur numero plurali, ut supra n. 85. 


ORDO INITIATIONIS PUERORUM 


123 


Introductio in ecclesiam 

324 . Postea celebrans catechumenos ad accedendum invitat, his 
vel similibus verbis: 

Nunc inter christianos congregatos locum obtinere potes- 
tis. Venite ergo, ut Dominum, qui nobis loquitur, audiatis 
eumque noblscum oretis. 

His auditis, pueri in congregationem accedunt et locum occupant 
vel cum parentibus (sponsoribus) suis vel inter sodales suos, ita ut 
omnibus pateat eos nunc congregationis partem habere. 

Interea cantatur Ps. 94 vel 121, vel etiam editur alius cantus aptus. 


Liturgia verbi 

325 . Sacrarum Scripturarum liber affertur et honorifice deponitur. 
Celebrans paucis verbis explicare potest dignitatem verbi Dei, quod 
in Christianorum congregatione annuntiatur et auditur. 

Et statim incipit brevis liturgia verbi. 


Lectiones et homilia 

326 . Seliguntur lectiones, quae accommodari possint tum ad captum 
catechumenorum tum ad progressum catechesis, quam ipsi et sodales 
acceperunt, v. g.: 

Gen 12, 1-4 a: Abraham a Deo vocatus. 

Ps 32, 4-5. 12-13. 18-19. 20 et 22. 

Io 1, 35-42 (vel 35-39): Ecce Agnus Dei. Invenimus Messiam. 

Vel etiam: 

Ez 36, 25-28: Cor novum et reditus ad terram. 

Eph 4, l-6a: Vocatio sequenda; una fides, unum baptisma. 

Gal 5, 13-17. 22-23a. 24-25: Unum mandatum et unus spiritus. 

Mc 12, 28c-31: Primum mandatum. 

Lc 8, 4-9. 11-15: Parabola seminantis. 

Lc 19, 1-10: Zachaeus. 

Io 6, 44 - 47 : « Nemo potest venire ad me, nisi Pater traxerit eum ». 
Io 13 , 34 - 35 : Mandatum novum. 

Io 15 , 9-11 vel 12 - 17 : « Diligatis invicem ». 

Aliae lectiones, psalmi responsorii et versus ante Evangelium, n. 388. 

Post lectiones, a celebrante habetur brevis homilia, qua illustran- 
tur ea quae lecta sunt. 

327. Silentii tempus commendatur, in quo pueri, invitati a cele- 
brante, omnes orent in corde suo. Sequitur cantus aptus. 


Porrectio Evangeliorum 

328. Dum editur cantus vel statim postea, pro opportunitate, da- 
tur liber Evangeliorum pueris, monitione apta vel homilia breviter 
praeparatis. 


Deprecatio 

329. Deinde, his vel similibus verbis, fit sequens deprecatio: 
Celebrans: 

Oremus pro his dilectis pueris, qui sunt filii vestri, soda- 
les et amici, et qui nunc ad Deum accedunt. 

Lector: 

Ut eorum desiderium vivendi cum Iesu magis ac magis 
in dies augeas: 

9. Te, Domine, deprecamur. 

Lector: 

Ut, in Ecclesia viventes, felicitatem in ipsa inveniant: 

Te, Domine, deprecamur. 

Lector: 

Ut in praeparatione Baptismi, robur et perseverantiam 
eis concedas: 

3.. Te, Domine, deprecamur. 

Lector: 

Ut ab eis tentationem timoris et demissionis animi aman- 
ter amoveas: 

Te Domine, deprecamur. 

Lector: 

Ut laetitiam accipiendi Baptismum, Confirmationem et 
Eucharistiam eis largiaris: 

Te, Domine, deprecamur. 

Celebrans concludit hac oratione: 

Domine, qui in pueris istis desiderium excitasti, 

ut perfecti evadant christiani, 

fac ut, ad te perseveranter gradientes, 

vota sua et deprecationem nostram exaudiri conspiciant. 

Per Christum Dominum nostrum. 

Omnes: 

Amen. 

In fine editur cantus. 

Si vero postea Eucharistia celebratur, dimittantur catechumeni. 

SECUNDUS GRADUS: 

SCRUTINIA SEU RITUS PAENITENTIALES 


330 . Ritus hi paenitentiales, qui sunt inter tempora praecipua ca- 
techumenatus puerorum, attinent ad genus scrutiniorum, quae oc- 
currunt in Ordine initiationis adultorum (nn. 152-180). Ideo, cum 
ad finem similem spectent, usurpare et accommodare licet normas, 
quae pro scrutiniis proponuntur (nn. 25 § 1, 154-159). 

331 . Cum scrutinia ex more ad ultimum tempus praeparationis 
ad Baptismum pertineant, ritus paenitentiales in pueris postulant 
ut fides eorum animique sensus iam accedant ad ea quae requirun- 
tur ad Baptismum. 

332 . Hi ritus, quos una cum catechumenis patrini (matrinae) 
eorum et sodales coetus catechetici participant, omnibus astantibus 
aptantur, ita ut evadant celebrationes paenitentiales ad usum eorum 
etiam qui non sunt catechumeni. Revera, intra hanc celebrationem, 
nonnulli pueri iamdiu baptizati, coetui catechetico ascripti, possunt 
primum ad sacramentum Paenitentiae admitti. Quo in casu curetur 
ut in celebrationem tempestive inserantur monitiones, intentiones 
orationis et actiones, quae ad huiusmodi pueros spectant. 

333 . Ritus paenitentiales celebrantur in Quadragesima, si cate- 
chumeni in sollemniis paschalibus initiandi sunt; secus, tempore 
opportuniore. Unus saltem ritus habeatur. Si vero commode fieri 
potest, alter addatur. Cuius formulae instruentur ad instar prioris; 
pro deprecatione autem et oratione exorcismi, adhibentur textus 
nn. 164, 171, 178 exhibiti, opportune accommodati. 

Introductio ritus 

334 . Celebrans, postquam congregatos recepit, paucis verbis 
explanat quam significationem ritus exhibiturus sit secundum unius- 
cuiusque condicionem, nempe pro pueris catechumenis, baptizatis, 
iis praesertim qui hac die ad sacramentum Paenitentiae primum ac- 
cedunt, pro parentibus et amicis, catechistis et sacerdotibus, etc. 
Omnes enim beatum nuntium remissionis peccatorum pro se audient 
et misericordiam Dei Patris confitebuntur. 

Cantus aptus seligi potest ad fidem et gaudium significandum de 
misericordia Dei Patris. 

335 . Celebrans concludit hac oratione: 

Oremus. 

Deus clemens et misericors, 
qui parcendo revelaris et sanctificando gloriaris, 
concede paenitentibus, ut nostras sordes abstergas 
et ad vitam corda nostra restituas. 

Per Christum Dominum nostrum. 

Arnen. 

Vel: 

Concede nobis, Domine, dona propitiationis et pacis, 
ut, a peccatis nostris mundati, 
sereno tibi corde serviamus. 

Per Christum Dominum nostrum. 

y. Arnen. 

Lectiones et homilia 

336 . Una vel plures lectiones fieri possunt, v. g.: 

Ez 36, 25-28: Cor novum et spiritus novus. 

Is 1, 16-18: Mundatio peccatorum. 

Mc 1, 1-5. 14-15: « Paenitemini et credite Evangelio ». 

Mc 2, 1-12: Paralyticus sanatus. 

Lc 15, 1-7: Ovis perdita et inventa. 

I Io 1, 8 - 2, 2: Iesus Christus Salvator noster. 

Adhibere etiam licet lectiones, quae scrutiniis ex more assi- 
gnantur: 

Io 4, 1-14: Mulier Samaritana. 

Io 9, 1. 6-9. 13-17. 34-39: Sanatur caecus a nativitate. 

Io 11, 3-7. 17. 20-27. 33b-45: Lazarus suscitatur a mortuis. 

Si duae vel plures lectiones habentur, psalmi vel cantus inter- 
ponuntur (n. 388). 

Post lectiones celebrans, textus sacros explanaturus, brevem ha- 
bet homiliam. 

Deprecatio 

337. Intra vel post homiliam, celebrans omnibus congregatis pro- 
ponit, interiectis temporibus silentii, verba et argumenta, quibus ad 
paenitentiam et renovationem mentis disponantur. 

Si autem inter praesentes adsint pueri iam baptizati, coetui cate- 
chetico ascripti, ad eos etiam se convertit celebrans, eosque invitat 
ut exterius significent suam fidem in Christum Salvatorem et de 
propriis peccatis dolorem. 

338. Post aliquod tempus silentii, quo omnes ad contritionem 
cordis praeparantur, celebrans congregationem invitat ad orationem: 

Oremus pro N. et N., qui ad sacramenta initiationis 
christianae se praeparant; pro N. et N., qui Dei veniam in 
sacramento Paenitentiae primum accipient; et pro nobis, qui 
misericordiam Christi praestolamur. 

Lector: 

Ut ante Dominum Iesum grati animi affectus et fidei 
sensus pandere valeamus, Dominum precemur. 
ty. Exaudi, Domine. 

Lector: 

Ut memoriam infirmitatum et delictorum nostrorum sin- 
cere requiramus, Dominum precemur. 

Exaudi, Domine. 

Lector: 

Ut in spiritu filiorum Dei fragilitatem culpasque nostras 
candide fateamur, Dominum precemur. 

Exaudi, Domine. 

Lector: 

Ut de peccatis nostris dolorem coram Christo Iesu ef- 
fundamus, Dominum precemur. 
y. Exaudi, Domine. 

Lector: 

Ut a praesentibus malis liberemur et a futuris misericor- 
diter custodiamur, Dominum precemur. 

Exaudi, Domine. 

Lector: 

Ut a Patre nostro caelesti discamus divina eius dilec- 
tione, omnia hominum peccata superare, Dominum precemur. 

Exaudi, Domine. 

Accommodare licet, pro adiunctis, monitionem celebrantis et in- 
tentiones, usurpando, debitis cum aptationibus, formularia nn. 378, 
382 et 386. 

Exorcismus 

339. Deinde celebrans, extensis manibus super pueros, orat: 
Oremus. 

Pater misericordiarum, 
qui dilectum Filium tuum tradidisti, 
ut hominem, peccati servitute captivum, 
filiorum libertate donares, 

hos famulos tuos, qui tentationes iam sunt experti 

et culpas proprias vident, 

clementer respice et spem eorum exaudi. 

Praesta, ut a tenebris ad lumen indeficiens transferantur, 
a peccatis mundentur, 
et, pace gaudentes, 

in itinere vitae suae custodiantur illaesi. 

Per Christum Dominum nostrum. 

Omnes: 

Arnen. 

Alia forma exorcismi, n. 392. 


Unctio catechumenorum vel impositio manus 

340. Prosequitur celebrans, dicens: 

Muniat vos virtus Christi Salvatoris, 
in cuius signum vos oleo linimus salutis, 

in eodem Christo Domino nostro, 

qui vivit et regnat in saecula saeculorum. 

Pueri: 

Amen. 

Singuli liniuntur Oleo catechumenorum in pectore vel in utraque 
manu vel etiam, si opportunum esse videatur, in aliis partibus cor- 
poris. 

De iudicio Conferentiae Episcopalis, unctio haec omitti potest 
vel differri ad diem celebrationis Baptismi (cf. n. 218). Quo in casu 
celebrans, omnes catechumenos alloquens, ait: 

Muniat vos virtus Christi Salvatoris, 
qui vivit et regnat in saecula saeculorum. 

Pueri: 

Amen. 

Et statim celebrans manum imponit super unumquemque cate- 
chumenum, nihil dicens. 


Dimissio catechumenorum 

341. Continuo celebrans dimittit eos, his vel similibus verbis: 

Dominus Iesus vobis, N. et N., misericordiam suam 
inter nos aperuit. Exite nunc in pace. 

Pueri: 

Deo gratias. 

Vel eos remittit ad loca sua; sed hi ab ecclesia non exeunt. Quo in 
casu celebrans dicit: 

Dominus Iesus vobis, N. et N., misericordiam suam in- 
ter nos aperuit. Redite nunc ad loca vestra et nobiscum 
adhuc orate. 

342. Tunc prosequitur liturgia paenitentialis directe spectans ad 
pueros iam baptizatos. Post monitionem celebrantis, singuli qui pri- 
mum sacramentum Psenitentiae sunt accepturi, et deinde ceteri, ad 
confessionem accedunt. 

Post cantum vel orationem gratiarum actionis, omnes exeunt. 

TERTIUS GRADUS: 

CELEBRATIO INITIATIONIS SACRAMENTORUM 


343. Ad illustrandam Baptismi indolem paschalem, suadetur ut 
hoc sacramentum in Vigilia paschali celebretur aut die dominica, 
in qua Ecclesia resurrectionem Domini commemorat (cf. Praenotanda 
Ordinis Baptismi parvulorum, n. 9), attentis iis quae n. 310 propo- 
nuntur. 

344. Baptismus celebratur in Missa, in qua neophyti primum Eu- 
charistiae partem habent. Confirmatio una simul confertur vel ab 
Episcopo vel a presbytero qui Baptismum administrat. 

345. Si Baptismus celebratur extra Vigiliam vel diem Paschae, 
adhibetur vel Missa diei vel Missa ritualis initiationis christianae. Lec- 
tiones seliguntur inter eas quae proponuntur n. 388; licet usurpare 
etiam lectiones dominicae vel festivitatis. 

346. Unumquemque puerum catechumenum comitatur patrinus 
(matrina), ab ipso delectus et a sacerdote approbatus (cf. Praenotanda 
n. 43). 


Celebratio Baptismi 

347. Congregatis pueris catechumenis cum parentibus (tutoribus) 
et patrinis (matrinis), sodalibus et amicis ceterisque fidelibus, inci- 
pit Missa, et fit liturgia verbi cum lectionibus supradictis. 

Deinde habetur homilia. 


Monitio celebrantis 

348. Post homiliam, catechumeni cum parentibus et patrinis ad 
fontem accedunt. Celebrans familiam, sodales astantes et omnes fide- 
les alloquens, hanc vel similem monitionem iis adhibet: 

Dei Patris omnipotentis gratiam, fratres dilectissimi, sup- 
plices invocemus, ut hi famuli N. et N., qui Baptismum, 
annuentibus parentibus, petunt, adoptionis filiis in Christo 
aggregentur. 

Benedictio aquae 

349. Tunc celebrans, ad fontem conversus, profert hanc benedic- 
tionem: 

Deus, qui invisibili potentia 

per sacramentorum signa mirabilem operaris effectum, 
et creaturam aquae multis modis praeparasti, 
ut Baptismi gratiam demonstraret; 

Deus, cuius Spiritus 

super aquas inter ipsa mundi primordia ferebatur, 
ut iam tunc virtutem sanctificandi 
aquarum natura conciperet; 

Deus, qui regenerationis speciem 
in ipsa diluvii effusione signasti, 
ut unius eiusdemque elementi mysterio 
et finis esset vitiis et origo virtutum; 

Deus, qui Abrahae filios 

per mare Rubrum sicco vestigio transire fecisti, 
ut plebs, a Pharaonis servitute liberata, 
populum baptizatorum praefiguraret; 

Deus, cuius Filius, in aqua Iordanis a Ioanne baptizatus, 
Sancto Spiritu est inunctus, 
et, in cruce pendens, 

una cum sanguine aquam de latere suo produxit, 
ac, post resurrectionem suam, discipulis iussit: 

« Ite, docete omnes gentes, 

baptizantes eos in nomine Patris, et Filii, et Spiritus Sancti »: 

Respice in faciem Ecclesiae tuae, 

eique dignare fontem Baptismatis aperire. 

Sumat haec aqua Unigeniti tui gratiam de Spiritu Sancto, 
ut homo, ad imaginem tuam conditus, 
sacramento Baptismatis 
a cunctis squaloribus vetustatis ablutus, 
in novam infantiam 

ex aqua et Spiritu Sancto resurgere mereatur. 

Celebrans manu dextera tangit aquam et pergit: 

Descendat, quaesumus, Domine, in hanc plenitudinem fontis 
per Filium tuum virtus Spiritus Sancti, 
ut omnes, cum Christo consepulti per Baptismum in mortem, 
ad vitam cum ipso resurgant. 

Per Christum Dominum nostrum. 

Omnes: 

Amen. 

Aliae formulae ad libitum, n. 389, 

350. Tempore autem paschali, si praesto est aqua baptismalis in 
Vigilia paschali benedicta, ne desit Baptismo gratiarum actio et de- 
precatio, fit benedictio et invocatio Dei super aquam secundum for- 
mulas, quae inveniuntur n. 389, ratione habita variationis textus in 
fine earundem formularum. 


Professio fidei 

Professio fidei communitatis 

351. Deinde, ante puerorum catechumenorum abrenuntiationem et 
fidei professionem, celebrans potest, pro adiunctis, parentes et patri- 
nos necnon omnes astantes ad professionem fidei invitare: 

N. et N., postquam se diu paraverunt, nunc baptiza- 
buntur, et, accepta a Deo benigno vita nova, christiani fient. 

In posterum nos eis magis etiam quam antea auxilium 
praestemus oportebit. Vos in primis, parentes, qui eorum 
Baptismo assenslstis, et curam eos educandi prae omnibus 
agetis. Et nos idem praestabimus, qui praeparavimus eos, ut 
hodie Christum sibi occurrentem adeant. 

Propterea, antequam ipsi coram nobis bdem profitean- 
tur, omnes, conscientia freti, professionem fidei nostrae, quae 
est fides Ecclesiae, renovemus coram eis. 

Tunc omnes una cum celebrante dicunt: 

Credo in Deum, 

Patrem omnipotentem. 

creatorem caeli et terrae. 

Et in Iesum Christum, 

Filium eius unicum Dominum nostrum: 
qui conceptus est de Spiritu Sancto, 
natus ex Maria Virgine, 
passus sub Pontio Pilato, 
crucifixus, mortuus et sepultus; 
descendit ad inferos; 
tertia die resurrexit a mortuis; 
ascendit ad caelos, 

sedet ad dexteram Dei Patris omnipotentis; 
inde venturus est iudicare vivos et mortuos. 

Credo in Spiritum Sanctum, 
sanctam Ecclesiam catholicam. 

Sanctorum communionem, 
remissionem peccatorum, 
carnis resurrectionem, 
vitam aeternam. Amen. 

Pro opportunitate, adhiberi potest etiam Symbolum Nicaeno-Con- 
stantinopolitanum (cf. p. 69). 

Deinde celebrans, ad catechumenos conversus, ait: 

Nunc autem, N. et N., antequam baptizemini, coram Ec- 
clesia renuntiate Satanae et fidem vestram profitemini. 


Professio fidei puerorum catechumenorum. 

352. Celebrans, ad pueros catechumenos conversus, eos breviter 
alloquitur, his vel similibus verbis: 

N. et N., petistis Baptismum et vestrae praeparationi mul- 
tum temporis impendistis. 

Parentes vestri desiderio vestro assenserunt; catechistae, 
sodales et amici vos adiuverunt; et omnes hodie vobis pro- 
mittunt exemplum fidei suae et fraternum auxilium. 

Vos autem, coram Ecclesia, fidei professionem dicatis et 
baptizabimini. 

Abrenuntiatio 

353. Celebrans omnes catechumenos interrogat: 

Formula A 

Abrenuntiatis Satanae et omnibus operibus et seductionibus 
eius? 

Pueri: 

Abrenuntio. 

Vel 

Formula B 

Abrenuntiatis peccato, ut in libertate filiorum Dei vivatis? 
Pueri: 

Abrenuntio. 

Celebrans: 

Abrenuntiatis seductionibus iniquitatis, ne peccatum vobis 
dominetur? 

Pueri: 

Abrenuntio. 

Celebrans: 

Abrenuntiatis Satanae, qui est auctor et princeps peccati? 
Pueri: 

Abrenuntio. 

Unctio Olei catechumenorum 

354. Si unctio Olei catechumenorum a Conferentia Episcopali 
retinetur, nec facta est antea, celebrans dicit: 

Muniat vos virtus Christi Salvatoris, 
in cuius signum vos oleo linimus salutis, 

in eodem Christo Domino nostro, 
qui vivit et regnat in saecula saeculorum. 

Pueri: 

Amen. 

Singuli pueri liniuntur Oleo catechumenorum in pectore vel in 
utraque manu vel etiam in aliis partibus corporis, si opportunum 
esse videtur. 

Si numerosiores sunt electi, plures ministros adhibere licet. 


Professio fidei 

355. Deinde celebrans, de nomine uniuscuiusque baptizandi, pro 
opportunitate, certior factus a patrino (matrina), unumquemque 
interrogat: 

N., credis in Deum Patrem omnipotentem, creatorem cae- 
li et terrae? 

Puer: 

Credo. 

Celebrans: 

Credis in Iesum Christum, Filium eius unicum, Domi- 
num nostrum, natum ex Maria Virgine, passum et sepultum, 
qui a mortuis resurrexit et sedet ad dexteram Patris? 

Puer: 

Credo. 

Celebrans: 

Credis in Spiritum Sanctum, sanctam Ecclesiam catho- 
licam, Sanctorum communionem, remissionem peccatorum, 
carnis resurrectionem et vitam aeternam? 

Puer: 

Credo. 

Post suam professionem fidei quisque statim abluitur vel im- 
mergitur. 

Ritus Baptismi 

356. Celebrans haurit aquam baptismalem de fonte et, eam ter 
infundens supra caput electi inclinatum, baptizat eum in nomine 
sanctissimae Trinitatis: 

N., ego te baptizo in nomine Patris, 
fundit primo 
et Filii, 

fundit secundo 
et Spiritus Sancti, 
fundit tertio 

Patrinus vel matrina manum dexteram super umerum dexterum 
baptizandi imponit. 

Si Baptismus fit per immersionem, celebrans, puerum vel caput 
eius in aquam ter immergendo et toties erigendo, baptizat eum, 
eadem verba dicens. Provideatur ut iura pudicitiae et decoris ser- 
ventur. 

Post Baptismum uniuscuiusque opportune profertur brevis ac- 
clamatio a populo (cf. nn. 391-411). 

357. Si neophyti statim confirmandi sunt, omittitur unctio Chris- 
matis post Baptismum (n. 358) et continuo peraguntur ceteri ritus 
explanativi (nn. 359 et 360). 

Ritus explanativi 


Unctio post Baptismum 

[358.] Si autem celebratio Confirmationis, peculiari de causa, a 
Baptismo separatur, tunc, post ablutionem aquae, celebrans, ad con- 
ferendam unctionem Chrismatis, dicit super omnes insimul: 

Deus omnipotens, Pater Domini nostri Iesu Christi, 
qui vos regeneravit ex aqua et Spiritu Sancto, 
quique dedit vobis remissionem omnium peccatorum, 
ipse vos linit chrismate salutis, 

ut, eius aggregati populo, 

Christi sacerdotis, prophetae et regis membra permaneatis 
in vitam aeternam. 

Baptizati: 

Amen. 

Postea celebrans singulos pueros sacro Chrismate in vertice ca- 
pitis linit, nihil dicens. 

Si autem baptizati numerosiores sunt et plures adsunt presbyteri 
vel diaconi, singuli possunt aliquos baptizatos Chrismate linire. 


Impositio vestis candidae 

359. Celebrans dicit: 

N. et N., nova creatura facti estis 
et Christum induistis. 

Accipite ergo vestem candidam, 
quam perferatis immaculatam 
ante tribunal Domini nostri Iesu Christi, 
ut habeatis vitam aeternam. 

Baptizati: 

Amen. 

Ad verba Accipite ergo vestem candidam, patrini (vel matrinae) neo- 
phytis imponunt vestem albam, nisi color aptior consuetudinibus loci 
requiratur. 

Pro opportunitate, hic ritus omittitur. 

Traditio cerei accensi 

360. Postea celebrans cereum paschalem manibus accipit vel tan- 
git, dicens: 

Accedite, patrini et matrinae, ut lumen neophytis tradatis. 

Accedunt patrini (ac matrinae) et cereum e cereo paschali accen- 
dunt, eumque neophyto porrigunt. Deinde celebrans ait: 

Lux in Christo facti estis. 

Ut filii lucis indesinenter ambulate, 

ut, in fide perseverantes, 
advenienti Domino occurrere valeatis 
cum omnibus Sanctis in aula caelesti. 

Baptizati: 

Amen. 

Celebratio Confirmationis 

361. Inter celebrationem Baptismi et Confirmationis, pro oppor- 
tunitate, editur a congregatione cantus aptus. 

362. Celebratio Confirmationis fieri potest aut in presbyterio aut in 
ipso baptisterio, prouti locorum adiuncta suadent. 

Si Baptismus ab Episcopo datus est, praestat ut ipse Confirma- 
tionem quoque statim ministret. 

Absente vero Episcopo, Confirmatio dari potest a presbytero, qui 
Baptismum contulit. 

Quando confirmandi numerosiores sunt, Confirmationis ministro 
ad sacramentum ministrandum sociari possunt presbyteri, qui ad hoc 
munus designari valent (cf. n. 46). 

363. Tunc confirmandos alloquens, celebrans breviter eos admo- 
net, his vel similibus verbis: 

Dilectissimi, in Christo nunc regenerati et membra Chri- 
sti eiusque populi sacerdotalis effecti, vobis omnibus supe- 
rest ut in nos effusum accipiatis Spiritum Sanctum, qui, su- 
per Apostolos die Pentecostes a Domino missus, ab ipsis 
eorum que successoribus datus est baptizatis. 

Vos ergo pariter accipietis promissam Spiritus Sancti vir- 
tutem, qua, perfectius Christo conformati, dominicae passionis 
et resurrectionis testimonium perhibeatis et actuosa Eccle- 
siae membra efficiamini, in aedificationem Corporis Christi in 
fide et caritate. 

Deinde celebrans (habens apud se presbyteros, qui ipsi socian- 
tur) stans, manibus iunctis, versus ad populum dicit: 

Oremus, dilectissimi, Deum Patrem omnipotentem, 
ut super hos neophytos 

Spiritum Sanctum benignus effundat, 

qui illos abundantia suorum confirmet donorum, 

et unctione sua Christi, Filii Dei, conformes perficiat. 

Et omnes per aliquod temporis spatium in silentio orant. 

364. Deinde celebrans (et presbyteri qui ipsi sociantur) manus 
super omnes confirmandos imponunt. Solus autem celebrans dicit: 

Deus omnipotens, Pater Domini nostri Iesu Christi, 
qui hos famulos tuos regenerasti 
ex aqua et Spiritu Sancto, 
liberans eos a peccato, 

tu, Domine, immitte in eos Spiritum Sanctum Paraclitum; 

da eis spiritum sapientiae et intellectus, 

spiritum consilii et fortitudinis, 

spiritum scientiae et pietatis; 

adimple eos spiritu timoris tui. 

Per Christum Dominum nostrum. 

Omnes: 

Arnen. 

365. Tunc celebranti offertur a ministro sanctum Chrisma. Unus- 
quisque confirmandorum accedit ad celebrantem; vel pro opportu- 
nitate ipse celebrans accedit ad singulos confirmandos. Patrinus 
autem (vel matrina) ponit manum dexteram super umerum confir- 
mandi et dicit celebranti nomen eius, vel confirmandus sua sponte 
nomen dicit. 

Celebrans, summitate pollicis dexterae manus Chrismate intincta, 
ducit pollice signum crucis in fronte confirmandi, dicens: 

N., accipe signaculum Doni Spiritus Sancti. 

Confirmatus: 

Amen. 

Celebrans subdit: 

Pax tibi. 

Confirmatus: 

Et cum spiritu tuo. 

Si autem alii presbyteri ad sacramentum conferendum celebran- 
ti sociantur, ipsis omnia vascula sancti Chrismatis ab Episcopo, si 
adest, praebentur. 

Confirmandi accedunt ad celebrantem vel ad presbyteros; aut, 
pro opportunitate, celebrans et presbyteri accedunt ad confirman- 
dos, qui unguntur modo supra descripto. 


Celebratio Eucharistia 

366. Omisso Symbolo, statim fit oratio universalis, quam neophyti 
primum participant. 

Dum oblata ad altare portantur, nonnulli ex eis illa deferunt. 

367. In Prece eucharistica I, mentio fiat neophytorum in Hanc 
Igitur, et patrinorum (matrinarum) in Memento (n. 377). Si sumatur 
Prex eucharistica II, III vel IV, addantur pro neophytis verba inse- 
renda, quae inveniuntur n. 412. 

368. Neophyti sacram communionem sub utraque specie recipere 
possunt, una cum parentibus, patrinis, matrinis, necnon catechistis 
laicis. 

Ante communionem, id est ante Ecce Agnus Dei, celebrans neo- 
phytos breviter monere potest de pretio tanti mysterii, quod est 
initiationis culmen et totius vitae christianae centrum. Profecto ad 
eos etiam attendit, qui iam diu baptizati, primum ad mensae divinae 
communionem accedunt. 


DE TEMPORE MYSTAGOGIS 

369. Ad utilitatem puerorum neophytorum provideatur congruum 
« mystagogiae » tempus, pro quo accommodare iuvabit normas, quae 
ad adultos spectant (nn. 235-239). 


CAPUT VI 


TEXTUS DIVERSI 

IN CELEBRATIONE INITIATIONIS ADULTORUM 

ADHIBENDI 

PRO RITU AD CATECHUMENOS FACIENDOS 

370. Ad n. 76: Formulae monitionis ante primam adhae- 
sionem candidati, qui fit catechumenus: 

1 

Celebrans: 

Deus, qui mundum nosque homines condidit et in quo 
moventur viventia, mentes nostras illuminat, ut ipsum agno- 
scamus et colamus. Testem etiam suum fidelem misit Iesum 
Christum, ut quae vidit, caelestia et terrestria, nobis nuntiaret. 

Vobis ergo, qui de Christi adventu laetamini, tempus est 
ipsum audiendi, ut, noblscum incipientes Deum cognoscere 
vestrumque diligere proximum, caelestem vitam habeatis. Pa- 
rati estis cum auxilio Dei hanc vitam ducere? 

Candidati: 

Paratus sum. 


2 

Celebrans: 

Vita aeterna haec est, ut cognoscatis Deum verum et quem 
misit Iesum Christum. Ipse enim, a mortuis suscitatus, a 
Deo constitutus est vitae princeps et universorum, visibilium 
atque invisibilium, Dominus. 

Si ergo exoptatis eius fieri discipuli et Ecclesiae membra, 
oportet ut inducamini in omnem, quam nobis revelavit, veri- 
tatem; ut in vobis hoc sentire discatis quod et in Christo 

Iesu, et conversationem vestram, evangelicis praeceptis con- 
formare studeatis, et Ideo Dominum Deum et proximum ve- 
strum diligatis, sicut Christus nobis mandavit et ostendit. 
Haec omnia suo quisque vestrum assensu approbat? 

Candidati: 

Approbo. 

371. Ad n. 80: Forma alia abrenuntiandi gentilitiis cul- 
tibus: 

Celebrans: 

Dilectissimi candidati, Deum verum, qui vos vocavit et 
hucusque adduxit, praeoptastis colere eique soli servire eius- 
que Filio Iesu Christo. Nunc igitur, coram tota congrega- 
tione, abrenuntiate ritibus et cultibus, quibus verus non co- 
litur Deus. Ipsum autem eiusque Filium Iesum Christum ne 
deseratis, ut aliis iterum dominis serviatis. 

Candidati: 

Absit a nobis ut aliis dominis quam vero Deo serviamus. 
Celebrans: 

Christum Iesum, vivorum et mortuorum Dominum, qui 
omnibus spiritibus et daemonibus imperat, ne deseratis, ut 
N. (hic mentio fit numinum, quae in falsis ritibus coluntur, 
v. g. « fetiches ») iterum colatis. 

Candidati: 

Absit a nobis. 

Celebrans: 

Christum Iesum, qui solus homines protegere valet, ne 
deseratis, ut iterum N. (hic nominantur res, quae supersti- 
tiose usurpantur, v.g.: amuletti, amulettes, amulets), quaeratis 
(vel: portetis, adhibeatis). 

Candidati: 

Absit a nobis. 

Celebrans: 

Christum Iesum, qui solus veritas est, ne deseratis, ut 
hariolos, magos et praestigiatores Iterum adeatis. 

Candidati: 

Absit a nobis. 

Formula supradicta, pro opportunitate, accommodari potest. 

372 . Ad n. 92: Lectiones biblicae pro Ordine ad catechu- 
menos faciendos: 

Gen 12, l-4a: « Egredere de terra tua, et veni in terram, quam 
monstrabo tibi ». 

In diebus illis: Dixit Dominus ad Abram ... 4 usque ad Dominus. 

Io 1, 35-42: « Ecce Agnus Dei. Invenimus Messiam ». 

In illo tempore: Stabat Ioannes et ex discipulis eius duo ... 

Seligi etiam possunt alii textus apti. 

Psalmi responsorii 

Ps 32, 4-5. 12-13. 18-19. 20 et 22. 

ty. (12b): Beatus populus, quem elegit Dominus in hereditatem sibi, 
vel (22): Fiat misericordia tua, Domine, super nos, quemadmodum 
speravimus in te. 

373 . Ad nn. 113-118: Aliae orationes exorcismi ad libitum: 

1 

Oremus. 

Domine Iesu Christe, hominum amator et redemptor, 

in cuius nomine omnes salvos fieri oportet, 

cui omne genu flectitur 

caelestium, terrestrium et infernorum, 

pro his famulis tuis, 

qui te verum Deum adorant, 

te supplices deprecamur: 

eorum corda illumina et perspice; 

omnem inimici tentationem et invidiam ab eis amove; 

eorum peccata et infirmitates sana, 

ut, voluntatem tuam beneplacentem et perfectam probantes, 
Evangelio tuo perseveranter oboediant 
et commoratione Spiritus Sancti digni efficiantur. 

Qui vivis et regnas in saecula saeculorum, 
ty. Amen. 

2 

Oremus. 

Domine Iesu Christe, 

qui, a Patre missus et a Spiritu Sancto unctus, 

prophetae oraculum in synagoga adimplere voluisti, 

captivis libertatem praedicando annumque Deo placabilem, 

te supplices exoramus pro his famulis tuis, 

qui aures ad te et corda intendunt: 

praesta, ut opportunum gratiae tempus recipiant. 

Ne mente angustiati permaneant, 
neque, in carnis conversantes desideriis, 
a spe promissionum alienati 
et spiritui diffidentiae oboedientes; 
sed potius, in te credentes, 

cui Pater omnia subiecit et quem super omnes constituit, 
Spiritui fidei et gratiae se submittant, 
ut spem vocationis suae servantes, 
dignitatem populi sacerdotalis consequantur, 
et novae Ierusalem affluenter exsultent laetitia. 

Qui vivis et regnas in saecula saeculorum. 

9. Amen. 

3 

Oremus. 

Domine Iesu Christe, 

qui sedata tempestate et daemoniacis liberatis, 
publicanum Matthaeum ad te vocasti, 
ut misericordiae tuae redderetur exemplum 

et in saecula memoraret mandatum tuum 
omnes docendi gentes, 
supplices te rogamus pro his famulis tuis, 
qui se peccatores profitentur. 

Adversam inimici potestatem cohibere digneris, 
et praesta, ut ipsi, tuam experti misericordiam, 
a vulneribus peccati sanentur pacemque cordis inveniant, 
novitate Evangelii delectentur 
et vocationem tuam pleno corde sequantur. 

Qui vivis et regnas in saecula saeculorum. 

Amen. 


Oremus. 


4 


Deus altissimae sapientiae, 

qui Paulum apostolum vocasti, 

ut inter gentes Filium tuum evangelizaret, 

te supplices deprecamur pro his famulis tuis, 

qui Baptismum sanctum exoptant: 

praesta, ut, Apostolum gentium imitantes, 

non acquiescant carni et sanguini, 

sed gratiae tuae valeant assentiri. 

Scrutare igitur et purifica corda eorum, 
ut, ab omni fallacia liberati, 

quae retro sunt obliviscentes et ad futura sese extendentes, 
existiment omnia detrimentum esse 
propter eminentem scientiam Christi Filii tui, 
eumque lucrifaciant. 

Qui vivit et regnat in saecula saeculorum, 
ty. Amen. 

5 


Oremus. 


Deus, populi tui sancti auctor et redemptor, 

qui hos catechumenos, mirabili dilectione, ad te attraxisti, 

hodie, respiciens eos 
eorum que corda purificans, 
dispensationem mysterii tui in eis adimpleas, 
ut, Christum sincero corde sequentes, 
aquam salutis haurire mereantur. 

Per Christum Dominum nostrum. 

9 . Amen. 

374. Ad nn. 121-124: Aliae orationes benedictionis cate- 
chumenorum: 


1 

Oremus. 

Domine Deus noster, 

qui in altis habitas et humilia respicis, 

qui ad salutem humani generis misisti Filium tuum, 

Deum ac Dominum nostrum Iesum Christum, 

respice servos tuos catechumenos, 

suas tibi cervices humiliter inclinantes: 

dignos fac ipsos lavacro regenerationis, 

remissione peccatorum et indumento incorruptionis; 

aggrega eos sanctae tuae catholicae et apostolicae Ecclesiae, 

ut ipsi noblscum nomen tuum glorificent. 

Per Christum Dominum nostrum, 
ty. Amen. 


2 

Oremus. 

Deus, omnium Dominus, 

qui per unigenitum Filium tuum deturbasti Satanam 
et, solutis vinculis eius, homines liberasti captivos, 
gratias tibi agimus pro catechumenis, quos vocasti: 
confirmentur in fide, 
ut cognoscant te solum Deum verum, 

et quem misisti Iesum Christum; 

serventur mundi corde et virtute proficiant, 

ut lavacro regenerationis sanctisque mysteriis digni fiant. 

Per Christum Dominum nostrum. 

9. Arnen. 

3 

Oremus. 

Deus, qui omnes homines vis salvos fieri 
et ad agnitionem veritatis venire, 
fidem tuam cordibus eorum, 

qui ad Baptismum praeparantur, benignus infunde, 
eosque Ecclesiae tuae sanctae aggrega miseratus, 
ut immortalitatis dono digni efficiantur. 

Per Christum Dominum nostrum. 

Amen. 

4 

Oremus. 

Domine Deus omnipotens, 

Pater Salvatoris nostri Iesu Christi, 

pro his famulis tuis clementer aspice: 

omnes idololatriae a mentibus eorum expelle reliquias; 

in cordibus eorum legem tuam et praecepta tua confirma; 

adduc eos ad plenam agnitionem veritatis, 

et praepara eos, ut, per regenerationem baptismi, 

fiant templum Spiritus Sancti. 

Per Christum Dominum nostrum. 

Amen. 

5 

Oremus. 

Respice, Domine, famulos tuos, 
qui adhaerent nomini tuo sancto 
et inclinant capita sua coram te: 

adiuva eos in omne opus bonum; 
excita corda eorum, 

ut, memores operum et mandatorum tuorum, 
ad omnia, quae tua sunt, alacriter festinent. 

Per Christum Dominum nostrum. 

3 ,. Arnen. 

374 bis Ad n. 141: Textus Missae ritualis pro electione: 

Ant. ad introitum Ps 104, 3-4 

Laetetur cor quaerentium Dominum. Quaerite Dominum et 
confirmamini, quaerite faciem eius semper. 

Collecta 

Deus, qui, licet salutem hominum semper operaris, 
nunc tamen populum tuum gratia abundantiore laetificas, 
respice propitius ad electionem tuam, 
ut piae protectionis auxilium 
et regenerandos muniat et renatos. 

Per Dominum. 

Super oblata 

Omnipotens sempiterne Deus, qui nos ad aeternam vitam 
in confessione tui nominis baptismatis reparas sacramento, 
suscipe tuorum munera et vota famulorum, 
ut in te sperantium et desideria iubeas perfici et peccata deleri. 
Per Christum. 

Ant. ad communionem Eph 1, 7 

In Christo habemus redemptionem per sanguinem eius, 
remissionem peccatorum, secundum divitias gratiae eius. 

Post communionem 

Purificent nos, quaesumus, Domine, 
sacramenta quae sumpsimus. 

et famulos tuos ab omni culpa liberos esse concede, 
ut, qui conscientiae reatu constringuntur, 
caelestis remedii plenitudine glorientur. 

Per Christum. 

Sumi potest etiam Missa feriae sextae hebdomadae IV in 
Quadragesima. 

375. Ad n. 148: Forma alia deprecationis post electio- 
nem: 

Ut electi nostri gaudium in cotidiana oratione hauriant: 
i£. Te rogamus, audi nos. 

Ut, frequenter te orantes, magis ac magis tecum coniuncti 
vivant: 

$. Te rogamus, audi nos. 

Ut verbum tuum legere et corde gaudeant meditari: 
ty. Te rogamus, audi nos. 

Ut, defectus suos humiliter agnoscentes, strenue eos in- 
cipiant emendare: 

r. Te rogamus, audi nos. 

Ut opus cotidianum in oblationem tibi gratam convertant: 
r. Te rogamus, audi nos. 

Ut singulis diebus Quadragesimae aliquid tibi devoveant: 
ijf. Te rogamus, audi nos. 

Ut a qualibet macula, qua cordis munditia inquinatur, 
forti animo abstineant: 

r. Te rogamus, audi nos. 

Ut virtutem et sanctitatem vitae diligere et servare as- 
suescant: 

Te rogamus, audi nos. 

Ut, sui ipsius amori abrenuntiantes, aliis magis quam si- 
bi consulant: 

Te rogamus, audi nos. 

Ut eorum familias benigne custodias et benedicas: 
fy. Te rogamus, audi nos. 

Ut laetitiam ex fide comparatam cum ceteris communicent: 
Te rogamus, audi nos. 


376. Ad n. 160: Lectiones pro I scrutinio: 

Lectio I. Ex 17, 3-7: « Da nobis aquam, ut bibamus ». 

In diebus illis: Sitivit populus prae aquae penuria ... 

Psalmus responsorius: Ps 94, 1-2. 6-7. 8-9. 

i*. (8): Utinam hodie vocem eius audiatis, nolite obdurare corda 
vestra. 

Lectio II. Rom 5, 1-2. 5-8: Caritas Dei diffusa est in nobis per 
Spiritum Sanctum qui datus est nobis. 

Fratres: Iustificati ex fide, pacem habemus ad Deum ... 

Versus ante Evangelium. Io 4, 42 et 15: Domine, tu es vere Salva- 
tor mundi; da mihi aquam vivam, ut non sitiam. 

Evangelium. Io 4, 5-42 (longior) vel 5-15. 19b-26. 39a. 40-42 (bre- 
vior): « Fons aquae salientis in vitam aeternam ». 

In illo tempore: Venit Iesus in civitatem Samariae ... 


377 . 


Ad n. 160: Textus pro Missa in qua celebratur I 
scrutinium: 

Collecta 

Da, quaesumus, Domine, electis nostris 

digne atque sapienter ad confessionem tuae laudis accedere, 
ut dignitate pristina, 

quam originali transgressione perdiderunt, 
per tuam gloriam reformentur. 

Per Dominum. 

Super oblata 
Miseratio tua, Deus, 

ad haec percipienda mysteria famulos tuos, quaesumus, 
et praeveniat competenter et devota conversatione perducat. 
Per Christum. 

Memento de patrinis (in Canone Romano): 

Memento, Domine, famulorum famularumque tuarum, 

qui electos tuos suscepturi sunt 

ad sanctam gratiam Baptismi tui 

et recitantur nomina patrinorum et matrinarum, 

et omnium circumstantium, 

quorum tibi fides cognita est ... 

Hanc igitur proprium: 

Hanc igitur oblationem, Domine, 

ut propitius suscipias deprecamur, 

quam tibi offerimus pro famulis et famulabus tuis, 

quos ad aeternam vitam 

et beatum gratiae tuae donum numerare, 

eligere atque vocare dignatus es. 

(Per Christum Dominum nostrum. Amen). 

Post communionem 

Adesto, Domine, quaesumus, redemptionis effectibus, 
ut quos sacramentis aeternitatis institues, 

eosdem protegas dignanter aptandos. 

Per Christum. 

378. Ad n. 163: Forma alia deprecationis ad libitum 
pro I scrutinio: 

Ut electi nostri, sicut Samaritana mulier, vitam suam 
coram Christo recolant et propria peccata agnoscant. Do- 
minum precemur. 

3 ,. Exaudi, Domine. 

Ut a spiritu diffidentiae, qui a via Christi gressus homi- 
num abducit, liberentur, Dominum precemur. 

iji. Exaudi, Domine. 

Ut, donum Dei exspectantes, aquam vivam, in vitam aeter- 
nam salientem, toto corde exoptent, Dominum precemur. 

Exaudi, Domine. 

Ut, Filium Dei suscipientes magistrum, veri adoratores 
Dei Patris in spiritu et veritate evadant, Dominum pre- 
cemur. 

Exaudi, Domine. 

Ut, mirabilem Christi occursum experti, amicis etiam et 
civibus laetum eius nuntium perferant, Dominum precemur. 

ij. Exaudi, Domine. 

Ut omnes in orbe pauperes et verbo Dei egentes ad Evan- 
gelium Christi valeant accedere, Dominum precemur. 

ty. Exaudi, Domine. 

Ut nos omnes a Christo edoceamur et, voluntatem Patris 
diligentes, opus eius amanter perficiamus, Dominum pre- 
cemur. 

Exaudi, Domine. 

379. Ad n. 164: Forma alia exorcismi pro I scrutinio: 
Oremus. 

Misericordiarum Pater, 

qui per Filium tuum benignus Samaritanae misertus es 

et, eadem paterna sollicitudine permotus, 

omnibus peccatoribus salutem obtulisti, 

eximia dilectione tua hos respice electos, 

qui adoptionem filiorum per sacramenta 

exoptant accipere: 

solve eos a peccati servitute et a gravi iugo Satanae, 

ut suave Iesu iugum suscipiant; 

protege eos in omnibus periculis, 

ut, tibi in pace et gaudio fideliter servientes, 

tibi etiam gratias in perpetuum valeant referre. 

Per Christum Dominum nostrum. 

9 . Arnen. 

Domine Iesu, qui miro misericordiae tuae consilio 

mulierem peccatricem convertisti, 

ut in spiritu deinceps et in veritate Patrem adoraret, 

nunc a perniciosis Satanae fraudibus 

hos electos potenter libera, 

qui ad fontem aquae vivae propinquant; 

corda eorum in virtute Spiritus Sancti converte, 

ut in sincera fide, quae per caritatem operatur, 

Patrem tuum agnoscant. 

Qui vivis et regnas in saecula saeculorum. 
r. Arnen. 

380. Ad n. 167: Lectiones pro II scrutinio: 

Lectio I. 1 Sam 16, lb. 6-7. 10-13a: David ungitur in regem super 
Israel. 

In diebus illis: Dixit Dominus ad Samuelem: Imple cornu tuum 
oleo ... 6 Cumque ingressus esset, vidit Eliab ... 

Psalmus responsorius: Ps 22, l-3a. 3b-4. 5. 6. 
ij. (1): Dominus pascit me, et nihil mihi deerit. 

Lectio II. Eph 5, 8-14: « Exsurge a mortuis, et illuminabit tibi 
Christus ». 

Fratres: Eratis aliquando tenebrae ... 

Versus ante Evangelium. Io 8, 12b: Ego sum lux mundi, dicit Do- 
minus; qui sequitur me, habebit lumen vitae. 

Evangelium. Io 9, 1-41 (longior) vel 1. 6-9. 13-17. 34-38 (brevior): 
« Abiit, et lavit, et venit videns ». 

In illo tempore: Praeteriens Iesus vidit hominem caecum ... 
(brevior) In illo tempore: Praeteriens Iesus vidit hominem cae- 
cum ... 6 Et exspuit in terram ... 

Seligi etiam potest ad libitum Ex 13, 21-22. 

381. Ad n. 167: Textus pro Missa in qua celebratur II scru- 
tinium: 


Collecta 

Omnipotens sempiterne Deus, 

Ecclesiam tuam spiritali iucunditate multiplica, 
ut, qui sunt generatione terreni, 
fiant regeneratione caelestes. 

Per Dominum. 

Super oblata 

Remedii sempiterni munera, Domine, 
laetantes offerimus, suppliciter exorantes, 
ut eadem nos et digne venerari 
et pro salvandis congruenter exhibere perficias. 

Per Christum. 

Memento pro patrinis et Hanc Igitur proprium, ut supra, n. 377. 

Post communionem 

Tu semper, quaesumus, Domine, 
tuam attolle benignus familiam, 

tu dispone correctam, tu propitius tuere subiectam, 
tu guberna perpetua bonitate salvandam. 

Per Christum. 

382. Ad n. 170: Forma alia deprecationis pro II scru- 
tinio: 

Ut, fugatis tenebris, cordibus electorum nostrorum ipse 
illucescat, Dominum precemur. 

3 ,. Exaudi, Domine. 

Ut ipse eos ad Christum suum, lumen huius mundi fac- 
tum, benignus adducat, Dominum precemur. 

3 ,. Exaudi, Domine. 

Ut electi nostri, corda sua aperientes, Deum confiteantur 
principem luminis et testem veritatis, Dominum precemur. 

Exaudi, Domine. 

Ut, ab eodem sanati, ab incredulitate huius mundi ser- 
ventur, Dominum precemur. 

Exaudi, Domine. 

Ut, ab illo salvati, qui tollit peccatum mundi, ab huius 
peccati contagione et pressura liberentur, Dominum pre- 
cemur. 

Exaudi, Domine. 

Ut, a Spiritu Sancto illuminati, Evangelium salutis in- 
desinenter profiteantur ceterisque tradant, Dominum pre- 
cemur. 

F f . Exaudi, Domine. 

Ut nos omnes, morum exemplo nostrorum, lux mundi et 
ipsi in Christo inveniamur, Dominum precemur. 

Exaudi, Domine. 

Ut omnes terrae habitatores verum Deum, creatorem om- 
nium agnoscant, qui nobis hominibus spiritum et vitam lar- 
gitur, Dominum precemur. 

Exaudi, Domine. 

383. Ad n. 171: Forma alia exorcismi pro II scrutinio: 
Oremus. 

Deus, lumen indeficiens et pater luminum, 
qui per Christi tui mortem et resurrectionem 
tenebras mendacii et odii exturbasti 

et lucem veritatis et amoris in humanam familiam effudisti, 

concede, quaesumus, ut electi tui, 

quos inter adoptionis filios vocasti, 

a tenebris ad claritatem valeant transire 

et, ab omni potestate principis tenebrarum liberati, 

indesinenter maneant filii lucis. 

Per Christum Dominum nostrum. 

Arnen. 

Domine Iesu, qui ipse baptizatus 

de caelis apertis accepisti Spiritum Sanctum, 

ut in eo pauperes evangelizares et caecis restitueres visum 

hunc Spiritum effunde in eos, qui sacramenta tua cupiunt, 

ut, a contagione erroris, dubii et incredulitatis praeservati 

rectaque fide ducti, 

oculis sanatis et erectis te valeant contemplari. 

Qui vivis et regnas in saecula saeculorum. 

Amen. 

384. Ad n. 174: Lectiones pro III scrutinio: 

Lectio I. Ez 37, 12-14: « Dabo spiritum meum in vobis et vivetis ». 
Haec dicit Dominus Deus: Ecce ego aperiam tumulos vestros ... 

Psalmus responsorius. Ps 129, 1-2. 3-4ab. 4c-6. 7-8. 

(7): Apud Dominum misericordia, et copiosa apud eum red- 
emptio. 

Lectio II. Rom 8, 8-11: « Spiritus eius qui suscitavit Iesum a mor- 
tuis habitat in vobis ». 

Fratres: Qui in carne sunt, Deo placere non possunt ... 

Versus ante Evangelium. Io 11, 25a et 26: Ego sum resurrectio et 
vita, dicit Dominus; qui credit in me non morietur in aeternum. 

Evangelium. Io 11, 1-45 (longior) vel 3-7. 17. 20-27. 33b-45 (bre- 
vior): « Ego sum resurrectio et vita ». 

In illo tempore: Era quidam languens Lazarus ... 

(brevior) In illo tempore: Miserunt sorores Lazari ad Iesum, 
dicentes ... 33 Iesus ergo fremuit ... 

385. Ad n. 174: Textus pro Missa in qua celebratur 
III scrutinium: 


Collecta 

Concede, Domine, electis nostris, 

ut, sanctis edocti mysteriis, 

et renoventur fonte baptismatis 

et inter Ecclesiae tuae membra numerentur. 

Per Dominum. 

Super oblata 

Exaudi nos, omnipotens Deus, 

et famulos tuos, quos fidei christianae primitiis imbuisti, 
huius sacrificii tribuas operatione mundari. 

Per Christum. 

Memento pro patrinis et Hanc igitur proprium, ut supra, n. 377. 
Post communionem 

Concurrat, Domine, quaesumus, populus tuus 
et toto tibi corde subiectus obtineat, 
ut, ab omni perturbatione securus, 
et salvationis suae gaudia promptus exerceat 
et pro regenerandis benignus exoret. 

Per Christum. 

386 . Ad n. 177: Forma alia deprecationis pro III scru- 
tinio: 

Ut his electis fides donetur, qua Christum resurrectionem 
et vitam esse fateantur, Dominum precemur. 

Exaudi, Domine. 

Ut, a peccatis liberati, fructum habeant in sanctificatio- 
nem et vitam aeternam, Dominum precemur. 
ij>. Exaudi, Domine. 

Ut, solutis per paenitentiam vinculis peccati, Christo con- 
formes per Baptismum evadant et, peccato mortui, Deo sem- 
per vivant, Dominum precemur. 

9 . Exaudi, Domine. 

Ut, vivificantis Spiritus spem habentes, ad renovationem 
vitae strenue se disponant, Dominum precemur. 

9 . Exaudi, Domine. 

Ut per cibum eucharisticum, quem proxime gustabunt, 
cum ipso auctore vitae et resurrectionis socientur, Dominum 
precemur. 
ty. Exaudi, Domine. 

Ut nos omnes, in novitate vitae ambulantes, virtutem re- 
surrectionis Christi mundo ostendamus, Dominum precemur. 
y. Exaudi, Domine. 

Ut omnes terrae habitatores, Christum invenientes, in 
ipso promissiones vitae aeternae agnoscant, Dominum pre- 
cemur. 

Exaudi, Domine. 

387 . Ad n. 178: Forma alia exorcismi pro III scrutinio: 
Oremus. 

Pater, omnis vitae fons, 

qui in homine vivente gloriam tuam quaeris 

et in resurrectione mortuorum omnipotentiam tuam revelas, 

hos electos a mortis imperio eripere digneris, 
qui per Baptismum ad vitam accedere cupiunt. 

Libera eos a diaboli servitute, 

qui per peccatum mortem induxit 

et mundum, quem bonum creasti, corrumpere satagit. 

Subice eos potestati Filii dilectionis tuae, 

ut resurrectionis virtutem ab eo accipiant 

et gloriam tuam coram hominibus testificentur. 

Per Christum Dominum nostrum. 

Amen. 

Domine Iesu Christe, 

qui Lazarum e tumulo vivum exire iusslsti 

et resurrectione tua omnes a morte homines liberasti, 

te humiliter deprecamur pro famulis tuis, 

qui ad aquam regenerationis et ad cenam vitae festinant: 

ne permittas eos mortis imperio detineri, 

qui fide sua 

in victoria resurrectionis tuae partem habebunt. 

Qui vivis et regnas in saecula saeculorum. 

9 . Amen. 


PRO CELEBRATIONE BAPTISMI 

388. Ad nn. 253 et 345: Lectiones biblicae pro initiatione 
christiana extra Vigiliam paschalem: 

Lectiones e Vetere Testamento 

1. Gen 15, 1-6. 18a: « Sic erit semen tuum. Semini tuo dabo terram 
hanc ». 

In diebus illis: Factus est sermo Domini ad Abram ... 

2. Gen 17, 1-8: « Statuam pactum meum inter me et te, et inter semen 
tuum post te in generationibus suis, foedere sempiterno ». 

Postquam Abram nonaginta et novem annorum esse coeperat ... 

3. Gen 35, 1-4. 6-7a: « Abicite deos alienos qui in medio vestri sunt ». 
In diebus illis: Locutus est Deus ad Iacob ... 7 usque ad domus Dei. 

4. Deut 30, 15-20: « Elige vitam, ut et tu vivas et semen tuum ». 
Locutus est Moyses populo dicens: Considera quod hodie propo- 
suerim ... 

5. Ios 24, l-2a. 15-17. 18b-25a: « Serviemus Domino, quia ipse est 
Deus noster ». 

In diebus illis: Congregavit Iosue omnes tribus Israel ... 2 usque ad 
locutus est; 15 Si malum vobis videtur ... 25 usque ad die illo 
foedus. 

6. 2 Reg 5, 9-15a: « Descendit Naaman et lavit in Iordane septies, 
et mundatus est ». 

In diebus illis: Venit Naaman [princeps militiae regis Syriae] cum 
equis et curribus ... 

7. Is 44, 1-3: « Effundam spiritum meum super semen tuum ». 
Audi, Iacob, serve meus ... 

8. Ier 31, 31-34: « In corde eorum scribam legem meam ». 

Ecce dies veniunt, dicit Dominus ... 

9. Ez 36, 24-28: « Effundam super vos aquam mundam, et munda- 
bimini ab omnibus inquinamentis vestris ». 

Haec dicit Dominus: Tollam vos de gentibus ... 

Vel lectiones Veteris Testamenti pro Vigilia paschali propositae. 

Lectiones e Novo Testamento 

1. Act 2, 14a. 36-40a. 41-42: « Baptizetur unusquisque vestrum in 
nomine Iesu Christi ». 

[Die Pentecostes], stans Petrus cum undecim levavit vocem suam 
et locutus est: Certissime sciat domus Israel ... 40 usque ad dicens. 

2. Act 8, 26-38: « Ecce aqua: quid prohibet me baptizari? » 

In diebus illis: Angelus Domini locutus est ad Philippum ... 

3. Rom 6, 3-11 (longior) vel 3-4. 8-11 (brevior): « Consepulti cum illo 
per baptismum, in novitate vitae ambulemus ». 

Fratres: Quicumque baptizati sumus in Christo Iesu ... 

4. Rom 8, 28-32. 35. 37-39: « Quis nos separabit a caritate Christi? » 
Fratres: Scimus quoniam diligentibus Deum ... 

5. 1 Cor 12, 12-13: « In uno Spiritu omnes nos in unum corpus bap- 
tizati sumus ». 

Fratres: Sicut corpus unum est ... 

6. Gal 3, 26-28: « Quicumque baptizati estis, Christum induistis ». 
Fratres: Omnes filii Dei estis ... 

7. Eph 1, 3-10. 13-14: « Praedestinavit nos in adoptionem filiorum 
per Iesum ». 

Fratres: Benedictus Deus et Pater Domini nostri Iesu Christi ... 

8. Eph 4, 1-6: « Unus Dominus, una fides, unum baptisma ». 

Fratres: Obsecro vos ego, vinctus in Domino ... 

9. Coi 3, 9b-17: « Induentes novum hominem, sicut dilecti Dei ». 
Fratres: Exuistis vos veterem hominem cum actibus eius, et indui- 
stis novum ... 

10. Tit 3, 4-7: « Salvos nos fecit per lavacrum regenerationis et reno- 
vationis Spiritus Sancti ». 

Carissime: Cum benignitas et humanitas ... 

11. Hebr 10, 22-25: « Aspersi corda a conscientia mala et abluti corpus 
aqua munda ». 

Fratres: Accedamus cum vero corde .. 

12. 1 Petr 2, 4-5. 9-10: « Vos autem genus electum, regale sacerdo- 
tium ». 

Carissimi: Ad Dominum accedentes ... 

13. Ap 19, 1. 5-9a: « Beati qui ad cenam nuptiarum Agni vocati 
sunt ». 

Ego Ioannes audivi quasi vocem ... 9 usque ad vocati sunt. 


Psalmi responsorii 


1. Ps , 4-5. 6-7. 8-9. 

y. (2a): Domine, Dominus noster, quam admirabile est nomen tuum 
in universa terra! 

vel (Eph 5, 14): Surge, qui dormis, et exsurge a mortuis, et illumina- 
bit tibi Christus. 

2. Ps 22, l-3a. 3b-4. 5. 6. 

jji. (1): Dominus pascit me, et nihil mihi deerit. 

vel (1 Petr 2, 25): Eratis sicut oves errantes, sed conversi estis nunc ad 
pastorem animarum vestrarum. 

3. Ps 26, 1. 4. 8b-9abc. 13-14. 

(Ia): Dominus illuminatio mea et salus mea. 
vel (Eph 5, 14) ut supra, n. 1. 

4. Ps 31, 1-2. 5. 11. 

ijf. (Ia): Beatus cui remissa est iniquitas. 

vel (lia): Laetamini in Domino et exsultate, iusti. 

5. Ps 33, 2-3. 6-7. 8-9. 14-15. 16-17. 18-19. 

(6a): Respicite ad eum, et illuminamini. 

6. Ps 41, 2-3; Ps 42, 3. 4. 

ij. (Ps 41, 3a): Sitivit anima mea ad Deum vivum. 

7. Ps 50, 3-4. 8-9. 12-13. 14 et 17. 

ty. (12a): Cor mundum crea in me, Deus. 

vel (Ez 36, 26): Dabo vobis cor novum et spiritum novum in medio 
vestri. 

8. Ps 62, 2. 3-4. 5-6. 8-9a. 

(2b): Sitit in te anima mea, Domine, Deus meus. 

9. Ps 65, l-3a. 8-9. 16-17. 

ij;. (1): Iubilate Deo, omnis terra. 

10. Ps 88, 3-4. 16-17. 21-22. 25 et 27. 

y. (2a): Misericordias Domini in aeternum cantabo. 

11. Ps 125, l-2ab. 2cd-3. 4-5. 6. 

y. (3): Magnificavit Dominus facere nobiscum; facti sumus laetantes. 


Alleluia et Versus ante Evangelium 

1. Io 3, 16: Sic dilexit Deus mundum, ut Filium suum unigenitum 
daret, ut omnis qui credit in eum habeat vitam aeternam. 

2. Io 8, 12: Ego sum lux mundi, dicit Dominus; 
qui sequitur me habebit lumen vitae. 

3. Io 14, 6: Ego sum via et veritas et vita, dicit Dominus; 
nemo venit ad Patrem, nisi per me. 

4. Eph 4, 5-6: Unus Dominus, una fides, unum baptisma; 
unus Deus et Pater. 

5. Coi 2, 12: Consepulti sumus Christo in baptismo, 
in quo et conresuscitati. 

6. Coi 3, 1: Si consurrexistis cum Christo, quae sursum sunt quaerite, 
ubi Christus est in dextera Dei sedens. 


164 


ORDO INITIATIONIS CHRISTIANA ADULTORUM 


7. 2 Tim 1, lOb: Salvator noster Iesus Christus destruxit mortem, 
et illuminavit vitam per Evangelium. 

8. 1 Petr 2, 9: Vos genus electum, regale sacerdotium, gens sancta; 
virtutes annuntiate eius qui de tenebris vos vocavit in admirabile 
lumen suum. 


Evangelia 

1. Mt 16, 24-27: « Si quis vult post me venire, abneget semetipsum ». 
In illo tempore: Dixit Iesus discipulis suis ... 

2. Mt 28, 18-20: « Docete omnes gentes, baptizantes eos in nomine 
Patris, et Filii, et Spiritus Sancti ». 

In illo tempore: Accedens Iesus locutus est [undecim] discipulis 
dicens ... 

3. Mc 1, 9-11: « Baptizatus est in Iordane ab Ioanne ». 

In diebus illis venit Iesus a Nazareth Galilaeae ... 

4. Mc 10, 13-16: « Quisquis non receperit regnum Dei velut par- 
vulus, non intrabit in illud ». 

In illo tempore: Offerebant Iesu parvulos ... 

5. Mc 16, 15-16. 19-20: « Qui crediderit et baptizatus fuerit, salvus 
erit ». 

In illo tempore: [Apparens Iesus undecim] dixit eis: Euntes in 
mundum universum ... 

6. Lc 24, 44-53: « Oportebat praedicari in nomine eius paenitentiam 
et remissionem peccatorum in omnes gentes ». 

In illo tempore: Dixit Iesus ad discipulos suos: Haec sunt verba ... 

7. Io 1, 1-5. 9-14. 16-18: « Dedit potestatem filios Dei fieri, his qui 
credunt in nomine eius ». 

In principio erat Verbum ... 

8. Io 1, 29-34: « Ecce Agnus Dei qui tollit peccatum mundi ». 

In illo tempore: Vidit Ioannes Iesum venientem ad se ... 

9. Io 3, 1-6: « Nisi quis natus fuerit denuo, non potest videre re- 
gnum Dei ». 

Erat homo ex pharisaeis ... 

10. Io 3, 16-21: « Ut omnis qui credit in eum habeat vitam aeternam ». 
In illo tempore: Dixit Iesu Nicodemo: Sic dilexit Deus mundum ... 

11. Io 12, 44-50: « Ego lux in mundum veni ». 

In illo tempore: Clamavit Iesus et dixit ... 

12. Io 15, 1-11: «Qui manet in me, et ego in eo, hic fert fructum 
multum ». 

In illo tempore: Dixit Iesus discipulis suis: Ego sum vitis vera ... 

389. Ad nn. 215, 216, 258, 349: Aliae formulae benedictio- 
nis aquae: 


1 

Celebrans: 

Benedictus Deus, Pater omnipotens, qui aquam, ad pu- 
rificandum et vivificandum creasti. 

Omnes: 

Benedictus Deus (vel alia apta acclamatio). 

Celebrans: 

Benedictus Deus, Fili unigenite, Iesu Christe, qui de la- 
tere aquam cum sanguine profudisti, ut ex morte et resur- 
rectione tua nasceretur Ecclesia. 

Omnes: 

Benedictus Deus. 

Celebrans: 

Benedictus Deus, Spiritus Sancte, qui Christum ad aquas 
Iordanis baptizatum unxisti, ut omnes nos in te baptizemur. 

Omnes: 

Benedictus Deus. 

Celebrans: 

* Adesto nobis, Domine, Pater unus, et sanctifica creaturam 
aquae, ut, in ea baptizati, homines a peccato abluantur et ad 
vitam tuorum renascantur adoptionis filiorum. 

Omnes: 

Exaudi nos, Domine (vel alia apta invocatio). 

Celebrans: 

Sanctifica creaturam aquae, ut, qui per eam in mortem et 
resurrectionem Christi baptizantur, conformes in ipso fiant 
imagini Filii tui. 

Omnes: 

Exaudi nos, Domine. 

Celebrans manu dextera tangit aquam et pergit: 

Sanctifica hanc creaturam aquae, ut Spiritu Sancto rege- 
nerentur quos elegisti, et partem habeant populi sancti tui. 

Omnes: 

Exaudi nos, Domine. 

* Quoties praesto est aqua baptismalis iam benedicta, omissis invo- 
cationibus Adesto nobis, et iis quae sequuntur, celebrans dicit: 

Huius aquae benedictae mysterio, 
ad spiritualem regenerationem introducere dignare 
famulos tuos (N. et N.) et famulas tuas (N. et N.), 
quos ad hoc lavacrum vocasti, 
ut habeant vitam aeternam. 

Per Christum Dominum nostrum. 

Omnes: 

Arnen. 

2 

Celebrans: 

Clementissime Pater, qui de Baptismatis fonte novam 
filiorum tuorum vitam in nobis scaturire fecisti. 

Omnes: 

Benedictus Deus (vel alia apta acclamatio). 

Celebrans: 

Qui ex aqua et Spiritu Sancto in unum populum omnes 
baptizatos in Filio tuo Iesu Christo coadunare dignaris. 

Omnes: 

Benedictus Deus. 

Celebrans: 

Qui caritatis tuae Spiritu, quem cordibus infundis, nos 
liberas, ut tua pace f ruamur. 

Omnes: 

Benedictus Deus. 

Celebrans: 

Qui baptizatos eligis, ut in omnibus gentibus Evangelium 
Christi tui laetanter annuntient. 

Omnes: 

Benedictus Deus. 

Celebrans: 

* Hanc aquam benedicere ►£« nunc dignare, 
qua baptizandi sunt 

famuli tui (N. et N.) et famulae tuae (N. et N.), 
quos ad lavacrum regenerationis vocasti, 
ut habeant vitam aeternam. 

Per Christum Dominum nostrum. 

Omnes: 

Arnen. 

* Quoties praesto est aqua baptismalis iam benedicta, omissa invo- 
catione Hanc aquam benedicere, celebrans dicit: 

Huius aquae benedictae mysterio, 
ad spiritualem regenerationem introducere dignare 
famulos tuos (N. et N.) et famulas tuas (N. et N.), 
quos ad hoc lavacrum vocasti, 
ut habeant vitam aeternam. 

Per Christum Dominum nostrum. 

Omnes: 

Arnen. 

Acclamationes, hymni et troparia 

390 . 

Acclamationes e libris sacris desumptae: 

1. Quis similis tui in fortibus, Domine? 

Quis similis tui, magnificus in sanctitate, 

terribilis atque laudabilis, faciens mirabilia? (Ex 15, 11). 

2. Deus lux est: 

et tenebrae in eo non sunt ullae (1 Io 1, 5). 

3. Deus caritas est: 

et qui manet in caritate in Deo manet (1 Io 4, 16). 

4. Unus Deus et Pater omnium, 
qui est super omnes et per omnia 
et in omnibus nobis (Eph 4, 6). 

5. Respicite ad eum et illuminamini (Ps 33, 6). 

6. Benedictus Deus, 

qui elegit vos in Christo (cf. Eph 1, 3-4). 

7. Dei factura estis, creati in Christo Iesu (Eph 2, 10). 

8. Carissimi, nunc filii Dei estis: 

et nondum manifestatum est quid eritis (1 Io 3, 2). 

9. Qualem caritatem dedit vobis Pater, 

ut filii Dei nominemini et sitis (1 Io 3, 1). 

10. Beati qui lavant stolas suas 
in sanguine Agni (Ap 22, 14). 

11. Omnes vos unum estis in Christo Iesu (Gal 3, 28). 

12. Estote imitatores Dei et ambulate in dilectione, 
sicut et Christus dilexit nos (Eph 5, 1-2). 

Hymni secundum stilum Novi Testamenti: 

13. Benedictus Deus et Pater Domini nostri Iesu Christi, 
qui secundum magnam misericordiam suam 
regeneravit nos in spem vivam, 

per resurrectionem Iesu Christi ex mortuis, 
in hereditatem incorruptibilem, 
conservatam in caelis propter vos 

in salutem tempore novissimo revelandam! (1 Petr 1, 3-5) 

14. Magnum est pietatis sacramentum, 
ante mundi constitutionem praecognitum, 
novissimis temporibus manifestatum: 

Christus Iesus, 

carne passus et mortificatus, 

spiritu vivificatus, 

gentibus praedicatus, 

in mundo creditus, 

in caelum profectus, 

dona largiens hominibus, 

in gloria super omnes caelos assumptus, 

ut impleret omnia! (Cf. 1 Tim 3, 16) 

Troparia ex antiquitate et liturgiis selecta: 

15. In te credimus, Christe: 

tuum cordibus lumen infunde, ut lucis filii efficiamur. 

16. Ad te venimus, Domine: 

tuam animis vitam largire, ut adoptionis filii in te evadamus. 

17. E latere tuo, Christe, fons aquae prorupit, 
quo abluuntur mundi sordes et vita renovatur. 

18. Super aquas Patris vox advocat, gloria Filii refulget, 
et Spiritus Sancti caritas vivificat. 

19. Ecclesia sancta, manus extende 
et natos illos suscipe, 

quos ex aquis regenerat Sanctus Dei Spiritus. 

20. Gaudete, baptizati, 
electa vasa regni, 

in morte consepulti, 

Christi fide renati. 

21. Fons hic est vitae, qui totum deluit orbem, 
sumens de Christi vulnere principium. 

Caelorum regnum sperate, hoc fonte renati. 

391 . Ad n. 233: Memoria neophytorum in Precibus eucha- 
risticis: 


a) In Prece eucharistica II 
Post verba universo clero addatur: 

Recordare quoque, Domine, neophytorum, 
qui hodie per Baptismum (et Confirmationem) 
familiae tuae adiuncti sunt, 

ut Christum, Filium tuum,, 

corde magno et animo volenti sequantur. 

Memento etiam ... 

b) In Prece eucharistica III 
Post verba adesto propitius addatur: 

Conforta, quaesumus, in sancto proposito famulos tuos, 
qui hodie per lavacrum regenerationis 
(et donationem Sancti Spiritus) 
plebi tuae aggregati sunt, 

et concede, ut in novitate vitae semper procedant. 

Omnes filios ... 


c) In Prece eucharistica IV 
Post verba et circumstantium addatur: 
et neophytorum, quos hodie 
ex aqua et Spiritu Sancto regenerasti, 
et cuncti populi tui ... 

392 . Ad n. 339: Forma alia orationis exorcismi, modo 
dialogi expressa: 

Celebrans, admonens pueros ut secum Deum orent, ait: 

Pater clementissime, 

respice N. et N., qui mox baptizabuntur. 

Pueri: 

Audivimus verba Iesu eaque diligimus. 

Celebrans: 

Conantur revera vivere ad instar filiorum tuorum, 
sed arduam rem esse reperiunt. 

Pueri: 

Ita, Pater, vellemus agere semper quod tibi placet, 
adversum vero impulsum in nobis esse sentimus. 

Celebrans: 

Pater clementissime, 

pueros istos libera a spiritu ignaviae et mali, 
et praesta ipsis ut semper incedant in lumine tuo. 

Pueri: 

Volumus ambulare cum Iesu, 
qui pro nobis vitam suam posuit: 

Pater, adiuva nos. 

Celebrans: 

Si quando concidant in via. 
agentes quod displicet tibi, 

da eis providens munus virtutis tuae, ut valeant resurgere: 
tunc iterum ad te ambulabunt, 
cum Iesu Christo Domino nostro. 

Pueri: 

Da nobis, Pater, virtutem tuam. 

APPENDIX 


ORDO ADMISSIONIS 
VALIDE IAM BAPTIZATORUM 
IN PLENAM COMMUNIONEM 
ECCLESIAE CATHOLICE 





PRAENOTANDA 


1. Ritus quo quis, in Communitate ecclesiali separata natus et 
baptizatus, in plenam communionem Ecclesiae catholicae, iuxta ritum 
latinum, recipitur, 1 ita instruitur, ut ad communionem et unitatem 
instaurandam nihil ultra imponatur oneris, quam quae necessaria 
sunt 2 (cf. Act. 15, 28). 

2. A Christianis autem orientalibus ad plenitudinem communio- 
nis catholicae venientibus non plus exigitur quam quod simplex fidei 
catholicae professio exigit, etiamsi, vi recursus ad Sedem Apostoli- 
cam, eis permittatur transitus ad ritum latinum. 3 

3. a) Ritus celebrationis appareat tamquam celebratio Ecclesiae, 
et culmen suum habeat in communione eucharistica. Inde generatim 
admissio peragatur intra Missam. 

b) Sedulo tamen ea vitentur, quae quovis modo magnificentiae 
studium sapiant. Accurate definiendus est modus, quo haec Missa, 
attentis adiunctis, celebrabitur. Ratio habenda est tum boni oecume- 
nici tum vinculi inter candidatum et communitatem parcecialem. 
Saepe opportunius erit Missam cum paucis tantum propinquis et 
amicis celebrare. Si autem gravi de causa Missa celebrari nequeat, 
admissio habeatur intra liturgiam verbi, quoties saltem haec sit pos- 
sibilis. De forma autem eligenda audiatur et ipse admittendus. 

4. Si admissio celebratur extra Missam, eius nexus cum commu- 
nione eucharistica patefiat ex eo, quod celebratio eucharistica, quam 
noviter admissus primum inter fratres catholicos plene participat, 
sequatur quam primum. 

5. Pro admissione iam baptizati ad plenam communionem Eccle- 
siae catholicae requiritur praeparatio candidati tam doctrinalis quam 
spiritualis secundum necessitates pastorales singulis casibus accom- 


1 Cf. Cone. Vat. II, Const. de sacra Liturgia, Sacrosanctum Concilium, n. 69b; Decr. 
de (Ecumenismo, Unitatis redintegratio, n. 3; Secr. ad unitatem Christianorum foven- 
dam, Directorium, n. 19: A AS. 59 (1967), p. 581. 

2 Cf. Cone. Vat. II, Decr. de GEcumenismo, Unitatis redintegratio, n. 18. 

3 Cf. Cone. Vat. II, Decr. de Ecclesiis Orientalibus catholicis, Orientalium 
Ecclesiarum, nn. 25 et 4. 


176 


APPENDIX 


modatas. Discat candidatus magis magisque corde adhaerere Ecclesiae, 
in qua plenitudinem baptismi sui inveniet. 

Tempore huius praeparationis iam aliqua communicatio in sacris, 
secundum normas in Directorio de re oecumenica statutas, fieri potest. 
Vitetur omnino aequatio candidatorum cum catechumenis. 

6. Ab eo qui natus et baptizatus est extra communionem Ecclesiae 
catholicae visibilem, non iam requiritur abiuratio haeresis, sed sola 
professio fidei. 4 

7. Sacramentum Baptismi iterari nequit, ideoque Baptismum sub 
condicione iterum conferri non permittitur, nisi adsit prudens du- 
bium de facto vel de validitate Baptismi iam collati. Si seria inve- 
stigatione peracta, ob prudens dubium de facto vel de validitate 
Baptismi iam collati, necessarium videtur Baptismum sub condi- 
cione iterum conferre, minister opportune explicet rationes propter 
quas Baptismus, hoc in casu, sub condicione confertur et illum in 
forma privata ministret. 5 

Ordinarius loci videat, singulis in casibus, quinam ritus in Bapti- 
smo sub condicione conferendo servandi, quinam praetermittendi. 

8. Episcopi est candidatum admittere. Presbyter tamen, cui ce- 
lebrationem peragendam committit, facultatem habet confirmandi 
candidatum in ipso ritu admissionis, 6 nisi admittendus Confirmatio- 
nem iam valide receperit. 

9. Si professio et admissio fiunt intra Missam, admittendus, 
attenta sua personali condicione, confiteatur peccata sua, postquam 
confessarium de admissione mox instante certiorem reddiderit. Quam 
confessionem omnis confessarius rite approbatus recipere potest. 

10. Admittendum comitetur, si casus fert, in ipsa admissione, spon- 
sor, nempe vir (vel mulier) qui in adducendo vel praeparando candi- 
dato prae aliis maiorem partem habuerit; admitti etiam possunt duo 
sponsores. 

11. In ipsa celebratione eucharistica, in qua fit admissio, vel, si 
haec fiat extra Missarum sollemnia, in Missa quae eam sequitur, licet 
non tantum ipsi admisso sacram communionem sub utraque specie 
recipere, sed etiam sponsoribus, parentibus, coniugi, si hi sunt 

4 Cf. Secr. ad unitatem Christianorum fovendam, Directorium , nn. 19 et 20: 
A.A.S. 59 (1967), p. 581. 

5 Cf. ibid., nn. 14-15: A.A.S. 59 (1967), p. 580. 

6 Cf. Ordo Confirmationis, Praenotanda, n. 7. 

catholici, catechistis laicis qui admittendum forte instruxerint, immo 
omnibus praesentibus catholicis, si numerus vel alia rerum adiuncta 
id suadeant. 

12 . Ritus admissionis a Conferentiis Episcopalibus, iuxta Consti- 
tutionem de sacra Liturgia (n. 63), variis rerum adiunctis accom- 
modari potest. Insuper Ordinarius loci, attentis peculiaribus con- 
dicionibus personarum aut locorum, poterit ipsum ritum iis aptare, 
illum pro opportunitate ampliando vel breviando. 7 

13 . Nomina admissorum notentur in speciali libro, additis die et 
loco Baptismi. 


7 Cf. Secr. ad unitatem Christianorum fovendam, Directorium, n. 19. A.A.S. 59 
(1967), p. 581. 

CAPUT I 


ORDO ADMISSIONIS INTRA MISSAM 


14 . a) Si admissio fit in sollemnitate vel in dominica, celebretur 
Missa diei; si autem fit aliis diebus, adhibere licet Missam pro unitate 
Christianorum. 

b) Admissio peragitur post homiliam, in qua cum gratiarum 
actione mentio fiat Baptismi tamquam fundamenti admissionis, Con- 
firmationis recipiendae vel receptae, necnon Ss.mae Eucharistiae pri- 
mum cum catholicis celebrandae. 

c) In fine homiliae brevi monitione celebrans, his vel similibus 
verbis, invitat candidatum, ut accedat cum sponsore ad fidem cum 
communitate profitendam: 

N., cum post deliberationem mature in Spiritu Sancto 
peractam sponte petieris, ut ad plenam Ecclesiae catholicae 
communionem admittaris, te invito, ut cum sponsore tuo 
progrediaris et coram hac communitate fidem catholicam 
profitearis. Qua in fide primum hodie nobiscum partem ha- 
bebis eucharisticae Domini Iesu mensae, in qua unitas Eccle- 
siae figuratur. 

15 . Tunc admittendus simul cum fidelibus astantibus recitat sym- 
bolum Nicaeno-Constantinopolitanum (cf. p. 69), quod in hac Missa 
semper dicitur. 

Postea admittendus solus, a celebrante invitatus, addit haec verba: 

Credo et profiteor omnia quae ut a Deo revelata 
credit, docet et annuntiat sancta Ecclesia catholica. 

16 . Tunc celebrans manum dexteram super caput admittendi im- 
ponit, nisi Confirmatio statim sequatur, dicens: 

Suscipit te, N., in Ecclesiam catholicam Dominus, 
qui te in misericordia sua huc adduxit, 
ut in Spiritu Sancto 

plenam nobiscum habeas communionem in fide, 
quam professus es coram hac familia sua. 

17. Si admittendus nondum confirmatus est, celebrans statim 
manus super caput candidati imponit et incipit ritum Confirmationis 
cum oratione Deus omnipotens (cf. nn. 269-270). 

18. Post Confirmationem celebrans noviter admissum salutat, ma- 
nus eius inter manus suas accipiens in signum amicalis receptionis. 
Pro quo gestu secundum regiones et adiuncta, permissu Ordinarii, 
alius gestus aptus substitui potest. 

Si autem admissus non confirmatur, salutatio haec sequitur im- 
mediate formulam admissionis (n. 16). 

19. Admissione (et Confirmatione) peracta, sequitur oratio uni- 
versalis. In eius introductione fiat mentio Baptismi, Confirmationis 
et Eucharistiae, et significetur gratiarum actio. Initio intercessionum 
mentio fit modo admissi (cf. n. 30, p. 182). 

20. Post orationem universalem sponsor et, si pauciores tantum 
ritui admissionis assistunt, omnes astantes, recens admissum ami- 
caliter pro opportunitate salutant, quo in casu in hac Missa osculum 
pacis omitti potest. Tunc admissus recedit ad locum suum. 

21. Prosequitur deinde Missa. Convenit ut in ea recens admissus 
et alii, de quibus supra, n. 11, Ss.mam Eucharistiam sub utraque 
specie recipiant. 

22. Si admissio, gravi de causa, celebratur extra Missam, ha- 
beatur liturgia verbi. 

23. Celebrans alba, vel saltem superpelliceo, et stola festivi colo- 
ris indutus, praesentes salutat. 

24. Celebratio deinde exordium sumit a (cantu apto et) lectione 
sacrae Scripturae, quae illustratur homilia (cf. n. 14b). 

25. Sequitur admissio, modo supra descripto peragenda (nn. 14c- 
19). 

26. Oratio universalis concluditur Oratione dominica ab omnibus 
simul cantata vel recitata, quam sequitur benedictio sacerdotalis. 

27. Tunc sponsor et, si pauciores tantum ritui assistunt, omnes 
astantes recens admissum amicaliter pro opportunitate salutant. 
Quo facto, omnes in pace recedunt. 

28. Quodsi propter extraordinaria adiuncta admissio etiam sine 
liturgia verbi celebranda videtur, omnia fiant ut supra, incipiendo a 
monitione celebrantis. Quae monitio exordium sumat ab aliquo verbo 
Scripturae sacrae, quod ex. gr. extollat misericordiam Dei, qua ad- 
mittendus deductus est, et mentionem faciat communionis eucha- 
risticae mox recipiendae. 


CAPUT III 


TEXTUS ADHIBENDI IN RITIBUS ADMISSIONIS 

29. I. LECTIONES BIBLIGE 

Lectiones biblicae, tuum in Missa tum in liturgia verbi, sumi pos- 
sunt, sive ex toto sive ex parte, aut e Missa diei aut e Missa pro 
unitate Christianorum (Cf. Ordo lectionum Missae, nn. 850-854) aut 
e Missa initiationis christianae (cf. ibidem, nn. 752-756). 

Quando vero ritus sine Missa celebratur, adhiberi possunt prae- 
sertim textus qui sequuntur. 

Lectiones e Novo Testamento 

1. Rom 8, 28-39: « Praedestinavit conformes fieri imaginis Filii sui ». 
Fratres: Scimus quoniam diligentibus Deum ... 

2. 1 Cor 12, 31- 13, 13: « Caritas numquam excidit ». 

Fratres: jEmulamini charismata meliora ... 

3. Eph 1, 3-14: « Elegit nos Deus ut essemus sancti et immaculati in 
caritate ». 

Fratres: Benedictus Deus et Pater Domini nostri Iesu Christi ... 

4. Eph 4, 1-7. 11-13: « Unus Dominus, una fides, unum baptisma, unus 
Deus et Pater omnium ». 

Fratres: Obsecro vos, ego, vinctus in Domino ... 

5. Phil 4, 4-8: « Quaecumque sancta, haec cogitate ». 

Fratres: Gaudete in Domino semper ... 

6. 1 Th 5, 16-24: « Spiritus vester, et anima, et corpus in adventu 
Domini servetur ». 

Fratres: Semper gaudete ... 

Psalmi responsorii 

1. Ps 26, 1. 4. 8b-9abc. 13-14. 

jjt. (Ia): Dominus illuminatio mea et salus mea. 

2. Ps 41, 2-3; 42, 3. 4. 

i^f. (Ps 41, 3a): Sitivit anima mea ad Deum vivum. 

3. Ps 60, 2-3a. 3bc-4. 5-6. 9. 

(4a): Factus es spes mea, Domine. 

4. Ps 62 , 2. 3-4. 5-6. 8-9. 

i?:. (2b): Sitivit in te anima mea, Domine, Deus meus. 

5. Ps 64, 2-3a. 3b-4. 5. 6 . 

y. (2a): Te decet hymnus, Deus, in Sion. 

6 . Ps 120, 1-2. 3-4. 5-6. 7-8. 

9 . (2a): Auxilium meum a Domino. 


Evangelia 

1. Mt 5, 2-12a: «Gaudete et exsultate, quoniam merces vestra co- 
piosa est in caelis ». 

In illo tempore: Docebat Iesus discipulos suos, dicens ... 

2. Mt 5, 13-16: « Sic luceat lux vestra coram hominibus ». 

In illo tempore: Docebat Iesus discipulos suos, dicens: Vos estis sal 
terrae ... 

3. Mt 11, 25-30: «Abscondisti haec a sapientibus, et revelasti ea par- 
vulis ». 

In illo tempore: Respondens Iesus, dixit ... 

4. Io 3, 16-21: « Ut omnis qui credit in eum habeat vitam aeternam ». 
In illo tempore: Dixit Iesus Nicodemo: Sic dilexit Deus mundum ... 

5. Io 14, 15-23. 26-27: « Ad eum veniemus, et mansionem apud eum 
faciemus ». 

In illo tempore: Dixit Iesus discipulis suis: Si diligitis me ... 

6 . Io 15, 1-6: « Ego sum vitis, vos palmites ». 

In illo tempore: Dixit Iesus discipulis suis: Ego sum vitis vera ... 


30. II. SPECIMEN ORATIONIS UNIVERSALIS 

Fratres carissimi: Cum gratiarum actione erga Deum 
hunc fratrem nostrum, qui Baptismate (et Confirmatione) 
Christo iam insertus erat, in plenam Ecclesiae catholicae com- 
munionem recepimus (et Spiritus Sancti donis confirmavi- 
mus), ut mox noblscum mensam Domini participet. Gauden- 
tes de membro in Ecclesiam catholicam noviter admisso, gra- 
tiam una cum eo et misericordiam Salvatoris imploremus. 


TEXTUS IN RITIBUS ADMISSIONIS ADHIBENDI 

Pro fratre nostro, quem hodie inter nos recepimus, ut, 
adiuvante Spiritu Sancto, in suo proposito fideliter perseve- 
ret, Dominum precemur. 

Exaudi, Domine. 

Pro omnibus in Christum credentibus eorumque com- 
munitatibus, ut ad perfectam perveniant unitatem, Domi- 
num precemur. 

ty. Exaudi, Domine. 

Pro Ecclesia (Communitate), in qua hic modo admis- 
sus baptizatus antea et educatus est, ut Christum altius 
semper cognoscat et efficacius annuntiet, Dominum prece- 
mur. 

ty. Exaudi, Domine. 

Pro omnibus quos iam accendit desiderium gratias cae- 
lestis, ut ad plenam perducantur in Christo veritatem, Do- 
minum precemur. 

y. Exaudi, Domine. 

Pro nondum in Christum Dominum credentibus, ut, 
Spiritu Sancto illuminati, viam salutis et ipsi valeant inire 
Dominum precemur. 

Exaudi, Domine. 

Pro omnibus hominibus, ut, a fame et bello liberati, 
in pace et tranquillitate iugiter vivant, Dominum precemur. 

9. Exaudi, Domine. 

Pro nobismetipsis, ut in fide, quam gratis recepimus, 
usque in finem perseveremus, Dominum precemur. 

r. Exaudi, Domine. 

Oratio 

Omnipotens aeterne Deus, 

exaudi preces, quas ad te effundimus, 

ut grata tibi devotione iugiter serviamus. 

Per Christum Dominum nostrum. 
r. Arnen. 

31. Si admissio celebratur extra Missam, transitus ab oratione 
communi ad Orationem dominicam (cf. n. 26) his vel similibus verbis 
fieri potest: 

Celebrans: 

Preces nostras coniungamus, 
fratres dilectissimi, easque proferamus 
quemadmodum Dominus noster Iesus Christus 
orare nos docuit. 

Omnes: 

Pater noster ... 

Si admissus in sua Communitate usum habuit addendi Orationi 
dominicae clausulam seu doxologiam finalem Quia tuum est regnum, 
etc., addatur hoc loco. 

